পাচি এঙ্গাচর্খ্য শিগ্ঠালয়ে জযোগা শিক্ষক 
এব, 
পুঠিয়া বাবলা শশ্চভবঞ্জনেৰ কণা” পড়ত প্রস্থ প্রণেতা 


শ্রী শিশিরকুমাঁর রাহ! 


লীনীত 


€ গ্পাজ্য-ুভন্ব এও হলকাহ৯ লিল 


কলেজস্ীট মার্কেট % কলিকাতা 


মুল; বার আন! 


প্রকাশক-_জ্রীবিনয়কষ্ হালদার 
হগাজ্ডন্ুুভন্ন এও হক্কাহ১ বিশ 
কলেজস্রীট মার্কেট, কলিকাতা 


[ সর্বসত্ব সংরক্ষিত 

প্রিপ্টার-_ঞ্রীকালীপদ্ নাথ 
নাথ ব্রাদার্স প্রিন্টিং ওয়ার্কস্‌ 
৬নং চাল্তা বাগান লেন, কলিক্তাতা 


ভূমিক! 


বেদ ও বেদাস্তের জন্মভূমি প্রাচীন ভারতের সহিত 
আন্ঞানকালিমাবৃত বর্তমান ভারতের পার্থকা কি মৰ্ম্মান্তিক ! 
ইহার প্রতিবিধান একমাত্র জ্ঞানে ; আচার্য্য শঙ্করের জীবন 
চ্গানের মূর্তবিগ্রহ | 

বর্তমান জাগরণের দিনে জাতির ভবিষ্যৎ আশ। ও 
আকাজ্ক্ষা বালকবালিকারা যাহাতে আচাধ্য শঙ্করের পবিত্র 
জীবন-কাহিনী পাঠ করিয়া তাহাদের জীবনকেও তদনুরূপ 
পবিত্র ও মহীয়ান্‌ করিয়। তুলিতে পারে তদ্দিষয়ে চেষ্টা করা 
সকলেরই কর্তব্য। 

দেশের সকল মাতাপিত। ও শিক্ষক-শিক্ষয়ত্রীর নিকট 
আমার বিনীত নিবেদন যে, তাহারা যেন তাহাদের পুভ্রকন্তা। 
ও ছাত্র-ছাত্রীদের হস্তে শঙ্করের পুত জীবনকাহিনী তুলিয়া 
দিয়া ভারতের লুপ্ত জ্ঞানগৌরবের পুনরুদ্ধারের বাবস্থা 
করেন। 

এই পুস্তকের গ্রন্থকারের লভ্যাংশ সমস্ত অর্থ শিবপুর 
৮৮।১নং কলেজ রোডস্থিত “নিস্বার্ক আশ্রমে”্র পাঠাগারে 
প্রদত্ত হইবে। 


অক্ষয় তৃতীয়া, উীম্পিশ্পিলকুসাল্স ব্রা? 


নিশ্বার্ক আশ্রম, শিবপুর | 
সন ১৩৪০ সাল। 


উৎসর্গ 


ডম্ব" মা 


তোমরাই যুগে যুগে জগতের যত সব মহাপুরুষদের জন্ম 
দিয়েছে। আাচাৰ্শ্য শক্কক্র তোমারই কোলে শোভা পাইতে 
থাকুক; তুমি তোমার বিশ্বব্যাপী মাতৃত্বের স্নেহধারায় 
অভিসিঞ্চিত করে তাহাকে কোলে তুলে লও এবং আশীব্বাদ 
কর তোমার শিশিরের আশা-আকাজ্ষা পূর্ণ হউক- শঙ্করের 
মত পুত্র এবং উভয়ভারতীর মত কন্যা আবার ভারতের গৃহে 
গৃহে জন্মগ্রহণ করুক। ইতি-_ 


অক্ষয় তৃতীয়া, তোমার গ্লেছের-_“ম্শিম্পিক” 


নিশ্বার্ক আশ্রম, শিবপুর | 
সন ১৩৪০ সাল। 


চার শঙ্কর 


এক 


যুগযুগান্তর হইতে আমাদের এই ভারতে কত মুনিখষি, 
কত সাধু মহাপুরুষ জন্মগ্রহণ করিয়া আসিতেছেন ; তাহা- 
দেবই পদরেণু বহন করিয়াই আমাদের এ ভারতভূমি পুণ্য- 
ভূমি। আজ যাহার পুণ্যকাহিনী তোমাদের বলিব, তিনি 
“সই সাধু মহাপুরুষদেরই একজন, মামাদের ভারতজননীর 
নয়নের মণি, স্নেহের পুতলি-আচাধ্য শঙ্কর । 

এখন হইতে প্রায় সাড়ে বারশত বৎসর পূর্বের কথা। 
দাক্ষিণাত্যে কেরল দেশে একটা ক্ষুদ্র গ্রাম, নাম তার 
কালাডি। গ্রামের পাশ দিয়াই বহিয়া চলিয়াছে ক্ষুদ্র 
আলোয়াই নদীটি। এই গ্রামে একজন ব্রাহ্মণ বাস 
করিতেন ; সেই ব্রাহ্মণের না ছিল খাওয়ার অভাব, না ছিল 
পরার দুঃখ, কিন্তু তবুও ব্রাহ্মণ ও ব্রাহ্মণীর মনে সুখ ছিল না। 
উভয়েই বৃদ্ধ হইতে চলিয়াছেন, কিন্তু এখনও পুক্রমুখ দর্শন 
হইল না, _ইহাই তাহাদের দুঃখের কারণ। ব্রাহ্মণের নাম 
শিবপুর, ত্রাহ্মণীর নাম বিশিষ্টা দেবী । জাতিতে তাহারা নম্বুরী 

ব্রাহ্মণ । শিবগুরু চরিত্রবান্‌ ও শাস্ত্রন্্র ; ব্রাহ্মণীও দেবদ্বিজে 
ভক্তিমতী এবং অতিথিসৎকারপরায়ণ!। শয়নে স্বপনে এখন 
তাহাদের একমাত্র চিস্তা কি করিয়া পুক্রমুখ দর্শন হয়। 
তাহাদের বাড়ীর নিকটেই বৃষ নামক পর্বতে চন্দ্রমৌলীশ্বর 
নামে এক শিব প্রতিষ্ঠিত আছেন। চন্দ্রমৌলীশ্বর বড় জাগ্রত 
দেবতা; তাহার নিকট যিনি যাহা প্রার্থনা করেন, 
তিনি তাহা পুর্ণ করেন। শিবগুরু ও বিশিষ্টা দেবী পুক্রলাভ- 
কামনায় চন্দ্রমৌলীশ্বরের পুজা ও আরাধনায় মনোযোগী 
হইলেন। শিবের অপর এক নাম আশুতোষ ; আশুতোষ 
সহজেই সন্তষ্ট হন। ব্ৰাহ্মণ ও ত্রাঙ্গণীর আকুল প্রার্থনায় 
আশুতোষ তুষ্ট হইলেন। একদিন চন্দ্রমৌলীশ্বর শিবগুরুকে 
দর্শন দিয় বর চাহিতে বলিলেন। শিবগুর মহাদেবের 
ন্যায় সর্বজ্ঞ ও দীর্ঘায়ু পুত্র চাহিলেন। চন্দ্রমৌলীশ্বর, হয় 
তাহাকে শিবসদৃশ পুত্র নয় দীর্ঘায়ু পুক্র, ছুইএর একটি প্রার্থনা 
করিতে বলিলেন । ব্রাহ্মণ আর কি করেন, ছুই যখন একসঙ্গে 
মিলিবে না, তখন শিব-সদৃশ পুত্ৰই কানন। করিলেন । 
যথাসময়ে শিবগুরু পুক্রমুখ দর্শন করিলেন। ব্রাহ্মণ ও 
ব্রান্ষণীর নিরানন্দ প্রাণে আনন্দের বান ডভাকিল। শিবের 
বরে পুত্র হইয়াছে, তাই পুত্রের নাম রাখিলেন শঙ্কর । শিব- 
সদৃশ পুত্র হইবে চন্দ্রমৌলীশ্বর এই বর দিয়াছিলেন, কাজেই 
বিশিষ্টা দেবীর কোল আলে। করিয়া আজ তীাহাকেই 
স্বয়ং জন্মগ্রহণ করিতে হইল। ৬০৮ শকাব্দের (ইংরাজী ৬৮৬ 

খৃষ্টাব্দ) ১২ই বৈশাখ শঙ্কর জন্মগ্রহণ করেন; সে দিন ছিল 
শুরু পক্ষের তৃতীয়া ভিথি। 

দিন যায় মাস আসে, মাস যায় বৎসর আসে, এমনি 
করিয়! শঙ্কব তৃতীয় বৎসরে পদার্পণ করিলেন । তৃতীয় বৎসর 
পূর্ণ হইতে চলিয়াছে, সঙ্গে সঙ্গে শিশু শঙ্করের অদ্ভুত শক্তি 
সকল প্রকাশ পাইতে লাগিল । শঙ্কর যাহা শুনেন তাহাই 
শিখেন, একবার যাহা শিখেন তাহা! আর ভুলেন না। তিন 
বৎসরের শিশু মাতৃভাষা মালয়ালম্‌ এমন সুন্দর শিখিলেন 
যে এঁ ভাষার সকল পুস্তক পড়িতে পারিতেন। আত্মীয়- 
স্বজন, পাড়াপ্রতিবাপী সকলেই শিশু শঙ্কারের অদ্ভুত 
মেধার পরিচয় পাইয়। বিস্মিত ও মুগ্ধ হইলেন । 
পিতামাতা আনন্দে মুগ্ধ হইলেন। শিবগুরু মনে 
করিলেন পাঁচ বৎসর বয়সে পুজ্রের উপনয়ন দিয়া লেখাপড়া 
শিখিবার জন্য তাহাকে গুরুগৃহে পাঠাইবেন। মানুষের সকল 
সাধ পূর্ণ হয় না, তাহারও এ সাধ পূর্ণ হইল না। শঙ্করের 
পাঁচ বৎসর পুর্ণ হইবার পূর্ব্বেই শিবগুরু সংসার হইতে বিদায় 
লইলেন। পিতৃহীন বালক এখন মায়ের কোলেই মান্ুষ 
হইতে লাগিলেন। শঙ্করের বয়স যখন পাঁচ বৎসর হইল, 
বিশিষ্টা দেবী মৃত পতির বাসন! অপূর্ণ রাখিলেন না; 
পুজের উপনয়ন দিয়! বিগ্ভাশিক্ষার জন্য তাহাকে গুরুগৃহে 
পাঠাইয়া দিলেন । 

গুণ থাকিলে সবাই ভালবাসে । শঙ্করও নিজগুণে 

গুরুগৃহের সকলেরই ভালবাসার পাত্র হইলেন। পূর্ববকালে 
ছাত্রগণ গুরুগৃহে থাকিয়া বিদ্যার্জন করিত। গুরু বিগ্ভাদান 
করিয়া শিষ্যদের নিকট হইতে টাকা পয়সা বা কোনরূপ 
অর্থই গ্রহণ করিতেন না; কিন্তু শিষ্যকে শক্তি অনুসারে 
গুরুগৃহের সমস্ত কাজকম্মই করিতে হইত। 

গুরগৃহে শঙ্করকে কিন্ত কাজকন্ম বিশেষ কিছুই করিতে 
হইত না | গুরু, গুরুপত্বী, সহপাঠী সকলেই তাহার গুণে 
মুগ্ধ__কাজেই শঙ্কর আপন ইচ্ছায় যাহ করিতেন, তাহাতেই 
সকলে সন্তষ্ট হইতেন। শিখিবার শক্তি ছিল শঙ্করের অদ্ভূত। 
যাহা একবার শুনিতেন তাহাই শিখিতেন, গুরু যাহ! 
একবার বলিয়!-দিতেন তাহা আর ভুলিতেন না | গুরুরও 
আনন্দ, শঙ্কর যত শিখেন ততই শিখান ৷ 

শঙ্কর একদিন ভিক্ষা করিতে করিতে এক দরিদ্র! ব্রাহ্মনীর 
গৃহে উপস্থিত হইলেন। শঙ্কর জানিতেন না ব্ৰাহ্মণী দরিদ্র । 
ব্ৰাহ্মণী মহাবিপদে পড়িলেন ; ভিক্ষা দিবার মত সামান্য একমুঠ। 
চাউলও যে তাহার ঘরে নাই । গৃহাস্থের বাড়ী ভিক্ষা করিতে 
আসিয়। ব্ৰাহ্মণ ভিক্ষা না পাইয়। ফিরিয়া যাইবেন ভাবিয়। 
অবশেষে তিনি একটি আমলকী আনিয়া বালকের হাতে 
দিলেন। শঙ্কর বুঝিলেন ব্রাহ্মণী বড় গরীব : তাহার মনে বড় 
দুঃখ হইল । কি করিলে ব্রাহ্মণীর অভাব অনটন দূর হয় শঙ্কর 
তাহাই ভাবিতে লাগিলেন! শঙ্কর বালক হইলেও পরের 


দুঃখ বুঝিতেন। 


আচা্ল্্য শক্ত 


লক্ষ্মীদেবী সৌভাগোর অধিষ্ঠাত্রী দেবী। তাহার কৃপা 
হইলে ত্রাহ্মণীর দুঃখ দূর হইতে পারে। শঙ্কর আকুল 
প্রাণে তাহার নিকট ত্রাহ্মণীর দুঃখ দূর করিবার জন্য প্রার্থন। 
করিতে কারতে গুরুগৃহে ফিরিয়া আসিলেন। 

সরল মনের আকুল প্রার্থনা বিফল হয় না। বালক 
শঙ্করের প্রার্থনাও বিফল হইল না। পরের দিন ত্রাহ্মণী ঘুম 
হইতে উঠিয়া দেখেন তাহার আঙ্গিনা ও ঘরের মেজে সোনার 
আমলকীতে ভরিয়া আছে । ব্ৰাহ্মণী ত অবাক! অবশেষে, 
পুর্বদিন ব্রহ্মচারী বালককে আমলকী ভিক্ষ। দেওয়ার কথা . 
মনে হইল, তখন তিনি সমস্তই বুঝিলেন । বুঝিলেন, ব্রহ্মচারী 
বালকের জন্যই আজ তাহার দারিদ্রা-ছুঃখ চিরদিনের জন্য 
দূর হইতে চলিয়াছে । ত্রাহ্মণী যাহাকে দেখেন, তাহাকেই 
বলেন, আর আনন্দ করেন। 

শঙ্করের বিগ্ভাশিক্ষা সে এক অদ্ভুত ব্যাপার ! দেখিতে 
দেখিতে তিনি গ্রন্থের পর গ্রন্থ পড়িয়া যান । যাহ! পড়িয়! যান 
তাহাই শিখেন, তাহাই তাহার কণ্ঠস্থ । দুই বৎসরে শঙ্করের 
বিগ্ভাশিক্ষা শেষ হইল ;*_-শঙ্কর সকল শাস্ত্রে পণ্ডিত হইলেন। 
অন্যের পক্ষে যে বিদ্যা অর্জীন করিতে ষোল বৎসর কিন্বা 
তাহারও অপেক্ষা বেশী সময় লাগিত, শঙ্করের সেখানে মাত্র 
ছুই বৎসর লাগিল। গুরু, সহপাঠী সকলেই আশ্চর্য্যান্বিত-_ 
সকলেই ভাবেন এ অদ্ভুত বালকের সবই অদ্ভুত। গুরু 
এইবার শঙ্করকে গৃহে ফিরিতে অনুমতি দিলেন কিন্তু 

বড় দুঃখে । এমন 'শিষ্যকে ছাড়িয়া দিতে কাহার না দুঃখ 
হয়? 

শঙ্কর বয়সে বালক হইলেও জ্ঞানে এখন আর বালক 
নহেন। তাহার বিদ্যা, তাহার বুদ্ধি, তাহার পাণ্ডিত্য, সে 
কি আর সামান্য বালকে সম্ভবে ? বিগ্ভাশিক্ষা সমাপন করিয়৷ 
শঙ্কর গৃহে আসিলেন, জননী তাহার বিবাহ দিতে চাহিলেন। 
বিদ্যা শিখিয়া বিবাহ করিয়া গৃহী হইবে, শাস্ত্রের এই 
বিধান। কিন্তু ইহা সাধারণ নিয়ম । ব্যক্তিবিশেষে এই 
নিয়মের ব্যতিক্রম হইয়া থাকে; শঙ্করের বেলাও তাহাই 
হইল । শঙ্কর বিবাহ করিতে অনিচ্ছুক ; অবিবাহিত থাকিয়! 
সারাজীবন ব্রকহ্মচর্য্যত্রত পালন করিবেন ইহাই তাহার ইচ্ছা । 
জননী আরকি করেন ; প্রাণপ্রিয় পুজের ইচ্ছাতেই তাহার 
মত দিতে হইল। 

ধন, বিদ্যা যাহাই আমরা উপাজ্জন করিনা কেন, তাহ! 
যদি আমরা দান করিতে পারি, তবেই তাহার সদ্যবহার হয়। 
শঙ্কর গৃহে টোল খুলিয়া বিদ্যাদান করিয়া বিদ্যার সদ্ব্যবহার 
করিতে লাগিলেন। দেখিতে দেখিতে তাহার বিদ্যাবুদ্ধির 
কথা চারিদিকে ছড়াইয়া পড়িল। দলে দলে ছাত্র শঙ্করের 
কাছে পড়িতে আসিতে লাগিল। হাটে মাঠে সকলেরই 
মুখে তাহার গুণের কথা, তাহার পাগ্ডিত্যের কথ । 

শঙ্কর সাতিশয় মাতৃভক্ত ছিলেন । মাতৃভক্ত না হইলে 
কি কেহ কখনও এত গুণের আধার হইতে পারে? মায়ের 

এতটুকু দুঃখ তিনি দেখিতে পারিতেন না। মায়ের সামান্য 
তুঃখকষ্ট দূর করিতে তিনি প্রাণপণে চেষ্টা করিতেন। 
মাও শঙ্করের মত পুত্র পাইয়া আনন্দে ও গৌরবে আনন্দিতা 
ও গৌরবাধিতা! । বিশিষ্টা দেবী স্থান করিতে প্রতিদিন নদীতে 
যাইতেন। সান করিয়া মন্দিরে মন্দিরে দেবদেবী দর্শন ও পুজা 
করিয়া অনেক বেলায় গৃহে ফিরিতেন। একদিন মাতাকে যথা- 
সময়ে গৃহে ফিরিতে না দেখিয়া শঙ্কর বড় চিন্তিত হইলেন 
এবং অনতিবিলম্বে মাতার অন্বেষণে নদীর পথ ধরিয়। 
চলিলেন। কিছু দূর অগ্রসর হইয়া দেখিলেন জননী পথিমধ্যে 
মুচ্ছিত হইয়া পড়িয়া আছেন। শঙ্কর বুঝিলেন ভীষণ রৌদ্রে 
অনেকটা পথ চলিয়াই বৃদ্ধা জননীর এই অবস্থা । তাহার 
দুঃখ হইল। তিনি তাড়াতাড়ি জল আনিয়া বাতাস করিয়! 
জননীকে সুস্থ করিলেন এবং তাহাকে লইয়া গৃহে ফিরিলেন। 
শঙ্কর মহ! ভাবনায় পড়িলেন। কি করিয়! জননীর পথ চলার 
ক্লেশ দূর কর! যায়? আলোয়াই নদীটি তাহাদের বাড়ীর 
অনেক দূর দিয়া বহিয়। যাইতেছে, অথচ জননীকেও 
প্রতিদিন নদীতে স্নান করিতে যাইতে হইবে । জননীর 
দুঃখে দুঃখিত হইয়া শঙ্কর সম্ভব অসম্ভব ভুলিয়া গেলেন 
তাহার মনে হইতে লাগিল এমনটি কি হয় না যে, 
আলোয়াই নদীটি তাহাদের বাড়ীর পাশ দিয়াই বহিয়। যায়। 
মায়ের দুঃখে মাতৃভক্ত শঙ্করের চোখের জলে বুক ভাসিয়! 
যাইতে লাগিল। তিনি আর স্থির থাকিতে পারিলেন না, 

ব্যাকুল হইয়া আকুল প্রাণে নদীটি যাহাতে তাহার বাড়ীর পাশ 
দিয়াই বহিয়া যায়, সেজন্য ভগবানের নিকট প্রার্থনা করিতে 
লাগিলেন। মাতৃভক্তের এ প্রার্থন৷ ব্যর্থ হইল ন1। তাও কি 
কখন হয়? ভগবান্‌ বালক হৃদয়ের করুণ প্রার্থন।, মাতৃ- 
ভক্তের প্রাণের দাবী পূরণ ন! করিয়া পারিলেন না। ভগবান্‌ 
যে ভক্তের দাস! ভক্তের ইচ্ছ। পূর্ণ করিবার জন্য যুগে যুগে 
তাহাকে কত লীলাই ন। খেলিতে হইয়াছে এবং ভবিষ্যতেও 
খেলিতে হইবে ! কিছুদিন পরে দেখা গেল আলোয়াই 
নদীটির গতি পরিবপ্তিত হইয়াছে--নপীটি শঙ্করের বাড়ীর 
পাশ দিয়! বহিয়া চলিয়াছে। মায়ের পথচলার দুঃখ দূর 
হইল, শঙ্করের আনন্দ মার ধরে না। জগতবাপী মাতৃভক্তের 
অদ্ভুত শক্তি দেখিয়া বিস্মিত হইল । 

কেরল দেশে এ সময় রাজ। রাঁজশেখর রাজ্য করিতেন । 
রাজশেখর বিদ্বান এবং বিদ্যানুরাগী ছিলেন। শঙ্করের অদ্ভুত 
পাণ্ডিত্যের কথ! তাহার কর্ণগোচর হইল । তাহার বড় ইচ্ছ। 
শঙ্কর একবার তাহার রাজসভায় পদার্পণ করেন। কিন্তু শঙ্কর 
রাজসভায় যাইতে অনিচ্ছুক । গুণীই গুণীর গুণ বুঝেন, তাই 
রাজা রাজশেখর নিজেই পাত্রমিত্রসহ শঙ্করের গৃহে উপস্থিত 
হইলেন। শঙ্কর আপন শক্তি-অন্ুসারে তাহাদের অভ্যর্থন। 
করিতে ক্রটি করিলেন নী । মিলনের প্রথমেই রাজা শিশু 
শঙ্করের ব্যবহারে ও সৌজন্যে মুগ্ধ হইলেন। উভয়ের মধ্যে 
কত কথা, কত শাস্ত্রের কথা উঠিল, কত তর্ক বাধিল-_আবার 

তাহার মীমাংসাও হইল । উভয়েই উভয়ের গুণে আকৃষ্ট 
হইলেন । রাজশেখর বালক শঙ্করের পাণ্ডিত্যের পরিচয় 
পাইয়া বিস্মিত ও মুগ্ধ হইলেন । কথাবার্তায় অনেক সময় 
কাটিয়া গেল। রাজা বিদায় লইবার সময় শঙ্করের 
পদতল সহস্র মুদ্র। রাখিয়। প্রণ।ম করিলেন । শঙ্কর ব্রাহ্মণ 
ও শরাস্ত্রজ্ঞ ; শাস্্পাঠের ফল তাহার জীবনে ফলিয়াছে । ব্রাহ্মণ 
নিলেোভ, প্রয়োজনের অতিরিক্ত কোন বস্তু আকাঙ্খা কবেন 
না। শঙ্করেব গুহে ত মোট! ভাত, মোটা কাপড়ের অভাব 
নাই, কাজেই রাজার দেওয়! সহস্র মুদ্রা তিনি লইলেন না। 
বালক শঙ্করের এই নিলেণভিত। দেখিয়া রাজ! বিস্মিত 
হইলেন ; বুঝিলেন, ধর্ম্মবলে এবং ভাগবলে বলীয়ান হইয়াই 
যে ব্রাহ্মণ প্রকৃত ব্রাহ্মণ বলিয়া পরিচিত-_শুধু কথার কথ! 
নয়, শঙ্করের জীবন ইহার উজ্জল দৃষ্টান্ত । 

একদিন কয়েকজন ব্রাহ্মণ শঙ্করের গুহ অতিথি হইলেন । 
শঙ্করের সঙ্গে আলাপ করিয়া তাহাদের বিস্ময়ের সীমা রহিল 
না। সামান্য বালকে এইরূপ পাণ্ডিত্য, এইরূপ বিদ্ভাবত্তা কি 
করিয়া সম্ভবে? তাহার! ছিলেন দৈবন্দ ৷ শঙ্করের কোটী দেখিয়া 
বালকের ভবিষ্যৎ জানিতে তাহাদের বড় কৌতুহল হইল। 
বিশিষ্টাদেবী কোষ্টীখানি আনিয়া তাহাদের হাতে দিলেন। 
শঙ্করের ভবিষ্যৎ জানিতে তাহারও বড় আগ্রহ ৷ কোগ্গির ফল 
বিচার করিয়া দৈবজ্জেরা যাহা দেখিলেন তাহা বড় অপুর্ব্ব। 
বালক ভবিষৎ জীবনে একজন অদ্বিতীয় পুরুষ হইবেন। 

তাহার পাণ্ডিত্য তাহার ধন্মবল এক সময় সমস্ত ভারতকে 
তাহার পদানত করিবে। তাহার কীত্তি, তাহার যশঃ আসমুদ্র 
হিমাচল ব্যাপ্ত হইবে; শুনিতে শুনিতে মায়ের হৃদয় 
আনন্দে ও গৌরবে ভরিয়া উঠিল । কিন্তু শেষ দিকে যাহ! 
শুনিলেন তাহাতে তাহার স্থখের সাগরে দুঃখের বান ডাকিল। 
শঙ্করের আযু? যে বড় অল্প । আট, ষোল না বত্রিশ বৎসর 
বয়সেই তাহার মৃত্যুর সম্ভাবন! রহিয়াছে। শঙ্করও আট 
বৎসরে পদার্পণ কবিতে চলিয়াছেন, কাজেই বিশিষ্টা দেবী 
মহা ভাবনায় পড়িলেন। এদিকে কোষ্টীফলে মৃত্যুর কথা 
শুনিয়া শঙ্করের মনে এক নূতন ভাবের উদয় হইল । মাত্র 
বত্রিশ বৎসর ত এই জীবন! মানবজীবন স্থষ্টিজগতে 
শ্ৰেষ্ঠ ও অমূল্য । এ জীবন যাহাতে ব্যর্থ না হয় 
তাহা করিতে হইবে । দুর্লভ মানবজীবনের সার্থকতা কিসে ? 
আত্মজ্ঞান ব! ভগবানলাভেই তাহার সার্থকতা । কিন্ত সেতো 
আর সহজ কথা নয়। সেজন্য চাই প্রাণপণ চেষ্টা মৃতু 
পণ সাধনা । শঙ্কর ঠিক করিলেন সকল রকমের দুঃখ 
সহিয়া, সকল রকমের কঠোর সাধন! করিয়াই এ সাধনায় 
সিদ্ধিলাভ করিতে হইবে। সংসারের সুখ ছ'দিনের, 
ছুদিন পরেই ফুরাইয়া যায়। ধনদৌলত, আত্মীয়স্বজন, 
বন্ধুবান্ধব লইয়া যে আনন্দ তাহ! আজ আছে, কাল নাই। 
সুখের সঙ্গে দুঃখ যেন পিছনে পিছনে চলিতেছে । কাজেই 
বিদ্বান্‌ যে, বুদ্ধিমান যে, সে এই ছু*দিনের স্থুখে-ক্ষণস্থায়ী 

আনন্দে-_ভূলিয়া থাকিতে পারে কি? সে চাহিবে__ 
দু'দিনের নয়, চিরদিনের-ক্ষণস্থায়ী নয়, চিরস্থায়ী--সুখ ও 
আনন্দ । কিন্তু সংসারের কোন বস্তুতেই তো চিরদিনের 
সুখ, চিরস্থায়ী আনন্দ মিলে না। একমাত্র ভগবানলাভেই 
সেই সুখ--সেই চিরস্থায়ী আনন্দ লাভ হইতে পারে। মূল্য 
না দিয়া কোন কিছুই লাভ করা যায় না। সেই চিরস্থায়ী 
স্থখ__-আনন্দন্বদূপ ভগবানকে--লাভ করিতে হইলেও মূল্য 
দিতে হয়; ক্ষণস্থায়ী স্থখের বস্তগুলি ত্যাগ করিয়াই সে 
আনন্দের মূল্য দিতে হয়। শঙ্করও দৃঢ় প্রতিজ্ঞা করিলেন 
দু'দিনের আনন্দে, ছু'দিনের সুখস্বপ্পে আর ভুলিয়৷ ' 
থাঁকিবেন না । 

একদিন সময় বুঝিয়া শঙ্কর মনের কথা বিশিষ্টা দেবীকে 
নূলিলেন। শঙ্করের কথা শুনিয়া তাহার মাথায় যেন আকাশ 
ভাঙ্গয়। পড়িল। প্রাণপ্রিয় পুত্ৰ তাহাকে ছাড়িয়া সন্যাস 
লইবে, এ চিন্তা তাহার পক্ষে অসহা হইল, তিনি বড় উতল। 
হইয়া উঠিলেন। জননীর এ ভাব দেখিয়! শঙ্কর নানাভাবে 
তাহাকে সান্ত্বনা দিলেন, এবং তারপর আর জননীকে কখনও 
এ কথা বলিতেন না । 

একদিন মাতাপুক্র স্নান করিবার জন্য নদীতে গিয়াছেন। 
শত শত নরনারী সেখানে আসান করিতেছে- শঙ্করও স্নান 
করিতে লাগিলেন। স্নান করিতে করিতে শঙ্কর বুঝিতে 
পারিলেন জলের নীচে এক কুস্তীর তাহাকে ধরিয়াছে। 

যাহারা সেখানে স্নান করিতেছিলেন, সকলেই আসিয়৷ শঙ্করকে 
রক্ষা করিবার জন্য চেষ্টা করিতে লাগিলেন। তাহাদের 
চেষ্টা ব্যর্থ করিয়। কুস্তীর ক্রমশঃ শঙ্করকে লইয়া অধিক জলে 
অগ্রসর হইতে লাগিল । সকলেই বুঝিলেন শঙ্করের আর রক্ষা 
নাই । শঙ্করের আসন্ন বিপদের আশঙ্কায় বিশিষ্টা দেবী উচ্চৈঃ- 
স্বরে ক্রন্দন করিতে লাগিলেন । সেই সময় শঙ্কর একবার 
জননীর দিকে চাহিয়া কহিলেন, “মা! তুমি তো আমাকে 
সন্নযামের অনুমতি দিলে ন!। এখন কুমীরের মুখে প্রাণ 
যাইতেছে । যাহাহউক এখনও যদি অনুমতি দাও, তাহ! 
হইলে অস্তক-সন্যাস গ্রহণ করিতে পারি এবং তাহ হইলেও 
পরজন্মে আমার মঙ্গল হইবে ।” জননী আর কি করেন, 
প্রাণপ্রিয় পুত্রের শেষ ইচ্ছ। পুর্ণ করিলেন । সন্্যাসের অনুমতি 
দিয়াই তিনি মৃচ্ছিত হইয়। পউিলেন। পুজের মৃত্যুদৃশ্য বুঝি 
চোখে দেখিতে পারিবেন না । শঙ্কর মায়ের অনুমতি পাইয়। 
মনে মনে ভগবচ্চরণে নিজেকে সর্বতোভাবে সমর্পণ করিয়া 
দিয়া মনে মনেই সন্ন্যাস গ্রহণ করিলেন। অনতিদুূরে এক দল 
ধীবর মাছ ধরিতেছিল। ঠিক এই সময় তাহাদের নজর 
সে দিকে পড়িল। তাহার! তাড়াতাড়ি জাল দ্বার! কুম্তীরটাকে 
ঘিরিয়া ফেলিল; কুস্তীর৪ জালে পড়িয়া শঙ্করকে ছাড়িয়া 
দিল বটে, কিন্তু উহার! কুস্তীরটাকে টানিয়া উপরে তুলিল 
উপস্থিত জনমণ্ডলীর আনন্দ আর ধরে না। কেহ কুস্তীরকে 
দেখিয়া, কেহ শঙ্করকে দেখিয়া আনন্দ করিতে লাগিল ; 

আবার কেহ কেহ বিশিষ্টা দেবীর মৃচ্ছণ ভঙ্গ করিবার জন্য 
চেষ্টা করিতে লাগিল। তাহাদের যত্ন ও শুঙীষায় বিশিষ্টা- 
দেবীর মুচ্ছণভঙ্গ হইল। তিনি চোখ মেলিয়াই দেখিলেন 
প্রাণপ্রিয় 'পুক্র তাহারই পাশে রহিয়াছে । আনন্দে অধীর 
হইয়। তখন তিনি উঠিয়া বসিলেন। জননী মৃতপ্রায় পুত্রকে 
পুনঃ প্রাপ্ত হইয়া সকলকে আশীর্বাদ করিতে করিতে গৃহে 


ফিরিলেন। 

মায়ের অনুমতি ব্যতীত শঙ্করের সন্যাস গ্রহণ করা হয় 
না, আবার মাও প্রাণ থাকিতে প্রাণপ্রিয় পুজ্রকে সন্নাসের 
অনুমতি দিবেন না । ভাল কাজে ভগবান সহায়; তাই 
তগবাঁনেরই লীলায় কুস্তীরের মুখে প্রাণ যাওয়ার কৌশলে 
শঙ্কর মায়ের নিকট সন্যাসেব অনুমতি পাইলেন। 

দিবা অবসান প্রায়_সন্ধ্যা হইতে চলিয়াছে। শঙ্কর 
জননীকে উদ্দেশ করিয়া কহিলেন, “মা, আমি ত সন্ন্যাসী, 
আমার পক্ষে গৃহবাস নিষিদ্ধ। অতএব পাশের বাগানে 
গাছতলায় আমার রাত্রিযাপনের ব্যবস্থা কর।” রাত্রি- 
প্রভাতে যথারীতি সন্ন্যাস গ্রহণ করিয়া শঙ্কর গৃহ তা!গ করিয়া 
যাইবেন এই কথা শুনিয়া জননীর মাথা ঘুরিতে লাগিল, 
কহিলেন, “সে কি বাবা, এই বয়সে আবার সন্যাস কি? 
বড় হও তখন দেখ। যাইবে । অষ্টম বৎসরের বালকের 
সন্ন্যাস, সে কি কখনও হইয়াছে বা কেহ কখনও শুনিয়াছে ? 
কুন্তীরের মুখে তোমার প্রাণ যায় দেখিয়া সে সময় তোমাকে 
সন্নযাসগ্রহণের অনুমতি দিয়াছিলাম বটে; তখন তুমি 

প্রাণে ৰবাচিবে না মনে করিয়াই অনুমতি দিয়াছিলাম, কিন্তু 
এখন সে কথার মূল্য কি আছে ?” শঙ্কর মহা বিপদ গণিলেন। 
মায়ের দৃঢ়তা দেখিয়! প্রথমে একটু চিন্তিত হইলেন। অবশেষে 
খুব দৃঢ়তা অবলম্বন করিয়! কহিলেন, “মা ! একি বলিতেছ ? 
একবার অনুমতি দিয়া পরে তাহা প্রত্যাহার করা মোটেই 
ঠিক হইবে না। অধিকন্তু ইহা মিথ্যাচার হইবে । মনে 
রাখিও আমি মরিতে বসিয়াছিলাম। তোমাদের সকল 
চেষ্টা ব্যর্থ হইলে, আমি যখন ভগবানেব চরণে নিজেকে 
সপিয়। দিলাম, ঠিক সেই সময়ই আমার বাঁচিবার উপায় 
হইল। কাজেই আজ যখন তাহারই জন্য সন্যাস লইতে 
যাইতেছি, তখন বাধা দেওয়া তোমার উচিত হয় কি?” 
জননী তবুও আপত্তি করিতে লাগিলেন । তাহার নিজের 
নানা রকম অস্থুবিধার কথা তুলিয়া মাতৃভক্ত শঙ্করের মন 
ফিরাইতে চেষ্টা করিতে লাগিলেন। বলিলেন, _ণ্বাছা, 
তুমি চলিয়া গেলে আমার খাওয়া-পরার ব্যবস্থা কে করিবে? 
তুমি বাচিয়া থাকিতে, আমি মরিলে, আন্যে আমার মুখাগ্নি 
করিবে--এই চিন্তা আমাকে বড়ই কষ্ট দিতেছে ।” শঙ্কর 
মাতৃভক্ত ; মায়ের এতটুকু ছুঃখও তিনি সহিতে পারেন না এ 
কথাও সত্য; কিন্ত আজ যেজন্য তিনি মাকে ত্যাগ করিয়া 
যাইতেছেন, তাহা যে শুধু নিজেরই জন্য তা নয়। তাহার 
মনোবাসনা পূর্ণ হইলে, মায়ের--শুধু মায়ের কেন সমস্ত 
জগতেরও-_-কল্যাণ সাধন করিতে পারিবেন । কাজেই, মায়ের 

এই সব কথায় শঙ্কর সঙ্কল্প হইতে বিচ্যুত হইলেন না, বলিলেন, 
“মা, আমি যাওয়ার পূর্বে তোমার ভরণপোষণের সমস্ত 
ব্যবস্থাই করিয়া যাইব । মুখাগ্নির কথা বলিতেছিলে ? যদিও 
সন্ন্যাসীর পক্ষে ইহ! নিষিদ্ধ, তবু তোমাকে কথ! দিতেছি, 
তোমার অন্তিমকালে উপস্থিত থাকিয়া, আমি নিজেই মুখাগ্নি 
করিব। শ্বান্ত্রে আছে জননী যদি বিদেশস্থ পুত্রের কথা স্মরণ 
করেন, তব তাহার মুখে স্তন্যদুক্ধের স্বাদ অনুভূত হয়। অন্তিম 
সময়ে তুমি আমার কথ! স্মরণ করিলেই আমি বুঝিতে 
পারিব। ভগবৎ-কুপায় এবং তোমার মআশীর্কবাদে সিদ্ধ- 
মনোরথ হইলে, আমি যত দূরেই থাকি না কেন, তৎক্ষণাৎ 
তোমার নিকট উপস্থিত হইতে পারিব।” এই ভাবে নান। 
কথা বলিয়া শঙ্কর মাকে বুঝাইতে লাগিলেন । 

শঙ্কর ঘরের বাহিরে বুক্ষতলেই রাত্রি যাপন করিলেন । 
দুশ্চিন্তা ও দুর্ভাবনায় বিশিষ্টাদেবীর রাত্রি কাটিল। কিন্তু কি 
জানি কেন রাত্রি প্রভাতের সঙ্গে সঙ্গেই তাহার মনও 
পরিবন্তিত হইয়া গেল। কোথা হইতে মনে অপূর্ব সাহস 
দেখা দিল। পুর্বদিন শঙ্করকে জন্মের মত বিদায় দিতে 
হইবে ভাবিয়া তাহার মনে যে কাতরতা দেখা দিয়াছিল, আজ 
আর সে কাতরতা নাই । 

প্রভাত হইল। শঙ্কর একজন আত্মীয়কে ডাকাইলেন এবং 
তাহার সমস্ত সম্পত্তি আত্মীয়ের হাতে দিয়া মাতার খাওয়া- 
পরার সমস্ত রকম বন্দোবস্ত করিয়। দিলেন । তারপর সন্ন্যাসের 

ব্যবস্থা; বিশিষ্টাদেবী নিজেই প্রয়োজনীয় ব্যবস্থা করিতে 
লাগিলেন। নাপিত আসিল; শঙ্কর মস্তক মুণ্ডন করিলেন । 
গৈরিক রংয়ে কাপড় ছোপান হইল শাস্ত্রের বিধান অনুসারে 
নিজের শ্রাদ্ধ নিজে করিলেন, বিরজাহোমও সম্পন্ন হইল। 
তাহার পর তিনি গৈরিক বসন পরিধান করিয়া হস্তে দণ্ড- 
কমণ্ডলু ধারণ করিলেন । অষ্টম বৎসরের বালক শঙ্কর সন্ন্যাস 
গ্রহণ করিয়া গৃহ ছাড়িয়া চলিলেন। তাহার বড সাধের 
গৃহ, বিধবা জননী, আত্মীয়-স্বজন, বন্ধুবান্ধব, সকলকে পিছনে 
ফেলিয়া, সকলকে কাদাইয়া, শঙ্কর চলিয়াছেন ; এ দৃশ্ট-_এ 
করুণ মধুর দৃশ্য--বুঝি আর জগত-ইতিহাসে মিলিবে না! 
শাগলিনীপ্রায় জননী, বিরহকাতর আত্মীয়-স্বজন ও পাড়া- 
প্রতিবেশী সকলেই শঙ্করের 'পিছনে পিছনে চলিয়াছেন। 
শঙ্কর প্রথমেই নিকটবত্তাঁ শ্রীকৃষ্ণ মন্দিরে উপস্থিত হইলেন । 
বিগ্রহসম্মুখে সাষ্টাঙ্গ দণ্ডবৎ করিলেন, ও সুমধুর কণে 
ভাবগদগদ স্বরে স্তব পাঠ করিতে লাগিলেন। মন্দিরের 
পূজারী নিৰ্ম্মাল্য দিয়া তাহাকে আশীব্বাদ করিলেন। 
বালক সন্্যাসীর অপুর্ব মূত্তি ও স্ুললিত কণ্ঠের স্তবপাঠ 
পূজারী ও আশ-পাশের জন-মণ্ডলী সকলকেই ভাববিহ্বল 
করিয়া তুলিল-_যে দিকেই দৃষ্টিপাত করা যায়, মুখে হাসি, 
চোখে জল, সে এক অপুর্ব দৃশ্য ! 

শক্করের প্রার্থনায় আলেয়াই নদীর গতি পরিবন্তিত 
হইয়াছে সে কথা আমরা পূর্বের বলিয়াছি। ফলে, শ্রীকৃষ্ণ- 


১৭ 


আচাৰ্শ্য ম্ণহ্ত্র 


মন্দির শীঘ্রই নদীগর্ভে পতিত হওয়ার সম্ভাবনা । সেজন্য 
শঙ্কর নিজ হস্তে শ্রীকৃষ্ণের বিগ্রহ অন্ত স্থানে স্থাপন 
করিলেন এবং গ্রামবাসীদের সেখানে একটা মন্দির নিন্মান 
করিতে বলিলেন। তৎংপরে জন্মের শোধ সকলের নিকট, 
জননী জন্মভূমির নিকট বিদায় লইয়! গ্রাম ছাড়িয়া 
চলিলেন। 

শঙ্ক চলিয়াছেন, আপন মনে, আপন চিন্তায় বিভোর 
হইয়। চলিয়াছেন। তাহার গতি উত্তর দিকে। 

সদগুরু চাই-_সদৃগুরু না হইলে জগতে কোন কিছুই 
শিক্ষা কর! যায় না। শঙ্কর আজ যে সাধনায় সিদ্ধি লাভ 
করিবার জন্য গৃহ ছাড়িয়া বাহির হইয়াছেন, তাহার জন্য 
উপযুক্ত উপদেষ্টা চাই । পাঠ্যাবস্থার আচাধ্যগৃহে থাকিবার 
সময় শঙ্কর শুনিয়াছিলেন নর্শ্মদাতীরে এক মহাযাগী হাজার 
বৎসর যাবৎ সমাধিস্থ আছেন। তাহার নাম গোবিন্দপাদ বা 
পাতগ্ুলিদেব। শঙ্কর নর্শমদা অভিমুখে গোবিন্দপাদের 
খোজে চলিলেন। কালাডি হইতে নন্মদ্াতীর বড় কম 
পথ নয়। পদত্রজে প্রায় হমাসের পথ। শঙ্কর বনু গ্রাম, 
নগর ও প্রান্তর অতিক্রম করিয়া দিনের পর দিন চলিতে 
লাগিলেন। চলিতে চলিতে তিনি এক রাজ্যে উপস্থিত 
হইলেন, সে রাজ্যের নাম কদম্ব বা বনবাসা। পথক্লান্ত শঙ্কর 
তুঙ্গভদ্রানদীর তীরে এক নির্জন স্থানে একাকী বসিয়া আছেন, 
এমন সময় এক আশ্চর্য ঘটনা দেখিতে পাইলেন। তিনি 

দেখিলেন কতকগুলি ভেকশাবক জল হইতে উঠিয়া একখানি 
পাথরের উপর বসিয়াছে। ভীষণ রৌদ্র চারিদিকে যেন 
আগুন ছড়াইতেছিল। পাথরখানিও রৌদ্রে তাতিয়া আগুন 
হইয়া উঠিল। পাথরের গরম সহা করিতে না পারিয়া ভেক- 
শাবকগুলি জলে নামিয়! যাইতে চাহিতেছে, এমন সময় একটি 
মন্ত বড় সাপ জঙ্গল হইতে বাহির হইয়া তাঁহাদের উপর 
ফণ। বিস্তার করিয়া ছায়। দিতে লাগিল। এ দৃশ্য বড়ই 
আশ্চর্যজনক! সর্প ও ভেকের মধ্যে খান্য-খাদক সম্বন্ধ; 
সাধারণ নিয়মের এই অভূতপূর্ব ব্যতিক্রম দেখিয়া তিনি 
বড়ই আশ্চর্যান্বিত হইলেন। ইহাব কারণ কি ভাবিতে 
ভাবিতে তিনি এদিক ওদিক তাকাইতে লাগিলেন। 
নিকটেই একটি পাহাড়, তাহাতে উঠিবার রাস্তা রহিয়াছে 
দেখিতে পাইলেন । পাহাড়ের মাথায় একটি কুটীর রহিয়াছে । 
সরুপথ ধরিয়া শঙ্কর উপরে উঠিলেন এবং কুটারে এক সাধু 
বসিয়া আছেন দেখিতে পাইলেন। ভক্তি-বিনআ্রভাবে 
শঙ্কর সাধুকে দণ্ডবৎ প্রণাম করিলেন। সাধু তাহার পরিচয় 
লইলেন ও কথাবার্তা! শুনিয়া মুগ্ধ হইলেন। কথায় কথায় 
শঙ্কর সর্প ও ভেকের ঘটনাটি বলিলেন এবং স্থানের 
পরিচয় জানিতে চাহিলেন। সাধু কহিলেন ইা খয্যশৃঙ্গ 
মুনির তপস্তা-স্থান; তাহার! শিষ্কপরম্পরাক্রমে এখানে 
থাকিয়া তপস্যা করিতেছেন। শঙ্কর এখন বুঝিলেন সর্প 
ও ভেকের মধ্যে সাধারণ নিয়মের ব্যতিক্রমের কারণ কি? 

তপস্তার ফল যে কি তাহাও ভাল করিয়াই বুঝিলেন। সাধক 
তপস্তা করিয়া নিজে লাভবান তো হনই, তাহাছাড়া যে 
স্থানে সাধক তপস্তা। করেন সে স্থানও তাহার তপোপ্রভাবে 
পৃত ও পবিত্ৰ হইয়া মর্তভূমি দেবভূমিতে এবং সিংহ, ব্যান্ত, 
ভল্লুক প্রভৃতি হিংত্জস্তপরিপুর্ণ ভীষণ বনভূমি প্রেমভূমিতে 
পরিণত হয়। 

দিন, সপ্তাহ, মাস, এই রূপে ছুই মাস চলিয়। শঙ্কর নন্মদা- 
তীরে উপস্থিত হইলেন । কিন্তু হাজার বৎসরের সমাধিস্থ 
যোগীর খোজ কোথায় মিলিবে ? বালক, বুদ্ধ, যুবা অনেককেই 
জিজ্ঞাস! করিলেন, কিন্তু সহস্র বৎসরের সমাধিস্থ যোগীর 
খবর কেহই দিতে পারিল ন।। হাজার বৎসরের যোগীর 
কথা শুনিয়া সকলেই বালকের মুখের দিকে তাকাইয়া থাকে 
আর ভাবে, যেমন অদ্ভুত এ বালক, তাহার অনুসন্ধানের 
বন্তও তেমনি অদ্ভুত । 

অবশেষে শঙ্কর শুনিতে পাইলেন ওঁকারনাথ পর্বতে 
এক মহাযোগী আছেন, তবে তিনিই সেই গোবিন্দপাদ কিনা 
তাহার কোন নিশ্চয়তা নাই । যাহাহউক, শঙ্কর ওঁকারনাথ 
পর্বতের দিকে চলিলেন । ওঁকারনাথ বড় মনোরম স্থান। 
নন্মদা-মেখলা ওঁকারনাথ পব্বতটি দেখিতে একটি দ্বীপের 
ন্যায় ; ইহার প্রাকৃতিক সৌন্দধ্য মনপ্রাণ-বিমোহনকারী । 
এখানে মহাকাল এবং ওঁকারনাথ নামক শিব প্রতিষ্ঠিত 
আছেন। শঙ্কর ওকারনাথে উপস্থিত হইলেন এবং শিবদর্শন 

ও পুজারদি করিয়া প্রীত হইলেন। এখানেও অনুসন্ধান 
করিলেন, কিন্তু গোবিন্দপাদের খবর পাইলেন না; তবে 
একজনের নিকট জানিতে পারিলেন, ওঁকারনাথ পর্বতের 
নীচে এক স্থানে অনেকগুলি সন্যাসী বাস করেন। 
ভাবিলেন উহাদের নিকট যাইয়! খোজ করা যাউক, সন্ধান 
মিলিলেও মিলিতে পারে। শঙ্কর সেখানে যাইয়া দেখিলেন 
একটি পাষাণনিশ্মিত ঘরে কয়েকজন সন্নাসী বসিয়া আছেন, 
--সকলেই কিন্ত আপন আপন ভাবে বিভোর । নিকটে যাইয়া 
শঙ্কর যোগী গোবিন্দপাদের খোঁজ করিলেন, সকলেই বিম্মিত 
হইয়া বালকের মুখের দিকে তাকাইতে লাগিলেন । মনের 
ভাব, ইহাকে দেখিতে সামান্য বালক মাত্র, কিন্তু সে যোগী 
গোবিন্দপাদের খবর পাইল কি করিয়া! বালক হইলেও 
তাহার সন্যাসীর বেশ, বৈরাগোজ্জল মুখকান্থি সকলেরই 
হৃদয়ে শ্রদ্ধার উদ্রেক কবিল। একজন বৃদ্ধ সন্ন্যাসী কহিলেন, 
“ই, তিনি এখানেই আছেন। আপনার তাহাকে কি 
প্রয়োজন ?” তখন শঙ্কর দীর্ঘ কালের পথহাট! সার্থক 
হইয়াছে মনে করিলেন, এবং যোগী গোবিন্দপাদকে গুরুত্বে 
বরণ করিবার ইচ্ছা বৃদ্ধ সন্ন্যাসীর নিকট প্রকাশ করিলেন । 
সন্যাসী বালকের উচ্চ আকাঙ্ষা, সদ্গুর লাভ করিবার জন্য 
অসীম উদ্যম প্রভৃতির কথা শুনিয়া মুগ্ধ হইলেন । উভয়ের 
মধ্যে নানা কথাবার্তী চলিতে লাগিল। শঙ্কর শুনিলেন 
সকলেরই উদ্দেশ্য এক, সকলেই মহাযোগী গোবিন্দপাদের 

আগাম স্প্রে 


নিকট দীক্ষা লইবার জন্য আমসিয়াছেন। গোবিন্দপাদ 
এখন সমাধিস্থ, তাহার সমাধি ভঙ্গ হওয়ার অপেক্ষায় 
সকলেই অপেক্ষা করিতেছেন । শঙ্কর তখনই একবার তাহাকে 
দর্শন করিতে চাহিলেন। যে ঘরে তাহার! বসিয়াছিলেন 
সেই ঘরেরই নীচে একটি গুহায় যোগীবর সমাধিমগ্র। 
গুহার ভিতর মন্ধকার। প্রকাণ্ড একখানি প্রস্তর গুহামুখে 
রতিয়াছে। ভিতরে যাইবার পথটি খুবই অপিরসব। 
অন্ধকারে দেখিতে পাইবেন ন! বলিয়া! প্রদীপহাস্তে শঙ্কর 
গুহাযুখে উপস্থিত হইলেন। ধীরে পীরে প্রস্তরখানি 
সরাইয়া গুহার মধ্যে প্রবেশ করিয়া প্রদীপের আলোতে 
যাহ! দেখিলেন তাহাতে তিনি বিস্মিত ও মুগ্ধ হইলেন । 
দেখিলেন এক জটাজুট-মণ্ডিত শীর্ণকায় তপস্বী যোগাসনে 
উপবিষ্ট রহিয়াছেন। তাহার মুখের সেই শতোজ্জল প্রভ। 
দর্শকমাত্রকেই মোহিত করে। দেহ যেন প্রাণহীন__ 
নিশ্চল ও নিস্পন্দ। অনিমেষনয়নে শঙ্কর যোগীবরের 
মুখকমল নিরীক্ষণ করিতে লাগিলেন ; কত ভাবের হিল্লোল 
তাহার হৃদয়সাগরে উঠিতে লাগিল-_আবেগে তাহার 
চোখ জলে ভরিয়। আসিল। বুঝিবা আপনা হইতেই 
এক সুমধুর স্তব তাহার সুকণ হইতে বাহির হইয়া আসিল। 
বালকের সেই ভক্তি-বিনত্্র মধুর স্তব কি জানি কেমন করিয়া 
সহমত বৎসরের সমাধিস্থ যোগীবরের হৃদয় স্পর্শ করিল। 
তাহার সমাধি ভঙ্গ হইল এবং তিনি চক্ষু মেলিয়া চাহিলেন। 

কিছুদিন গত হইলে শঙ্করের বহুদিনের বাসন! পূর্ণ 
হইল । যোগীবর শঙ্করকে এবং দীক্ষা লইবার জন্য সেখানে 
অন্য যাহারা অপেক্ষা করিতেছিলেন তাহাদের সকলকেই 
দীক্ষিত করিলেন। দীক্ষার পর সকলেরই নানারপ শিক্ষা 
চলিতে লাগিল-কিস্তু শঙ্কর সম্বন্ধে একটু বিশেষ ব্যবস্থা 
চইল। বয়সের তুলনায় শঙ্কর ছোট বালক মাত্র, কিন্তু 
পাণ্ডিত্য তিনি সকলেরই বড়। 

যোগীবর প্রথমে শঙ্করকে হঠযোগ শিক্ষা দিতে লাগিলেন । 
হটযোগ সাধনায় শরীর সুস্থ, সবল ও বলিষ্ট হয়; এক 
নসরেব মধ্যে শঙ্কৰ এ সাধনায় সিদ্ধিলাভ করিলেন । 
দ্বিতীয় বৎসরে বাজযোগের শিক্ষা আরম্ভ হইল; এ 
সাধনায় মনের চপ্চলত। দূর হয়, সমস্ত ইন্দ্রিয়বৃত্তিব উপর 
আধিপত্য জন্মে। এই সাধনায় সিদ্ধ হইলে নানারূপ 
গলৌকিক শক্তিসকল লাভ করা যায় এবং অবশেষে 
নিব্বিকল্প-সমাধি প্রাপ্ত হইয়া! মুক্তি ও মোক্ষ লাভ করিয়া 
সাধকের মন আনন্দসাগরে নিমজ্জিত হয় । শঙ্কর রাজযোগের 
সাধনায়ও সিদ্ধিলাভ করিলেন । তাহারপর তৃতীয় বর্ষে 
জ্ঞানযোগ শিক্ষা করিতে লাগিলেন। বেদান্ত, উপনিষদ 
প্রভৃতি গ্রন্থের সাহায্যে এই শিক্ষা চলিতে লাগিল । অদ্তুত- 
শক্তিসম্পন্ন বালক দেখিতে দেখিতে এ সাধানায়ও অগ্রসর 
হইতে লাগিলেন এবং অচিরেই আধ্যাত্মিক অন্ুভূতিসমূহের 
প্রকাশে তাহার মুখ উজ্জ্বল, শান্ত ও গম্ভীরভাব ধারণ করিল। 

আপন ইচ্ছায় স্থুলদেহ ত্যাগ, স্ুক্মদেহ ধারণ, যথা ইচ্ছা 
গমন, দুরদৃষ্টি, দুরশ্রুতি প্রভৃতি যোগৈশ্বর্্য তাহার করায়ত্ত 
হইল। তৃতীয় বর্ষ অতীত হইতে চলিয়াছে। গুরু 
দেখিলেন শঙ্করের শিক্ষা ও সাধনা শেষ হইয়াছে ; তিনি 
আবার সমাধিস্থ হইয়। পড়িলেন। এই সময় একটি আশ্চর্য্য 
ঘটনা ঘটে । কয়েকদিন যাবৎ অবিরত বৃষ্টি হওয়ায় নর্ম্মদায় 
বান ডাঁকিল। বানের জল চারিদিক ভাসাইয়া লইয়া চলিল। 
দেখিতে দেখিতে জল গোনিন্দপাদ যে গুহায় অবস্থিত তাহার 
নিকটবর্তী হইল । শিষ্তগণ বিপদের সম্ভাবনায় অপ্টির হইয়। 
উঠিলেন। শঙ্কর এদিক ওদিক খুজিয়া একী মাটীর কুন্ত 
দেখিতে পাইলেন। তাহ! তুলিয়া আনিয়া গুহামুখে স্থাপন 
করিয়া সকলকে নিশ্চিন্ত হইতে বলিলেন। সকালেই 
ব্যাপাব কি দাড়ায় দেখিবার জন্য অপেক্ষা করিতে লাগিলেন । 
জল ভীষণ গর্জন করিয়া গুহামুখ পর্য্যন্ত পৌছিল বটে, 
কিন্তু উত্তাল জলরাশি কি জানি কি এক আশ্চর্য্য শক্তি- 
বলে একুস্তের মধ্যে প্রবেশ করিয়া ও বাধা প্রাপ্ত হইয়া 
ফিরিয়। যাইতে লাগিল । গুরুভ্রাতাগণ এই আশ্চর্য্য ব্যাপার 
দেখিয়! বিস্মিত হইলেন । 

এই ঘটনার কয়েকদিন পরে যোগীবরের সমাধি ভঙ্গ 
হইল । - তিনি শিস্যগণের মুখে শুনিতে পাইলেন সহস্রধার! 
বন্যার জল শঙ্কর এক কুস্ত মধ্যে ধরিয়া রাখিয়! তাহার গুহ! 
জলপ্লাবন হইতে রক্ষা করিয়াছেন। যোগীবর সে কথ। 

শুনিয়া খুবই আনন্দিত হইলেন এবং শঙ্করকে কাছে ডাকিয়া 
আদর করিয়া কহিলেন, “বৎস, তোমায় আমি আশীব্বাদ 
করিতেছি, তুমি জগতে বহু অদ্ভূত কার্য করিবে । সহত্র-মুখ 
বানের জল যেমন তুমি একটি সামান্য কুস্তে ধরিয়া রাখিয়।- 
ছিলে, তেমনি সকল শাস্ত্রের সার এক করিয়! তুমি বেদান্তু- 
দর্শনের এক ভাষ্য রচনা করিবে 1” এইকথ! বলিতে বলিতে 
শিষ্যের গৌরবে গুরুরমুখ আনন্দে উজ্জল হইয়া উঠিল! 
কিছুদিন পর শঙ্করকে কাছে ডাকিয়া যোগীবর কহিলেন, 
“বৎস, বল তোমার আর কি অভাব মাছে ?” সদ্গুরুর কৃপায় 
শঙ্করের সকল অভাবই পুর হইয়াছে । নিজের কথা নিজে 
বলিতে পারিতেছেন না, লঙ্জায় মাথা নীচু কবিয়া বসিয়া! 
আছেন। কিয়ৎকাল পরে গুরু পুনরায় জিজ্ঞাসা করিলে 
শঙ্কর ভক্তিবিনস্রন্গরে পলিলেন, “ভগবন্‌ ! আপনার কৃপায় 
আমার কোন অভাবই আছে বলিয়া মনে হইতেছে না। 
এখন শুধ এই আঁশীব্বদ ককন, শীভ্রই যেন ভগবৎ-চরণে মন- 
প্রাণ সমর্পন করিয়া মুক্তিলাভ করিতে পারি।” গুরুদেব 
কহিলেন, “ন! বৎস, দেহসন্বন্ধ ত্যাগ করিয়। যুক্তি লাভের 
সময় এখনও তোমার আসে নাই । জগতের মঙ্গলার্থে 
তোমাকে অনেক কাজ কবিতে হইবে । নিব্বাণ প্রায় 
সনাতন হিন্দুধন্মের পুনরুখান করিবার জন্য শিব-অংশে 
তোমার জন্ম। তুমি জগতে এক নূতন তত্ব__“অদ্বৈতবাদ' 
_প্রচার করিবে। তুমি এখন কাশীধামে গমন কর, 

সেখানে কাশীশ্বর বিশ্বনাথ তোমাকে সাক্ষাৎ দর্শন দিয়া 
যাহা করিতে বলিবেন তাহাই করিবে । আমি আমার 
গুরু গৌড়পাদের নিকট তোমার সম্বন্ধ সকল কথাই 
জানিয়াছিলাম, এবং তাহারই আদেশে তোমাকে দীক্ষা 
দিবার জন্য সহস্র বৎসর যাবৎ দেহ ধারণ করিয়াছিলাম। 
আমার কাজ শেষ হইয়াছে; আমি এখন এই দেহ 
ত্যাগ করিয়া যাইব; তোমর। সেজন্তা দুঃখিত হইও 
ন।1” এই বলিয়া যোগীবর যোগাসনে উপবিষ্ট হইলেন 
এবং এই অনিত্য দেহ ত্যাগ করিয়। মহাসমাধিতে বিলীন 
হইলেন। সসীম মসীমের সহিত, বিন্দু সিন্ধব সহিত 
মিলিত হইল । 


২৬ 


তিন 


গুরুর আদেশে শঙ্কর কাশী আসিলেন। কাশী হিন্দু- 
দিগের শ্রেষ্ঠ তীর্থস্থান । বরুণ! ও অসি নামক দুইটি নদী 
এখানে মিলিত হইয়াছে বলিয়। ইহার আর এক নাম 
বারাণসী। বারাণসী পতিতপাবনী জাহুবীতীরে অবস্থিত । 
কাশীধামের যে দিকেই তুমি দৃষ্টিপাত কর না কেন 
দেখিবে দেবমন্দির আর দেবমন্দিব। এগানে শত শত' 
মন্দিরের চূড়া মাথ! উচু কবিয়া সগৌরবে সনাতন হিন্দুধন্মের 
জয়জয়কার খোষণ! করিতেছে । মন্দিরগালর মধ্যে বিশ্ব- 
নাথের মন্দির সর্বশ্রেষ্ঠ । তারপরই অন্নপূর্ণা মন্দিরের নাম 
কর! যায়। কাশীর দেবমন্দিরের নামের কি শেষ আছে ? 
প্রতিদিন সহস্র সহত্র নরনারী বিশ্বনাথ, অন্নপূর্ণা এবং মন্দিরে 
মন্দিরে অন্যান্য দেবদেবী দর্শন করিয়। নিজেদের কুতার্থ 
মনে করে । প্রাতে ও সন্ধ্যায় এই সর মন্দিরে মন্দিবে 
যখন আরতির কাসর ঘণ্টা বাজিয়। উঠে তখন হিন্দুমাত্রেরই 
হৃদয় ভগবৎ প্রেমে পূর্ণ হইয়া উঠে। 

কাশীর গঙ্গাতীরে শত শত ঘাট, তন্মধ্যে মনিকণিকা ও 
দশাশ্বমেধ শ্রেষ্ঠ। প্রতিঘাটে শত শত নরনারী স্নান করিতেছে, 
পুজা করিতেছে, তর্পণ করিতেছে, কত রকমের স্তব 


২৭ 


আছ্গাম্্য সপন 


স্থললিতন্বরে পাঠ করিতেছে এবং সেই ভক্তিবিগলিত মধুর 
স্তব আকাশ বাতাস পবিত্র করিয়া উদ্ধে উথ্থিত হইতেছে । 
হিন্দুর শাস্ত্র অনস্ত। শাস্ত্রপাঠ করিতে চাও, কাশীধামই 
তাহার উপযুক্ত ক্ষেত্র। কাশীর গলিতে গলিতে বড় বড় 
পণ্ডিতগণ টোল খুলিয়া দিবারাত্র শান্ালোচন! করিতেছেন । 
দেশ বিদেশ হইতে কত ছাত্র শান্ত্রলোচনার জন্য প্রতিদিন 
এখানে আসিতেছে, আবার কতজন শান্ত্জ্ঞ হইয়। প্রতিদিন 
স্ব স্ব গৃহে ফিরিয়া যাইতেছে তাহাব ইয়ত্তা নাই। কাশীর 
পথে, অলিতে গলিতে, অন্দিরে মন্দিরে বিভিন্ন সম্প্রদায়ের 
শত শত সাধু সন্যাসী তোমাৰ নয়ন পথে পতিত হইবে । 
কাশীতে দুইটি শ্মশান রহিয়াছে--একটি মনিকপিকা-ঘাট, 
অপংটি হরিশ্চন্দ্র-ঘাট । মনিকণিক। কাশীর মহাশ্মশান ; দিবা- 
রাত্র সেখানে চিত! দাউ দাউ করিয়া জ্বলিতেছে । কত বালক, 
বৃদ্ধ ও যুবার সুন্দর সুকোমল দেহ পুড়িয়া ছাই হইতেছে। 
কত রাজা মহারাজা, ধনী নির্ধন শেষদিনে একই চিতা-শয্যায় 
শায়িত হইতেছে। শ্মশানের এ দৃশ্য যেন আপনা হইতেই শঙ্কবের 
নি্বোদ্ধত নু প্রসিদ্ধ মে’হযুদগর স্তোব্রটি মনে কর ইয়া দেয়। 


(১) 
মূঢ জহীহি ধনাগমতৃষ্ণাং 
কুরু তক্ণবুদ্ধে মনসি বিতৃষ্কীম্‌। 
যল্পভসে নিজ কন্মোপাত্তং 
বিত্তং তেন বিনোদয় চিত্তম্‌ ॥ 


২৮ 


ভাগাম্খয সন্ত 


(২) 
ক। তব কান্ত! কন্তডে পুক্রঃ 
ংসারোহয়মতীববিচিত্রঃ। 
কস্তয ত্বং বা কুত আয়া তঃ 
তত্বং চিন্তয় তদিদং ভ্রাঁতঃ ॥ 


€ ৩ 9 
ম। কুরু ধনজনযৌবনগর্বং 
হ'রতি নিমেষাৎ কালঃ সর্ববং । 
মায়াময়মিদমখিলং হিত্বা 
ব্ৰহ্মপদং প্রবিশাশু বিপরিত ॥ 


( 8s 9 
নলিনীদলগতজলম তি ত রলৎ 
তদ্বজ্জীবনমতিশয়চপলম্‌ । 
ক্ষণমিহ সজ্জনসঙ্গ তিরেক! 
ভবতি ভবার্ণৰভরণে নৌকা ॥ 


0৫ 2 
শুত্বং চিন্তয় সততং চিন্তে 
পরিহর চিস্তাৎ নশ্বরবিভে | 
বিদ্ধি ব্যাধিব্যাল গ্রন্তং 
লোক শোকহতং চ সমস্তম্‌ ॥ 


২৯ 


ভ্বাচাম্্রঃ স্পহ্জল্ 
( ৬ ) 
যাবজ্ঞননৎ তাবন্মরণং 
তাবজ্জননীজঠরে শয়নং । 
ইতি সংসারে স্ফুটতরদোষঃ 
কথমিহ মানব তব সস্তোষঃ 


( ৭) 
পিনযামিন্তো সায়ম্প্রাতঃ 
শিশিববসস্তোৌ পুনরায়া তঃ 
কালঃ ক্রীড়তি গচ্ছত্যাযুঃ 
তদপি ন মুঞ্চত্যাশাবায়ুঃ ॥ 


(৮ 9 
অঙ্গৎ গলিতং পলিতৎ মুণ্ডং 
দন্তবিহীনং জাত তুণ্ডম্‌ । 
করধুতকম্পিতশো ভিত দণ্ডং 
তদপি ন মুঞ্চত্যাশাভা গশুম্‌ ॥ 


( =) 
স্থববরম ন্দির তরুমূ লবা সঃ 
শৃয্যাভূতলম্জিনং বাসঃ । 
সর্ব্বপরিগ্রহভোগত্যাগঃ 
কস্য সুখং ন করো তি বিরাগঃ ॥ 


boo Y- 


আচমন স্পক্ক 
0 ১০) 
এতো মিত্রে পুত্র বন্ধে 
মা কুরু যত্বুৎ বিগ্রহসন্ষো । 


ভব সমচি্তঃ সর্বত্র ত্বং 
বাঞ্চস্তচিরাদঘদি বিষ্ণুত্বম্‌ ॥ 


( ১১ 3 
অষ্টকুলাচলসগ্তসমুদ্রাঃ 
ব্ৰহ্মপুরন্দব দিন কররুদ্রাঃ 
নত্বং নাহং নায়ং লোকঃ 
তদপি কিমথং ক্রিয়ততে শোক: ॥ 


৬ ৯১২ 9 
ত্বদি মর্রি চান্তযত্রৈকে! বিষ্ণুঃ 
ব্যর্থৎ কুপাসি মধ্য সহি ষুঃ । 
সৰ্ব্বং পশ্যাত্মন্তাত্মানং 
সর্ববত্রো ২ হজ (ভেদস্ঞানং ॥ 


( ১৩ ) 
ব্।লস্তাবহ ক্রীডাসক্তঃ 
তরুণ স্তাবত্তরুণার ক্তঃ । 
বৃদ্ধস্তাবচ্চিন্তামগ্নঃ 
পরমে ব্রহ্দণে কোহপি ন লগ্রঃ ॥ 


৩১ 


আচাৰ্শ্য শক্ত 


( ১s ) 
অর্থমনর্থং ভাবয় নিত্যং 
নাস্তি ততঃ সুখলেশঃ সত্যং। 
পুত্রাদপি ধনভাজাং ভীতিঃ 
সর্দত্রিয কথিত! নীতিঃ ॥ 


( ১৫ 9 
যাবদ্বিত্তোপাজ্জনশক্তঃ 
তাবন্নিজ্পরিবাবোরক্তঃ । 
তদন্ত চ জরয়! জজ্জরদেহে 
বান্তাং কোহপি ন পুচ্ছতি গেছে। 


( ১৬ 9 
কামং ক্রোধং লোভং মোহং 
তাক্বাত্মানং পশ্ততিকোইহং | 
আত্মজ্ঞ।নবিহীন। মূঢ়াঃ 
তে পচ্যন্তে নরকনিগুঢ। ॥ 


হরিশ্চন্দ্র-ঘাটেও প্রতিদিন কত চিতা, কত জনের কত 
সাধ, কত আকাজ্ষার শেষ পরিণাম ঘোষণা করিতেছে । এই 
সেই শ্মশান ঘাট, যে স্থানে রাজ। হরিশ্চন্দ্র আপন সত্য 
রক্ষার জন্য শ্মশান-চগ্ডাল সাজিয়! চণ্ডালের কাজ করিয়া- 
ছিলেন । এই সেই ঘাট, যাহার বায়ুমণ্ডল আজও বুঝি 
পুজশোকাতুরা শৈব্যার করুন ক্রন্দনে ভারাক্রান্ত হইয়া 


৩২ 


আচাৰ্শ্বয 


রহিয়াছে। এখানেই আবার রাজা হরিশ্চন্দ্র সত্যের 
পরীক্ষায় উত্তীর্ণ হইয়া চিতাশয্যায় শায়িত মৃত পুজ্রের জীবন 
এবং হৃতরাজ্য পুনঃপ্রাপ্ত হইয়া জগতে অনস্ত কালের 
জন্য সত্যের“মহিমা প্রচার করিয়া গিয়াছেন। 

শঙ্কর কাশী আসিয়াছেন ; কাশী আসিয়। মণিকনিকার 
নিকটবর্তী স্থানে আসন স্থাপন করিলেন। ফুল ফুটিলে 
তাহার গন্ধ যেমন লুকাইয়। রাখা যায় না, শঙ্করের পাণ্ডিত্যের 
খ্যাতিও গোপন রহিল না। কাশীর ঘাটে ঘাটে, 
অলিতে গলিতে, মন্দিরে মন্দিবে, সকলেরই মুখে বালক 
শঙ্করের পাণ্ডিত্যের কথা । প্রতিদিন শত শত পণ্ডিত, 
মুর্খ, ধনী, নির্ধন, বালক, বৃদ্ধ ও যুব! দলে দলে চলিয়াছে 
শঙ্করকে দেখিতে । যাহারা তাহার নিকট আসিল, 
তাহারাই মুগ্ধ হইল-_কেহ বা তাহার বৈরাগ্যোজ্জল 
অপুবব রূপ দেখিয়া--আবার কেহ বা তাহার পাণ্ডিত্যপূৰ্ণ 
শান্ত্রব্যাখ্য। শুনিয়! | 

শঙ্করের বয়স এখন বার বৎসর মাত্র । বার বৎসরের 
বালকের মুখে ধর্ম্মের কথ। শুনিয়া, শাস্ত্রের ব্যাখ্যা শুনিয়া 
নকলেই আশ্চধ্যান্বিত হইলেন । বালক শাস্তের এক নূতন 
ব্যাখা। দিতেছেন বলিয়া! অনেকেই মনে করিতে লাগিলেন, 
কিন্তু শঙ্কর তাহা স্বীকার করিলেন না। তিনি বলিলেন, যে 
ব্যাখ্যা তিনি প্রদান করিতেছেন, তাহাই শাস্ত্রের যথার্থ 
ব্যাখা, শাস্তের প্রকৃত অর্থ, এবং ইহারই নাম “অছৈতবাদ”। 


৩৩ 


জবাঙাশ্য স্পহত্রে 


সার! জগতে একমাত্র ব্ৰহ্মই বিদ্যমান আছেন। সাধারণভাবে 
আমরা সর্বত্র ব্রহ্ম থাকা সত্বেও তাহাকে দেখিতে পাই 
না; দেখিতে না পাওয়ার কারণ আমাদের অজ্ঞানতা । 
এই যে আমর! যত কিছু দেখিতেছি, যত কিছু শুনিতেছি, 
সে সবই মিথ্যা_সে সবই অনিত্য । রাত্রির অন্ধকারে যেমন 
আমর! অপর কিছুকে ভূত মনে করিযা ভয় পাই, কিন্তু 
আলো লইয়া গেলে মার সে ভয়ের কারণ থাকে না 
অন্ত কিছুই দেখিতে পাইনা, শঙ্করের মতে আমরা যে জগৎ 
দেখিতেছি তাহাঁও ঠিক তেমনি । অজ্ঞানান্ধকারে আমাদের 
চোখ আবৃত আছে বলিয়াই আ'মর। জগৎকে দেখিতেছি 
এত বিভিন্ন আকারে; যেদিন আমাদের এই অজ্ঞানরূপ 
অন্ধকার ঘুচিয়া যাইবে, আমাদের মধ্যে জ্ঞানের আলোক 
প্রজ্জলিত হইবে, সেদিন আর তত বিভিন্নতা থাকিবে 
না-_-আমি+, তুমি’ ভেদজ্ঞান থাকিবে না__দেখিবে এক ব্ৰহ্ম 
ছাড়া জগতে আর কিছুই নাই। একমাত্র ব্ৰহ্মই সর্বত্র 
সমভাবে রহিয়াছে, কাজেই ‘সুখ’, ‘দুঃখ’, ‘আমি’, “তুমি? 
সকলই মনের ভ্রম মাত্র । বালক শঙ্করের মুখে শাস্ত্রেব এই 
অভূতপূর্ব ব্যাখ্যা শুনিয়া অনেকেই আপত্তি তুলিল, কতজনে 
কত তর্ক করিল, কিন্তু শেষ পর্য্যন্ত বালক শঙ্করের নিকট 
সকলকেই পরাজিত হইতে হইল । 

শঙ্কর প্রতিদিনই গঙ্গান্সান করেন এবং অন্নপূর্ণা ও 
বিশ্বনাথ দর্শন করেন। দিনের অবশিষ্ট সময় শাস্রালোচনায় 


৩৪ 


আচাৰ্শ্য শহর 


অতিবাহিত করেন। কালক্রমে অনেকেই ‘অদ্বৈত’ মত 
গ্রহণ করিয়া তাহার শিষ্য হইতে লাগিলেন। শিষাদের 
মধ্যে অনেকেই তাহাকে ‘অদ্বৈত’ মত অবলম্বন করিয়া 
গ্রন্থ লিখিতে বলিলেন, কিন্তু শঙ্কর নিরুত্তব থাকেন, 
কিছুই বলেন না। গুরুদেব বলিয়াছেন, সাক্ষাৎ বিশ্বনাথ 
দর্শন দিয়া যাহা করিতে বলিবেন তিনি যেন তাহাই 
করেন ; কিন্তু এখনও পধ্যন্ত বাবা বিশ্বনাথেব সাক্ষাৎ 
দর্শন ব আদেশ কিছুই পান নাই । কাজেই গ্রন্থ লিখেন 
কি করিয়া ! 

কাশীতে ধন্মলাভের জন্য, শান্ত্রজ্ঞানের জন্য দেশ বিদেশ 
হইতে বন্ত লোক আসিয়া থাকে, সে কথা আমরা বলিয়াছি। 
এই সময় চোলদেশীয় এক ত্রাহ্ণকুমার সদ্‌গুরুলাভের 
আশায় নানা দেশ ঘ্বুরিয়া বেড়াইতে নেড়াইতে কাশীধামে 
আসিয়া উপস্থিত হন। শঙ্করের গুণের কথা ও পাণ্ডিত্যের 
কথায় কাশীর আকাশ বাতাস তখন ভরিয়া আছে। কাশী- 
ধামে আসিয়াই ত্রাহ্গণকুমার শঙ্করের কথা শুনিতে 
পাইলেন । ব্রাহ্গণকুমারের নাম সনন্দন। সনন্দন যাইয়! 
শঙ্করের নিকট উপস্থিত হইলেন। সনন্দন পণ্ডিত ও চরিত্র- 
বান্। অল্প সময়েই উভয়ই উভয়কে আপনাৰ করিয়া 
লইলেন,__সনন্দনই শঙ্করের প্রথম সন্ন্যাসী শিষ্য হইলেন । 

শঙ্কর একদিন শিষ্গণ সহ মণিকণিকার সরু পথ ধরিয়া 
গঙ্গান্নানে চলিয়াছেন। পথিমধ্যে এক যুবতী মৃত পতির 

মস্তক কোলে লইয়া পথ জুড়িয়া বসিয়া আছে। কাজেই 
তাহাকে থামিতে হইল,__তিনি যুবতীকে মৃতদেহটি সরাইয়! 
রাস্তা ছাড়িয়া দিতে বলিলেন । তাহার কথা শুনিয়। যুবতী 
কহিলেন,_-“আপনিই কেন শবটাকে রাস্তা হইতে সরিয়া 
যাইতে বলুন না?” শঙ্কর যুবতীর কথা শুনিয়া আশ্চর্ধ্যান্বিত 
হইয়। কহিলেন, “এ কি বলিতেছেন মাতঃ ! শব কি করিয়। 
রাস্তা ছাড়িয়া দিবে? ইহার কি নড়িবার চড়িবার শক্তি 
আছে ?” যুবতী বলিলেন, “কেন? আপনি আজ আবার 
এ কি বলিতেছেন? আপনিই না বলেন শক্তিহীন নিগুণ 
ব্ৰহ্মই জগতে স্থষ্টি, স্থিতি ও লয়ের কারণ । যদি তাহাই 
সম্ভব, তবে শক্তিহীন শব রাস্তা ছাড়িয়া সরিয়া যাইতে 
পারিবে না কেন ?” এই কথা বলিয়াই যুবতী মৃত পতিসহ 
কোথায় অন্তহিত হইলেন, শঙ্কর আর তাহাকে দেখিতে 
পাইলেন না । শঙ্কর তখন বুঝিলেন যে, তাহার ভূল সংশোধন 
করিবার জন্যই মাতা অন্নপূর্ণা কৌশলে এই উপদেশ দিয়া 
গেলেন। 

অন্ত একদিন শঙ্কর সশিষ্য গঙ্গানানে চলিয়াছেন। 
তিনি দেখিলেন এক চণ্ডাল কতকগুলি কুকুর লইয়! 
মণিকর্ণিকার ঘাটের পথ জুড়িয়া বিপরীত দিক হইতে 
আসিতেছে । ব্রাহ্মণের! চণ্ডালাদি নীচ জাতিকে অত্যস্ত 
অস্পৃশ্য জ্ঞান করেন। ব্রাহ্মণ শঙ্করের সেই আজন্ম 
আচরিত সংস্কার এখনও দুর হয় নাই। কাজেই শঙ্কর 

দূর হইতে চণ্ডালকে বলিলেন, “ওহে বাপু! কুকুরগুলিকে 
একদিক করিয়া যাতায়াতের রাস্তা করিয়া দাও ।” চণ্ডাল 
যেন খুবই আশ্চর্য্যাম্বিত হইয়া কহিল, “সে কি? আপনিই 
না এক ব্ৰহ্ম ছাড়! দ্বিতীয় বস্তু কিছুই নাই প্রচার 
করিতেছেন? এক ব্রহ্ম ছাড়! যদি দ্বিতীয় বস্তু না থাকে, 
তবে কুকুরেরই বা অস্তিত্ব কোথায়? আর কুকুর- 
স্পর্শে আপনার অপবিত্র বা অশুচি হইবারই বা কারণ 
কিআছে? আপনার মতে একমাত্র নিত্য বস্তু ব্রহ্ম শুদ্ধ 
ও পবিত্র । যাহা চিরপবিত্র তাহা কখনও অপবিত্র হইতে 
পারে কি? স্ৃর্যারশ্মি গঙ্গাজলেই পতিত হউক, অথবা 
নুরাপাত্রে প্রতিবিন্বিত হউক, তাহাতে কি আসে যায়?” 
চণ্ডালের মুখে নেদান্তের কথা শুনিয়! শঙ্কর চমকিয়া উঠিলেন। 
চণ্ডাল এই অদ্বৈত ব্ৰহ্মদ্ৰান কোথায় পাইল? শঙ্কর তখন 
আপন ভূল বুঝিলেন। তিনি যাহা প্রচার করিতেছেন, 
কাৰ্য্যে তিনি তাহ! পালন করিতে পারেন না,_এইখানেই যে 
তাহার ক্রটি রহিয়াছে তাহ! তিনি বুঝিলেন। শঙ্কর তখন 
চগ্ডালকে গুরুজ্ঞানে দণ্ডবৎ করিয়া স্তুতি করিতে লাগিলেন । 
বাবা বিশ্বনাথই চগ্ডালবেশে শঙ্করের ভুল সংশোধন করিতে 
আপিয়াছেন। শঙ্করের স্ততিতে সন্তষ্ট হইয়া! তিনি নিজরূপ 
ধারণ করিয়া কহিলেন, “বৎস, এতদিনে তোমার শিক্ষা সমাপ্ত 
হইল। তুমি বেদাস্ত-দর্শনের ভাষ্য রচনা কর। জগতে 
অদ্বৈতবাদ প্রচার করিয়া সনাতন হিন্দুধর্মের জয়জয়কার 

ঘোষণ। কর।” এই বলিয়া বিশ্বনাথ অস্তহিত হইলেন । 
শঙ্কর বুঝিলেন তাহার ভাষ্য লিখিবার সময় আসিয়াছে । 

কিছুদিন যাবৎ শঙ্কর ভাষ্যরচনার কথা ভাবিতেছেন। 
ভাবিতে ভাবিতে হিমালয়ের ক্রোড়ে বদরিকাশ্রমের কথা 
তাহার মনে হইল। ব্যাসদেব নদ্রিকাশ্রমের এক 
গুহায় বসিয়া মহাভারত রচন। করেন। সে গুহার নাম 
ব্যাসগুহা। শঙ্কর তীর্থরাজ বদরীনারায়ণের ব্যাসগুহাই 
ভাষ্য রচনার উপযুক্ত স্থান বলিয়' স্থির কারলেন। 

আজকাল দেশের প্রায় অনেক স্থানেই রেল হইয়াছে। 
তখনকার দিনে রেল ছিল না। কাশী হইতে শঙ্কর সশিষ্য 
পদত্রজে গঙ্গার তীরে তীরে বদরীনারায়ণের দিকে চলিতে 
লাগিলেন। বহুদিন পথ চলিয়া অসংখ্য গ্রাম, নগর ও প্রান্তর 
অতিক্রম করিয়া, বহু পাহাড় ও পর্ববত উত্তীর্ণ হইয়া শঙ্কর 
হরিদ্বারে উপস্থিত হইলেন এবং তথা হইতে হৃধীকেশে 
আসিলেন। হ্ৃধীকেশে বিষ্ণুমন্দিরে প্রবেশ করিয়া শঙ্কর 
দেখিলেন মন্দির বিগ্রহশুন্ত । কিছুদিন পূর্বে চীন দস্থ্য 
কর্তৃক মন্দির আক্রান্ত হওয়ার সম্ভাবনায় বিগ্রহটিকে গঙ্গাগর্ভে 
লুকাইয়া রাখা হইয়াছিল, কিন্তু তাহার পর হইতে আর সে 
বিগ্রহ পাওয়া যাইতেছে না । ঘটনাটি শুনিয়! শঙ্করের মনে দুঃখ 
হইল। যাহাহউক, কিয়ংকাল ধ্যানমগ্ন থাকিয়া তিনি একটা! 
স্থান নির্দেশ করিয়া দিয়া! কহিলেন, “এ স্থানে খোঁজ করিলে 
বিগ্রহটি পাওয়া যাইবে ৷” তাহার কথা শুনিয়া সেখানকার 

লোকজনের আনন্দের সীম! রহিল না। তাহারা নির্দেশিত 
স্থান হইতে বিগ্রহটি তুলিয়া আনিয়া মন্দিরে স্থাপন করিল। 
আনন্দ উৎসুবে হিমালয়ের শাস্তিময় ক্রোড় মুখরিত হইয়া 
উঠিল। শঙ্করের প্রশংসা ও খ্যাতি লোকের মুখে মুখে 
প্রচারিত হইতে লাগিল । যাহাহউক, তাহার ধর্ম্ম-সংস্কারের 
কাধ্য আরম্ভ হইল। 

হৃযীকেশ ত্যাগ করিয়। শঙ্কর লছমনঝোলা, দেবপ্রয়াগ, 
শ্রীক্ষেত্র, শ্রীনগর, রুদ্রপ্রয়াগ, কর্ণগ্রয়াগ, নন্দপ্রয়াগ, 
জ্যোতির্ধাম, বিষুপ্রয়াগ, বধবলগঙ্গা, ব্ৰহ্মকুণ্ড, শিবকুণ্ড, 
বিষ্ণুকুণ্ড, গণেশতীর্থ প্রভৃতি কত শত তীর্থ অতিক্রম করিতে 
করিতে অবশেষে বদরিকাশ্রমে আসিয়া উপস্থিত হইলেন। 

বদরিকাশ্রমের প্রাকৃতিক সৌন্দর্য্য বর্ণনাতীত। অচল, 
অটল হিমালয়ের সুমহান্‌ দৃশ্য, তাহার অভ্রভেদী তুষার- 
ধবল শ্ৃঙ্গাবলী দেখিয়! সকলেরই মনপ্রাণ বিমোহিত হয়। 

বদরিকা শ্রমে পৌছিয়। সশিষ্য শঙ্কর নারায়ণ-মৃত্তি দর্শন 
করিবার জন্য মন্দিরে উপস্থিত হইয়া দেখেন এখানেও 
মন্দির বিগ্রহশূন্য ; কেবল একটি শালগ্রাম শিল! মন্দিরে 
পূজিত হইতেছে। মূর্তি কোথায় গেল জিজ্ঞাসা করা 
হইলে সেই পুরাণ ইতিহাস কথিত হইল- ধর্ম্মদেষী বিধন্মীদের 
হাত হইতে বিগ্রহটিকে রক্ষা করিবার জন্য লুকাইয়া রাখ! 
হইয়াছিল, কিন্তু তাহার পর হইতে আর সেটিকে পাওয়া 
যাইতেছে না। শঙ্কর কিয়ংকাল কি চিস্তা করিলেন, 

তাহারপর নিকটবর্ত্তী নারদকুণ্ডে যাইয়া নামিলেন। কুণ্ডের 
জলে ডুব দিয়া আচার্য্য শঙ্কর নারায়ণ মূত্তি লইয়া তীরে 
উঠিলেন। মৃত্তি চতুভুজ, পদ্মাসনে উপবিষ্ট, কিন্তু মূর্তির 
হস্তের কয়েকটি অঙ্গুলি ভগ্ন। শঙ্করের মনে সন্দেহ হইল 
বদরীনারায়ণের মূত্তি কখনও ভগ্রহইতে পারে না; এই 
মনে কবিয় মূত্তিটি পুনরায় জলে নিক্ষেপ করিতে যাইতেছেন, 
এমন সময় তিনি দৈববাণী শুনিতে পাইলেন, বৎস ! 
ইহাই বদরীনারায়ণের মৃত্তি।৮ তাহার সকল সন্দেহ দূর 
হইল এবং তখন তিনি নিজেই কাধে করিয়! বিগ্রহটিকে 
মন্দিরে লইয়া আমিলেন। তথাকার অধিবাসিগণ তখন মহ 
ধুমধামের সহিত বিগ্রহের পুনঃ প্রতিষ্ঠা করিল । 

শঙ্কর এইবার ভাষ্তরচনায় মন দিবেন স্থির করিলেন। 
মন্দিরের অল্পদুরেই ব্যাসগুহ।। এ স্থানকে ব্যাসতীর্থ বল! 
হয়। গুহার দুইদিকে দুইটি মন্দিব_-একদিকে সিদ্ধিদাতা 
গণপতির মন্দির, অন্যদিকে শিগ্যাদ্াত্রী সরম্বতীদেবীর 
মন্দির । উভয় মন্দিরের মধ্যস্থিত গুহ! ভাষ্যরচনার উপযুক্ত 
স্থানই বটে। জ্যোতিধ্ণামের রাজ! শঙ্করের ভাষ্যরচনার 
কথা জানিতে পারিয়া তাহার সকল রকম স্ুবিধা-অন্ুুবিধা 
দেখিবার ভার নিজ স্কন্ধে তুলিয়া লইলেন! শঙ্কর সশিষ্য 
ব্যাসগুহায় আশ্রয় লইয়া ভাষ্যরচনায় প্রবৃত্ত হইলেন। 
আচাৰ্য্য শঙ্কর চারি বৎসর ব্যাসগুহায় বাস করিয়া বেদাস্তদর্শন 
এবং অপর কয়েকখানি গ্রন্থের ভাষ্য রচনা করিলেন । 

ব্যাসদেব খক, সাম, যজুঃ ও অথব্ব_-এই চারি বেদ, 
অষ্টাদশ পুরাণ, এবং অষ্টাদশপব্ব মহাভারত প্রভৃতি ধর্মগ্রন্থ 
রচনা করেন। বেদ ছুই ভাগে বিভক্ত-_এক ভাগ জ্ঞানকাণ্ড, 
অপর এক ভাগ কর্মকাণ্ড। বেদের জ্ঞানভাগ লইয়াই 
উপনিষদ্‌ রচিত হইয়াছে । উপনিষদ্‌ বহু, তন্মধ্যে ১০৮ খান! 
সচরাচর দেখিতে পাওয়া যায় । বেদের যে ভাগে যাগ, যজ্ঞ, 
পূজা, হোম, বলি প্রভৃতির বিধি ও তাহার মন্ত্রাদি রহিয়াছে, 
তাহাই বেদের কর্ম্মকাণ্ড । ব্যাসদেব এক সময় ভাবিলেন এত 
শাস্ত্র পড়িয়া শাস্ত্রের মৰ্ম্ম অবগত হওয়া সাধারণের পক্ষে খুবই 
কঠিন ; অতএব এমন যদি একখান গ্রন্থ লিখিতে পার! যায় 
যাহাতে সমস্ত শাস্ত্রের সার নিহিত থাকিবে তাহ। হইলে বেশ 
সুবিধা হয়। এই মনে করিয়। তিনি সমস্ত শাস্ত্রের সার স্বরূপ 
“বেদাস্তদর্শন' ব! ্রন্মস্থ্' রচন। করিলেন। 

ব্যাসদেব তো! সকলের সুবিধার জন্য বেদাস্তদর্শন 
লিখিয়াছিলেন, কিন্তু কালক্রমে ইহার অর্থ এবং ব্যাখ্য। 
লইয়। গোলযোগ আরম্ভ হইল । নানা জনে ইহার নানা 
রকম ব্যাখ্যা করিতে লাগিলেন। নানা জনের নান! মতের 
মীমাংসা করিয়। সমস্ত শাস্ত্রার্থের সামগ্রস্য রাখিয়। বেদাস্ত- 
দর্শনের যথার্থ অর্থ কি তাহাই বুঝাইবার জন্য শঙ্কর উহার 
ভাষ্য রচনা! করিলেন। আচার্য্য শঙ্কর বেদান্ত দর্শনের 
ভাষ্য রচন। করিতে যাইয়৷ শ্রুতি, স্মৃতি প্রভৃতি ধর্মশাস্ত্রের 
সাহায্যে বেদান্তদর্শনের অর্থ তিনি যেরূপ বুঝাইয়াছিলেন, 

তাহাই 'ব্ৰহ্মন্থত্ৰের ভাষ্য’ নাম দিয়! বর্ণনা করিলেন। 
ব্ৰহ্মন্তত্রের ভাস্ত্ে তিনি প্রমাণ করিলেন যে, একমাত্র সচ্চিদা- 
নন্দ ব্ৰহ্মই সত্য, ইহা ছাড়া আর সবই মিথ্যা মায়া॥ ইহারই 
নাম ‘অদ্বৈতবাদ’। আচাৰ্য্য শঙ্কর চারি বৎসরে বেদান্তদর্শন, 
গ্রীমন্ভগবৎ গীতা, ঈশ, কঠ, কেন প্রভৃতি বারখানি উপনিষদ, 
বিষ্ণসহত্রনাম এবং সনৎস্ুজাতীয়-সংবাদ প্রভৃতি ষোলখানি 
গ্রন্থের ভাষ্য লিখিলেন ৷ 

মহাভারতের অনুশাসন পর্বব হইতে 'বিষ্কুসহস্রনাম” এবং 
উদ্যোগ-পব্ব হইতে “সনৎস্থজাতীয়-সংবাদ” গ্রহণ করা 


হইয়াছে । 'গ্রীমন্ভগবৎ গীতা”ও মহাভারতের অংশ- ভীম্ম- 
পর্ক্বের অন্তর্গত । 


আচাধ্য ভাষ্যরচনার সঙ্গে সঙ্গেই শিষ্যগণকে তাহ! 
পড়াইতেন। সকল শিষ্যই পড়িত, কিন্তু সনন্দন একটু বেশী 
পড়িত। আঁচাধ্যও অন্য শিষ্যদের অপেক্ষা তাহার অধিক 
আগ্রহ ও শক্তি দেখিয়া তাহাকে একটু বেশী পড়াইতেন। 
কাজেই অন্যান্য শিষ্যদের মনে ঈর্ষা দেখা দিল ; সকলেই ভাবিল 
গুরু সনন্দের প্রতি পক্ষপাতিত্ব করিতেছেন। কিন্তু বাস্তবিকই 
কিতাই? গুরুর বিদ্যাদানেই আনন্দ, তাহার কাজ বিদ্যা- 
দান বা জ্ঞানদান । শিষ্যদের মধ্যে গুরু সমভাবেই বিদ্যাদান 
করেন ; প্রত্যেক শিষ্য স্ব স্ব শক্তি অনুসারে তাহা গ্রহণ করে, 
এবং যে শিষ্য অধিক শক্তিমান, সে সর্বাপেক্ষা বেশী গ্রহণ 
করে এবং সেই কারণেই ক্রমশঃ গুরুর অধিক প্রিয়পাত্র হইয়া 

উঠে। কিন্ত তাই বলিয়া অন্য শিষ্যদের প্রতি যে গুরুর 
ভালবাসা থাকে না তাহ! নহে। শিষ্য যে গুরুর অধিক 
প্রিয়পাত্র হয় তাহা তাহার নিজেরই গুণে । সহপাঠিগণ 
সব সময় একথা বুঝিতে পারে না, আর বুঝিতে পারে না 
বলিয়াই তাহাদের মধ্যে কেহ যদি গুরুর অধিক প্রিয়পাত্র 
হইয়। উঠে, তবে সেখানে তাহার! গুরুর পক্ষপাতিত্ব ছাড়া 
আর কিছুই দেখিতে পায় না। 

শঙ্কর সনন্দন সম্বন্ধে অন্যান্য শিষ্যদের মনের ভাব বুঝিতে 
পারিলেন এবং সকলের ভ্রম যাহাতে দুর হয়, তাহার 
ব্যবস্থা করিতে ইচ্ছা করিলেন । 

তাহাদের আশ্রমের নিকট দিয়া অলকানন্দা নদীটি 
বহিয়া যাইতেছে । অলকানন্দা! অল্প পরিসর, কিন্তু পার্বত্য 
নদী বলিয়া উহাতে ভীষণ আত । কোন কার্য্যোপলক্ষে এক- 
দিন সনন্দন নদীর অপর পারে গিয়াছেন। আচার্য্য বুঝিলেন 
শিষ্যদিগের ভ্রম দূর করিবার ইহাই উপযুক্ত অবসর । তিনি 
যেন খুবই বিপদে পড়িয়াছেন, এইরূপ স্বরে চীৎকার করিয়া 
ডাকিতে লাগিলেন, “সনন্দন ! সনন্দন ! শীঘ্র এখানে 
এস, শীত্ব এখানে এস !? অপর পার হইতে সনন্দন গুরুর 
সেই আহ্বান শুনিতে পাইলেন । গুরুদেবের নিশ্চয় কোন 
বিপদ ঘটিয়াছে মনে করিয়। ক্ষণমাত্র বিলম্ব ব্যতিরেকে 
সেই ভীষণ পার্বত্য খরস্রোতা নদীর ব্যবধান লক্ষ্য ন! 
করিয়াই সনন্দন আচার্যের উদ্দেশ্যে অগ্রসর হইতে 

লাগিলেন। প্রাণ থাকিবে কি যাইবে সেদিকে তাহার 
মোটেই খেয়াল নাই। কি করিয়। অতি সত্বর গুরুর নিকট 
পৌছান যায়--তাহাই তখন তাহার একমাত্র চিন্তা । কিন্ত 
গুরুভক্তের কি বিনাশ আছে? নদীর মধ্যে সনন্দনের 
প্রতি পদক্ষেপে এক একটি করিয়া পদ্মফুল উৎপন্ন হইতে 
লাগিল। সনন্দন সেই পদ্মফুলগুলির উপর ভর দিয়! নদী 
পার হইগ্। অনতিবিলম্বে শ্রীগুরুচরণে উপস্থিত হইলেন। 
অন্যান্য শিষ্তগণ আচার্যের নিকট দাড়াইয়া সনন্দনের নদী 
অতিক্রম করিবার সময় তাহার প্রতি পদক্ষেপে পদ্মফুল 
ফুটিয়া উঠিতে দেখিয়া বিস্ময়ে অবাক হইয়া গেল। সনন্দন 
কাছে আসিলে আচার্য্য অন্যান্য শিষ্যদের সম্বোধন করিয়া 
কহিলেন, “দেখ বৎসগণ ! জননী ভগবতীর সনন্দনের 
প্রতি কি কৃপা! আজ হইতে তোমর। উহাকে “পদ্মপাদ” 
বলিয়। ডাকিও |” অন্যান্য শিষ্যগণ এইবার তাহাদের 
ভ্রম বুঝিতে পারিল। গুরুভক্তির মহিম! বাস্তবিকই কি 
অপার ! 

শিষ্যগণের ভাষ্যপাঠ শেষ হইল । সকলে এইবার গুহার 
বাহিরে আসিলেন। এই নূতন মতবাদ-__“অছৈতবাদ”__জন- 
সাধারণের মধ্যে যাহাতে বহুল প্রচারিত হয়, শিষ্যগণের 
ইহাই আস্তরিক ইচ্ছা । আচার্য্যের নিজের কোন ইচ্ছা নাই, 
_ শিষ্যদের ইচ্ছাই এখন তাহার ইচ্ছা । বদরিকাশ্রম ত্যাগ 
করিয়া তাহারা জ্যোতির্ধামে আসিলেন | জ্যোতিধ্শমের রাজা 

তাহাদের সাদর অভ্যর্থনা! করিলেন । রাজা আচাধ্যের গুণে 
মুগ্ধ হইয়া যাহাতে তাহার ধন্মমত সর্বত্র প্রচারিত হয়, 
তাহার যথাসাধ্য চেষ্টা করিতে লাগিলেন । আচার্য্যের প্রভাবে 
প্রভাবান্বিত রাজ। ধন্মপ্রচারের কার্যে উঠিয়। পড়িয়া লাগিয়া 
গেলেন। যে সকল মন্দির হইতে পুজাপাঠ লুপ্ত হইয়াছিল, 
সে সকল মন্দিরে তাহার পুনঃ প্রবর্তন হইল । 
জ্যোতিধণম হইতে আচার্য্য কেদারনাথ অভিমুখে অগ্রসর 
হইলেন। কেদারনাথে কেদারেশ্বর নামক শিব প্রতিষ্ঠিত 
আছেন। এখানে ভীষণ শীত। সেই বরফের রাজ্যে শিষ্ু- 
দের বড় কষ্ট হইতেছে দেখিয়া আচার্য্য একটা স্থান দেখাইয়! 
কহিলেন, “এ স্থানে গরম জলের ঝরণ। রহিয়াছে ।” তাহার 
কথামত গরম জলের ঝরণা পাওয়া! গেল। ঝরণাটি পূর্ব 
হইতেই এখানে ছিল, না শিষ্যদের কষ্ট নিবারণ করিবার জন্য 
আচার্য্য যোগবলে তপ্ত বারি ধার! স্থজন করিলেন তাহা বল৷ 
বড় কঠিন । 
প্রায় এক মাস এখানে বাস করিয়া তাহারা গোমুখীতে 
উপস্থিত হইলেন। গোমুখী হইতেই পুণ্যতোয়া গঙ্গার 
২পত্তি। এই স্থানটির আকৃতি গোমুখের ম্যায় বলিয়া ইহার 
নাম গোমুখী হইয়াছে। এস্থান চিরতুষারাবৃত। গোমুখী 
হইতে তাহার! গঙ্গোত্রী আসিলেন। এখানে আচাধ্য 
শিবলিঙ্গ ও গঙ্গাদেবীর মূত্তি স্থাপন করিলেন। তিনি 
নিয়ম করিলেন সাধারণ তীর্থযাত্রী যাহারা গোমুখী পর্যযস্ত 

যাইতে পারিবেন না, তাহারা এখান পর্য্যন্ত আসিলেই 
গোমুখী দর্শনের ফললাভ করিবেন । 

গঙ্গোত্রী হইতে শঙ্কর কাশীধামে ফিরিয়া আসিলেন। 
কাশীতে ফিরিয়া আসিবার পর আচার্য্য প্রায় সব সময়ই 
ধ্যানস্থ থাকিতেন । আচাধ্যের বর্তমান অবস্থা দর্শন করিয়। 
শিষ্যগণ চিন্তিত হইলেন,__ভাবিলেন, বুঝিবা আচার্য্য আর 
অধিক দিন দেহ রাখিবেন না। কি করিয়া আচার্য্ের মন 
বাহ্য জগতে ফিরাইয়া আনা যায়, সেজন্য পদ্মপাদ প্রভৃতি 
শিষ্তগণ চিন্তা করিতে লাগিলেন । বহু চিন্তার পর তাহারা 
আচাধ্যের নিকট পুনরায় ভাষ্য পড়িতে সুরু করিলেন, 
এবং ভাবিলেন ইহাতে তাহাদের উদ্দেশ্য সিদ্ধ হইতে 
পারে । দৈবও আবার তাহাদের অনুকূল হইল। 

একদিন আচার্য্য শিষ্যগণকে পড়াইতেছেন, এমন সময় 
এক বৃদ্ধ ব্রাহ্মণ তথায় উপস্থিত হইলেন। ব্রাহ্মণ শিষ্যদের 
লক্ষ্য করিয়া এখানে বেদাস্তদর্শনের ভাষ্যকার কে আছেন 
জানিতে চাহিলেন। শিষ্যগণ আচাধ্যকে দেখাইয়া দিলেন। 
আচার্য্য সাদর-অভ্যর্থন। করিয়া তাহাকে বসাইলেন । ব্রাহ্মণ 
আসন গ্রহণ করিলেন বটে, কিন্তু তাহার মনের ভাব,-- 
এতে! দেখিতেছি নেহাৎ বালক মাত্র; বালকের লিখিত 
ব্রহ্ম-্ত্রের ভাষ্য ! সে ভাষ্যই বা কি হইবে, আর তার 
মূল্যই বা কি? ব্রাহ্মণের কথাবার্তা, হাবভাবে যেন ইহাই 
প্রকাশ পাইতেছিল। যাহাহউ ক ছু'জনের মধ্যে শাস্ত্রালোচন! 

আরম্ভ হইলে ব্রাহ্মণ প্রথমেই প্রশ্ন করিলেন, “বেদাস্ত- 
দর্শনের তৃতীয় অধ্যায়ের প্রথম পাদের প্রথম স্ত্রের অর্থ 
কি?” আচার্য্য তৎক্ষণাৎ উত্তর দিলেন। ব্রাহ্মণ তর্ক 
তুলিলে আচাধ্য তাহারও মীমাংসা করিলেন। এইরূপে 
ঘণ্টার পর ঘণ্টা বিচার চলিল। অনেক বেল! হইয়াছে দেখিয়া 
ব্রাহ্মণ সেদিন বিদায় লইলেন। পরদিন পুনরায় বিচার আরম্ভ 
হইল; ক্রমান্বয়ে সাতদিন বিচার চলিল,_কিস্তু কেহই 
কাহারও নিকট পরাজিত হইলেন না। অষ্টম দিন বিচার 
আরম্ভ হওয়ার পূর্বেই পদ্মপাদের কথায় আচার্য্য ব্রাহ্মণকে 
কহিলেন, “দেখুন, আমার এই শিষ্যটি কহিতেছে, স্বয়ং 
ব্যাসদেবই ছদ্মবেশে আমার সঙ্গে বিচার করিতেছেন, নতুবা 
এ পাণ্ডিত্য, এ বিচারশক্তি অন্যো সম্ভবে না। অতএব 
আগে আপনার পরিচয় দিন, তারপর বিচার আরম্ভ হইবে ।” 
বৃদ্ধ ব্ৰাহ্মণ এইবার ধর! পড়িলেন এবং হাসিতে হাসিতে 
স্বীকার করিলেন তিনিই ব্যাসদেব। সকলেই এইবার 
তাহার চরণে পড়িয়া প্রণাম করিলেন । বিচার বন্ধ হইল। 
ব্ৰন্মসূত্ৰ ঠাঁহারই রচনা; তাহারই ভাষ্য আচার্য করিয়া- 
ছেন ৷ উক্ত ভাষ্য নিরভূল করিবার অভিপ্রায়ে তিনি ব্যাস- 
দেবের হস্তে সমগ্র ভাষ্যখানি দ্রিলেন ৷ তিনি ভাষাখানি পাঠ 
করিয়া! খুবই খুসী হইলেন এবং দেশের বর্তমান অবস্থায় 
ইহা! খুবই উপযুক্ত হইয়াছে বলিলেন। তারপর ব্যাসদেব 
উপনিষদ্‌ ও গীত এই প্রস্থনিদ্ধয়ের ভাষ্য রচনা করিবার জন্য 

শঙ্করকে অনুরোধ করিলেন। আচার্য্য আগেই সেগুলি 
রচনা করিয়াছিলেন বলিয়া সেগুলি ব্যাসদেবের হস্তে দিলেন । 
সে ভাষ্যগুলি দেখিয়া তিনি আরও অধিক প্রীত হইলেন। 
এই সব কথাবার্তা শেষ হইলে পর আচার্য্য কহিলেন, 
“ভগবন্‌! আমার আয়ুঃ শেষ হইয়াছে; অতএব শীত্রই 
যাহাতে এই দেহ ত্যাগ করিয়া পরমব্রন্মে বিলীন হইতে 
পারি সেজন্য আশীর্বাদ করুন।” ব্যাসদেব উত্তর করিলেন, 
“না বৎস ! জগতে তোমার কাধ্য এখনও শেষ হয় নাই। 
তোমার আয়ু; শেষ হইয়াছে তাহা আমি জানি এবং 
সে জন্যই তোমাকে আবও আয়ুঃ দান করিবার জন্য আমি 
আসিয়াছি। আমার বরে তুমি আরও ষোল বৎসর কাল 
অধিক বাঁচিবে। তুমি প্রসূনিত্রয়ের ভাষ্য লিখিয়াছ সত্য, 
কিন্ত এখনও তাহার প্রচার করিয়া সনাতন বৈদিক ধর্মের 
প্রতিষ্ঠা কর নাই। দেশে এখনও বহু অবৈদিক সম্প্রদায় 
ধর্মের নামে অধন্ম, সত্যের নামে মিথ্যা, প্রচার করিয়। 
লোকসাধারণকে ধর্মচ্যুত করিতেছে । যতদিন পধ্যস্ত ন! 
এঁ সকল সম্প্রদায়কে বিচারে পরাজিত করিয়া সত্যধন্মের 
প্রতিষ্ঠ। করিবে ততদিন পর্য্যন্ত তোমার কাজ শেষ হয় নাই 
জানিবে। ভট্টপাদ কুমারিল প্রভৃতি মনীষিগণ্র চেষ্টায় 
অবৈদ্িক বৌদ্ধধর্ম নিস্তেজ হইয়া আসিতেছে'এবং বৈদিক মতের 
প্রাধান্য পুনঃ প্রতিষ্ঠিত হইতেছে বটে, কিন্ত বিশুদ্ধ বেদাস্ত 
মতের এখনও প্রচার হয় নাই। অতএব অচিরে দিগ্বিজয়ে 

বহির্গত হও এবং সর্বপ্রথমে কর্ম্মবাদী ভট্টপাদ কুমারিলকে 
বিচারে পরাজিত করিয়া স্বমতে আনয়ন কর এবং পরে 
ভারতের অন্যান্য পণ্ডিতগণকে একে একে পরাজিত করিয়া 
বিশুদ্ধ অদ্বৈতবাদের প্রচার ও প্রতিষ্ঠা কর ।” এই কথা বলিয়া 
ধ্যাসদেব অন্তদ্ধান করিলেন। শিষ্যগণের আনন্দ আর ধরে 
না; আরও ষোল বৎসর কাল আচার্্যকে দেহ ধারণ করিয়। 
থাকিতে হইবে । 

প্রায় আড়াই হাজার বৎসর পূর্ব্বে কপিলাবাস্তর রাজ- 
ভবনে এক বালকের জন্ম হয়। রাজা শুদ্ধোদন পুত্রের নাম 
রাখিলেন শাক্যসিংহ । তাহার আর এক নাম হইল গৌতম 
বালকের বয়স বাড়িতে লাগিল, কিন্তু দেখা গেল তাহার 
প্রকৃতি অন্যান্য সাধারণ বালকের মত নহে। গৌতম খেলা- 
ধুলা ভালবাসেন না, অধিকাংশ সময় নির্জনে বসিয়া কি চিন্ত! 
করেন। যতই দিন যাইতে লাগিল, ততই গৌতম কি জানি 
কি এক অজানা বস্তুর জন্য আকুল হইয়া উঠিতে লাগিলেন । 
রাজভবনের আমোদ-প্রমোদ কিছুতেই রাজপুজের মনে কোন 
আনন্দ দিতে পারিল না। অবশেষে গৌতম বুঝিলেন মানুষ 
সুখের আশায় ঘরবাড়ী, স্ত্রীপুত্র বা রাজ্যপাট লইয়া যে 
খেলার ঘর পাতিয়া থাকে তাহা ছু*দিনের- "দিন যাইতে 
না যাইতেই সে খেলার শেষ হইয়া যায়। গৌতমের পক্ষে 
এই ছু"দিনের সুখ ভোগে-ক্ষণস্থায়ী সাংসারিক আনন্দে 
তুলিয়া থাকা সম্ভব হইল না। তাহার মনে হইল সুখ- 
ভোগই যদি করিতে হয়, তবে চিরস্থায়ী সুখভোগ করিতে 

হইবে । রাজভবনের অতুল এশ্বর্্য, অগণিত দাসদাসী, চব্য, 
চোষা, লেহা ও পেয় আহার্য্য এবং দুগ্ধফেননিভ শয্যা তাহার 
নিকট বিষবৎ অপ্রিয় বলিয়া বোধ হইতে লাগিল । কাজেই 
উনত্রিশ বৎসর বয়সে রাজপুত্র প্রকৃত সুখের অন্বেষণে 
একদিন গভীর নিশীথে কর্তব্যপরায়ণ পিতা, সেবাপরায়ণ! 
ও সাধ্বী স্ত্রী, প্রাণপ্রিয় পুত্র এবং সকল সুখের আধার রাজ- 
ভবন ত্যাগ করিয়া পথের ফকির সাজিলেন। 

গৃহ ছাড়িয়া গৌতম প্রথমে রাজগৃহ নামক স্থানে গমন 
করিলেন এবং সেখানে এক শাস্ত্রচ্ছ পণ্ডিতের নিকট বন্থ 
শান্ত পড়িলেন। শান্্পাঠ শেষ হইলে গৌতম দেখিলেন যে, 
যে উদ্দেশ্যে তিনি সংসার ছাড়িয়া আসিয়াছেন, শাস্ত্রে তাহার 
সন্ধান পাওয়া কঠিন। তখন তিনি গয়ার নিকট এক অতি 
সুন্দর নিজ্জন স্থানে সাধনায় বসিলেন। তাহার সে 
সাধনা_-সে সঙ্কল্প-_বড় কঠোর, বড় ভীষণ; তিনি প্রতিজ্ঞা 
করিলেন-_ 


“ইহাসনে শুষ্যতু মে শরীরং 
অস্থিমাংসং প্রলয়ং চ যাতু। 
অপ্রাপ্যবোধং বহুকল্পছুর্লাং 
নৈবাসনাৎ কায়মতশ্চলিষ্যতে ॥” 


অর্থাৎ--এই আসনে আমার শরীর শুষ্ক হইয়া! যাউক, 
দেহের অস্থি, মাংস, চর্ম প্রভৃতি নষ্ট হইয়! যাউক, কিন্তু যত 

দিন পর্য্যস্ত ন! বহু সাধনায় লব্ধ সেই আত্মজ্ঞান লাভ হইবে, 
ততদিন এই আসন ত্যাগ করিয়া উঠিব ন!। 

কি দৃঢ় সঙ্কল্প ! সত্যলাভের জন্য কি আকুল আগ্রহ! 
এমনটি ন! হইলে সত্য বস্তু লাভ হয় কি? এমন দৃঢ় সঙ্কল্প 
সাধকের সাধন! বিফল হয় না। গৌতমের সাধনাও বিফল 
হইল না। গৌতমের আবাল্যের মনস্কামন! পূর্ণ হইল। 
তিনি আত্মজ্ঞান লাভ করিলেন। সকল দুঃখের অবসান 
হইল-_নিরাবিল আনন্দে তাহার মুখমণ্ডল উজ্জ্বল হইয়া 
উঠিল। এই আত্মজ্ঞানলাভের জন্য তাহার নূতন নাম হইল 
বুদ্ধ অর্থাৎ জ্ঞানী। গৌতম বুদ্ধ হইয়। জাতিনিবির্বশেষে 
ইতর, ভদ্র, সকলকেই উপদেশ দিতে লাগিলেন যে, হিংসা, 
দ্বেষ ও লোভ ছাড়িয়। মানুষ যদি কেবল সৎকাধ্য, সৎকথা ও 
সংচিস্তা লইয়া থাকে, তবেই তাহার পুনর্জন্ম রহিত হইয়া 
সকল দুঃখের নিবৃত্তি হয় ; ঘট! করিয়া যাগযজ্ঞ করিলে ব! 
পশুবধ করিলে সে দুঃখের অবসান হয় না। তাহার 
প্রচারিত নূতন ধর্মের নাম হইল বৌদ্ধধন্ম। হিমালয়ের 
পাদদেশ হইতে আরম্ভ করিয়া কন্যা! কুমারিকা পর্য্যস্ত 
তাহার এই প্রাণের ধন্ম- প্রেমের ধর্ম বিস্তার লাভ 
করিতে লাগিল। ধন্ম প্রচার করিতে করিতে আশী 
বৎসর বয়সে তিনি নির্বাণ লাভ করেন। বুদ্ধদেবের 
মৃত্যুর পর তাহার শিশ্তগণ বৌদ্ধধর্ম গ্রস্থাকারে লিপিবদ্ধ 
করেন। এই গ্রন্থের নাম ত্রিপিটক 7; বিনয়, সুত্র ও 

অভিধশ্ম-ইহার তিন ভাগ। বৌদ্ধধর্ম যে শুধু ভারতেই 
প্রচারিত হইয়াছিল তাহা নহে, ভারত ছাড়াইয়া, তিব্বত, 
চীন, জাপান, শ্যাম, ব্রহ্ম, সিংহল, পূর্ধব-ভারতীয় দ্বীপপুঞ্জ, 
আফ্গানিস্থান, তুকিস্থান, এসিয়। মাইনর, ইজিপ্ট প্রভৃতি 
আরও বহুস্থানে এই প্রেমের ধর্ম ছড়াইয়া পড়িল। 

এইরূপে প্রায় দেড় হাজার বৎসর যাবৎ পৃথিবীর বন্ধ 
স্থানে বৌদ্ধধর্ম্নের প্রচার হইল। উত্থান ও পতন সমস্ত 
জিনিষেরই আছে। যাহার ইচ্ছায় ভারতে এই প্রেমের 
ধন্মের উত্থান হইয়াছিল, আবার তাহারই ইচ্ছায় ভারতে 
ইহার পতনেরও স্ত্রপাত দেখ! দিল। বুদ্ধদেবের প্রেমের 
ধৰ্ম্ম সময়ের পরিবর্তনের সঙ্গে সঙ্গে বিকৃত আকার ধারণ 
করিল-- প্রাণহীন হইয়া মিথ্যাচরণে পর্যবসিত হইল । 
কিন্ত ইহার প্রতিবিধান হওয়া চাই। অবৈদিক বৌদ্ধদের 
পরাজিত করিয়া বৈদিক কন্মকাণ্ডের যাগযজ্ঞ, পুজ। প্রভৃতির 
প্রচলনের জন্যই চোলদেশে কুমারিল ভট্ট নামে এক 
অসাধারণ প্রতিভাশালী পণ্ডিতের উদ্ভব হইল। কুমারিল 
জাতিতে ব্রাহ্মণ এবং বেদ, বেদাস্ত ও ষড়দর্শনে তিনি 
দিখ্বিজয়ী পণ্ডিত। 

বৌদ্ধধর্মের প্রভাবে বেদের কর্মকাণ্ডের ব্যবহার প্রায় 
লুপ্ত হইতে বসিয়াছিল। কুমারিল ভট্ট দেশের এই ছুরবস্থা 
দেখিয়া ইহার প্রতিকারের জন্য যথ'সাধ্য চেষ্টা করিতে 
লাগিলেন। তিনি বড় বড় বৌদ্ধ পণ্ডিতদের সহিত বিচারে 

প্রবৃত্ত হইলেন এবং তাহাদের মতবাদ তিনি শাস্ত্রের যুক্তি ও 
তর্কে পরাজিত করিয়া বৈদিক ক্রিয়াকাণ্ডের প্রবর্তনের 
চেষ্টা করিতে লাগিলেন। তাহার পাণ্ডিত্যের নিকট বৌদ্ধ 
পণ্ডিতদের মস্তক নত হইতে লাগিল। দেশময় আবার ব্রাহ্মণ্য- 
ধন্মের সাড়া পড়িয়া গেল। কুমারিল কেবল বেদের কর্ম্ম- 
কাণ্ডেরই আলোচনা বেশী করিয়া করিতেন, কারণ বৌদ্ধদের 
কর্ম্মহীন নিরীশ্বরবাদ প্রতিরোধ করিবার ‘জন্য তখন ইহারই 
খুব প্রয়োজন হইয়াছিল । 

ব্যাসদেবের আদেশে জ্ঞানবাদী শঙ্কর কর্ম্মবাদী ভট্টপাদ 
কুমারিলের উদ্দেশ্যে প্রয়াগ অভিমুখে রওয়ানা হইলেন। 
প্রয়াগ হিন্নুদিগের আর একটি শ্রেষ্ঠ তীর্থস্থান। এখানে 
গঙ্গা, যমুনা ও সরম্বতী-_-এই তিনটি নদীর সঙ্গমন্থান এবং 
সেজন্য ইহার আর একটি নাম ত্রিবেণী। এই ত্রিবেণী-সঙ্গমে 
প্রতিদিন শত শত নরনারী স্নান করিয়া মোক্ষ সঞ্চয় 
করিতেছে । শঙ্কর যথাসময়ে প্রয়াগে পৌছিলেন এবং 
প্রথমে ত্রিবেণী-সঙ্গমে স্নান ও পুজাপাঠাদি শেষ করিয়া 
মনীষী ভট্টপাদের নিকট গমন করিলেন। তাহার নিকট 
যাইয়। দেখিলেন যে ভট্টপাদ তুষানলে দেহত্যাগ করিবার 
মানসে অগ্নিসংযুক্ত তুষস্বূপের উপর বসিয়া আছেন। উভয়ের 
মধ্যে পরিচয় হইলে কুমারিল শঙ্করের আগমনের কারণ 
জানিতে চাহিলেন। আচার্য্য শঙ্কর যথোপযুক্ত সম্মান প্রদর্শন 
করিয়া কহিলেন, “পণ্ডিতপ্রবর ! আমি ব্রহ্মস্থত্রের অদ্বৈত 

ভাষ্য রচন! করিয়াছি; আপনি যদি এই অদ্বৈত সিদ্ধান্ত 
গ্রহণ করিয়া ভায্যের একখান! বাত্তিক ( অর্থাৎ দোষগুণ 
দেখাইয়া যথার্থ সমালোচনা পূৰ্ব্বক ব্যাখ্যা ) রচনা করেন, 
তাহা হইলে সর্বত্র ইহা সাদরে গৃহীত হইতে পারে; 
এই আশাতেই আমি আপনার নিকট আসিয়াছি।” ষোল 
বৎসরের ছেলে বেদান্তের ভাষ্য লিখিয়াছে এবং তাহার 
বাত্তিক রচনা করিতে হইবে কুমারিলের মত দিগ্বিজয়ী 
পণ্ডিতকে ! কথা শুনিয়া কুমারিলের শিষ্যদের ইহা বালকের 
ধৃষ্টতা ছাড়া আর কিছুই মনে হইল না। পণ্ডিতপ্রবরের 
নিজের অভিমানেও আঘাত লাগিল। কিন্তু বালকের শাস্ত 
সুখশ্রী দেখিয়া এবং তাহার গম্ভীর বচন শ্রবণ করিয়া কুমারিল 
নিজের মনের ভাব গোপন রাখিয়া ভাষ্যখানা দেখিতে 
চাহিলেন। শঙ্করের প্রধান শিষ্য পদ্মপাদ তখন ভাষ্যখান! 
তাহার হস্তে দিলেন। পণগ্ডিত-প্রবর মন দিয়া ভাষ্যখানা 
দেখিতে লাগিলেন। উহ! দেখিতে দেখিতে তাহার অভিমান 
দুর হইল এবং বালকের প্রতি শ্রদ্ধায় তাহার হৃদয় পরিপূর্ণ 
হইল । তিনি কহিলেন, “আপনার ভাস্তখানি দেখিয়া 
আমি খুবই সন্তষ্ট হইয়াছি। যতদূর দেখিলাম তাহাতে 
মনে হইতেছে ইহার সঙ্গে আমার মতের অমিল হওয়ার 
বিশেষ কোন কারণ নাই । তবে এতদিন এ সম্বন্ধে আমি 
কোন চিন্তা বা আলোচনা করি নাই। দেশের বর্তমান 
প্রয়োজনান্ুসারে অবৈদিক সম্প্রদায়ের পপ্ডিতগণকে বিচারে 


৫৫ 


আাচাৰ্শ্্য স্পক্ল্ত 


পরাজিত করিয়া ভারতে বৈদিক ক্রিয়াকর্ম্নের পুনঃ প্রচার 
করিবার জন্যই আমি সারাজীবন চেষ্টা করিয়াছি। 
আপনার অনুরোধ রক্ষা করিবার ইচ্ছা আমার মনে 
জাগিতেছে বটে, কিন্ত এখন আর সময় নাই, তুষে আগুন 
দেওয়া হইয়াছে; উহা শীঘ্রই জ্বলিয়া উঠিয়া আমাকে 
গ্রাস করিবে । তবে আপনি এক কাজ করিতে পারেন । 
মণ্ডনমিশ্র নামক আমার এক গৃহী শিষ্য আছেন। তিনি 
আমার শিষ্য হইলেও কোন অংশে আমার অপেক্ষা হীন 
নহেন। আপনি যদি তাহাকে বিচারে পরাজিত করিয়া 
এই মত গ্রহণ করাইতে পারেন, তাহ! হইলে আপনার 
উদ্দেশ্য সিদ্ধ হইতে পারে । আমার সময় শেষ হইয়া 
আসিয়াছে__অস্তিমকাল উপস্থিত__-নতুব আমি নিজেই 
আপনার সঙ্গে বিচারে প্রবৃত্ত হইতাম। আর একটি কথ 
মনে রাখিবেন,_-মগ্ুনমিশ্রের সঙ্গে বিচারের সময় মধ্যস্থ 
মানিবেন তাহার স্ত্রী সরস্বতীদেবীকে । তিনি নামেই 
শুধু সরস্বতী নহেন, বাস্তবিক জ্ঞানেও তিনি সরস্বতী ৷” 
ভট্টপাদের কথা শুনিয়া শঙ্কর বিশেষ প্রীত হইলেন এবং 
ভগবানের নিকট তাহার আত্মার মঙ্গল কামনা করিষ। 
তাহার নিকট বিদায় লইলেন। 

পুণ্যতোয়া নৰ্শ্মদাতীরে মহিম্মতী নগর। মগণ্ডনমিশ্রের 
রাজভবনসদৃশ সুন্দর ও সুশোভন অষ্টালিক। সেই নগরে 
অবস্থিত। মগ্ডনমিশ্র গৃহী ও মহ! ধনবান্‌ ব্যক্তি; আবার 

বেদ, বেদাঙ্গ, ষড়দর্শন প্রভৃতি বহুশাস্ত্রেও তিনি পারদর্শী । 
তাহার শাস্ত্রজ্ঞান ও বিচার-কৌশল দেখিয়া অনেক সময় 
গুরু কুমারিলভর্টও বিস্ময়ে অবাক্‌ হইয়া যাইতেন। রাত 
নাই, দিন নাই, মণ্ডনগৃহে শান্দালোচনা, তর্ক, বিচার এবং 
তাহার মীমাংস। চলিয়াছে। শাস্ত্রবিহিত কন্ম-_যাগ, যজ্ঞ, 
পুজা প্রভৃতি-যথানিয়মে প্রতিদিনই সে গৃহে সম্পন্ন 
হইতেছে। বৈদিক ক্রিয়াকাণ্ডের সেখানে এতটুকু ক্রটি বা 
এতটুকু বিচ্যুতি নাই। মণ্ডনের স্ত্রী সরম্বতীদেবী রূপে ও 
গুণে তাহারই উপযুক্ত । সরম্বতীদেবীর আর এক নাম ছিল 
উভয়ভারতী ; বড় বড় পণ্ডিতগণ পর্য্যন্ত উভয়ভারতীকে 
ভয় করিতেন এবং সহজে তাহার! তাহার সঙ্গে বিচারে 
প্রবৃত্ত হইতেন ন! । 

ভট্টপাদ কুমারিলের নিকট বিদায় লইয়া তাহারই 
কথামত আচার্য শঙ্কর মহিস্মতী নগরাভিমুখে চলিলেন। 
এক মাস পথ চলিয়া শঙ্কর সে নগরে মণ্ডনমিশ্রের 
গৃহদ্ধারে উপস্থিত হইলেন । সন্ন্যাসীর সর্বত্র অবারিত 
দ্বার; কিন্তু আচার্য্য মণ্ডনগৃহে প্রবেশ করিতে চাহিলে 
দ্বাররক্ষীরা পথ ছাড়িয়। দিল না, কহিল, “গৃহন্বামী মণ্ডনমিশ্র 
পিতৃশ্রাদ্ধ করিতেছেন । এ সময় সন্যাসীর ভিতরে প্রবেশ 
করিবার নিষেধ আছে ।” কয়েকজন বেদজ্ঞ সন্ন্যাসী তাহার 
সহিত দেখা করিতে চায়,__এই কথ! শঙ্কর মণ্ডুনকে বলিয়। 
পাঠাইলেন। মণ্ডন খবর পাঠাইলেন তিনি শ্রাদ্ধকার্য্য 

শেষ করিয়া তাহাদের সঙ্গে দেখা করিবেন। আচার্য 
সে কথায় সন্তুষ্ট না হইয়া মণ্ডন যেখানে শ্রাদ্ধ করিতেছিলেন, 
যোগবলে সেখানে উপস্থিত হইলেন । তাহাকে এই ভাবে 
উপস্থিত হইতে দেখিয়! মণ্ডন যারপরনাই ক্রুদ্ধ হইলেন ; 
কারণ, শ্রাদ্ধকালে কর্মহীন সন্গ্যাসীর মুখ দর্শন করিলে 
শাদ্ধকাধ্য পণ্ড হয়; কাজেই তিনি শঙ্করকে যারপরনাই 
তিরস্কার ও অপমান করিতে লাগিলেন। আচাধ্য 
শঙ্কর কিন্ত তাহাতে ক্রুদ্ধ না হইয়া মণ্ডনের প্রতি প্রশ্নের 
উপহাসচ্ছলে এরূপ উত্তর দিতে লাগিলেন যে, তাহাতে মণ্ডন 
নিজেই তিরস্কৃত ও অপমানিত হইতে লাগিলেন। অবশেষে 
তাহার ব্যাস ও জৈমিনিকল্প পুরোহিতছয়ের অন্গুরোধে 
মণ্ডন ক্রোধ পরিত্যাগ করিয়। শঙ্করের নিকট ক্ষম' প্রার্থন। 
করিলেন এবং শান্তন্বরে তাহার তথায় আগমনের কারণ 
জানিতে চাহিলেন। তখন আচার্য্য কুমারিলভট্টের নিকট 
গমন, তাহার তুষানলে দেহত্যাগ, এবং তাহারই কথায় 
মণ্ডনের নিকট আগমন ইত্যাদি সকল কথ! সবিস্তার বর্ণন। 
করিলেন। গুরুর তুষানলে প্রাণত্যাগের কথা শুনিয়া 
মগ্ডনের খুবই দুঃখ হইল । যাহাহউক, পরদিন তাহার 
সহিত বিচার আরম্ভ হইবে ঠিক করিয়া তাহাকে বিদায় 
দিয়! মগ্ডন শ্রাদ্ধকাধ্যে মনোযোগী হইলেন। 

রাত্রি প্রভাতের সঙ্গে সঙ্গে মণ্ডনগৃহে দলে দলে লোক 
আসিতে লাগিল। সকলেরই মুখে এক কথা- দিখ্িজয়ী 

পণ্ডিত মণ্ডনের সঙ্গে এই বালক সন্ন্যাসী কি বিচার করিবে? 
আবার কেহ কেহ বলিতে লাগিল, মণ্ডন যখন ইহার সঙ্গে 
বিচার করিবেন বলিয়া সম্মত হইয়াছেন, তখন ইনিও খুব বড় 
পণ্ডিত না হইয়া যান না। বিচারসভ। লোকে লোকারণ্য। 
যথাসময়ে আচাধ্য শঙ্কর সশিষ্য তথায় উপস্থিত হইলেন । 
মণ্ডন যথোচিতভাবে সন্মান প্রদর্শন করিয়া তাহাদের আসন 
প্রদান করিলেন। মধ্যস্থ কে হইবে কথা উঠিলে আচাধ্য মণ্ডন- 
পত্নী সরম্বতীদেবীকেই মধ্যস্থ মানিলেন। বিচারের পণ হইল 
বিজেতার ধন্মগ্রহণ ৷ বিচার আরম্ত হইল । শঙ্কর কহিলেন, 
“বেদান্ত অদ্বৈতবাদ প্রচার করিতেছে । জীবই ব্রহ্ম, বুদ্ধি 
অজ্ঞানে আবৃত থাকে বলিয়া আমর! জীবকে ব্রহ্ম হইতে 
পৃথক মনে করি ; আমাদের বুদ্ধি নিৰ্ম্মল হইলে এই পৃথক 
জ্ঞান থাকে না, তখন জীব ও ব্ৰহ্ম এক হইয়া যায় । একমাত্র 
জ্ঞানের দ্বারাই এ অবস্থা লাভ করা যাইতে পারে ; যাগ- 
যজ্ঞ-পৃজাদিদ্বারা এ অবস্থা লাভ কর! যায় না। যাগযজ্ঞাদি 
চিত্তকে দোষশুন্য এবং নিম্মল করে বটে, কিন্তু মুক্তি বা 
অদ্বৈত ব্রহ্মজ্ঞানের লাভ ইহাতে হয় ন।। 

মণ্ডনমি শ্র ঠিক ইহার বিরুদ্ধমতবাদী ; তিনি বলিলেন, 
কর্ম করাই বেদের মূল উপদেশ। তাহার মতে অদ্বৈত 
ব্রহ্মজ্ঞানের কথা বেদে নাই। ন্বর্গলাভই মুক্তি; শান্ত্রবিহিত 
কৰ্ম্ম করিলেই স্বর্গলাভ হয়। শঙ্কর বলিতেছেন জ্ঞানে মুক্তি, 
আর মগ্ডন বলিতেছেন কর্মে মুক্তি । পাণ্ডিত্য বা শাস্তর- 

জ্ঞানে কেহই কম নহেন। উভয়েই শাস্ত্র হইতে শত 
শত যুক্তি প্রদর্শন করিয়া নিজ নিজ পক্ষ সমর্থন করিতে 
লাগিলেন। বেলা অনেক হইল, কিন্তু বিচার শেষ 
হইবার কোন লক্ষণ দেখা গেল না। সরম্বতীদেবীর সকল 
গৃহ কৰ্ম্মই পড়িয়া আছে, কাজেই তাহাকে বিচার-সভা 
হইতে উঠিতে হইল। উঠিয়া যাইবার সময় ছু'জনের গলায় 
ছুটি মাল! পবাইয়! দিয়া তিনি কহিলেন, “আপনার! বিচার 
করিতে থাকুন ; যিনি পরাজিত হইবেন, তাহার গলার মালা 
আপনা হইতেই শুকাইয়া যাইবে ।” সমস্ত দিন বিচার চলিল 
এবং সন্ধ্যার সময় ঠিক হইল পর দিন পুনরায় বিচার চলিবে। 

দ্বিতীয় দিন আবার বিচার আরম্ভ হইল। দর্শকমগ্লী 
উভয়েরই যুক্তি, তর্কশক্তি ও শান্ত্রজ্ঞান দেখিয়া বিস্মিত ও 
স্তম্ভিত হইল । উভয়েরই গলার মালা তেমনি উজ্জ্বল, 
তেমনি শুভ্র, কোনটাই ত মলিন হইতেছে না। একদিন 
নয়, দু'দিন নয়, এইরূপে আঠার দিন বিচার চলিল। 
অবশেষে আঠার দিনের দিন মণ্ডনের গলার মালা শুকাইতে 
আরম্ভ করিল। ইহ! দেখিয়া মগ্ডনপক্ষের সমস্ত পণ্ডিতমণ্ডলীর 
মুখও শুকাইতে লাগিল । 

যাহাহউক, সরম্বতীদেবী আচার্য্য শঙ্করেরই জয় ঘোষণা 
করিলেন। আচার্য্যপক্ষ আনন্দে উল্লসিত হইয়া উঠিলেন এবং 
মণ্ডনপক্ষের পণ্ডিতগণ বিষণ্ণ বদনে একে একে সভাস্থান 
পরিত্যাগ করিয়া চলিলেন। তাহাদের সকলেরই মুখে 


৬০ 


জআ্াচাৰ্ল্য সশহন্জে 


এক কথা-_মগ্ডনের এই পরাজয়ে দেশ হইতে আবার বৈদিক 
ক্রিয়াকলাপ লুপ্ত হইবে । 

পল্পপাদ এইবার মণ্ডনকে সন্যাস গ্রহণ করিয়া প্রতিজ্ঞা 
রক্ষা করিতে বলিলেন । মণ্ডন বিচারে পরাজিত হইয়াছেন 
সত্য, কিন্ত জৈমিনিকৃত মীমাংসাদর্শনের একটি সূত্রের অর্থ 
সম্বন্ধে এখনও তাহার সন্দেহ দূর হয় নাই। আচাধ্য যে 
অর্থ করিলেন, তাহা তাহার মনঃপৃত হইল ন!। অবশেষে 
স্থির হইল, মন্ত্রবলে জৈমিনিকে তথায় আহ্বান করিয়া সূত্রের 
প্রকৃত অর্থ জানিয়া লইতে হইবে । মগ্ডন মন্ত্রসিদ্ধ ; মন্ত্রদ্ধারা. 
ব্যাসকল্প জৈমিনিকে তথায় আহ্বান করা হইল। সকল কথা 
শুনিয়া জৈমিনি আচাধ্য যে অর্থ করিয়াছেন তাহাই ঠিক 
বলিয়া মত প্রকাশ করিলেন। মণ্ডনের সকল সন্দেহ দূর হইল। 

মণ্ডন সন্যাস লইতে উদ্যোগী হইলেন ; কিন্তু সরস্বতী- 
দেবী তাহাকে বারণ করিয়! শঙ্করকে উদ্দেশ্য করিয়া বলিলেন, 
“আমার পতির পরাজয় এখনও সম্পূর্ণ হয় নাই; কাজেই 
আপনি তাহাকে এখনই সন্যাস দিতে পারেন ন!। স্ত্রী স্বামীর 
সহধন্মিণী ও অদ্ধাঙ্গিনী ; যতক্ষণ ন! স্ত্রীরও পরাজয় হইতেছে, 
ততক্ষণ স্বামীর পরাজয় সম্পূর্ণ হহতে পারে না।” সে কথা 
শুনিয়া আচার্য্য প্রথমে একটু আশ্চ্যান্িত হইলেন, এবং পরে 
কহিলেন, “মাতঃ, তাহাই হউক, আসুন, আপনিও বিচারে 
প্রবৃত্ত হউন। আপনার স্বামী যাহ। প্রমাণ করিতে পারেন 
নাই, আপনি তাহা প্রমান করুন ৷” 


৬১ 


আচাৰ্শ্য শশ্হত 


উভয়ভারতী উত্তর করিলেন, “না আমার বিচারের বিষয় 
অন্য । আমি যাহা প্রশ্ন করিতেছি, আপনি তাহার উত্তর 
প্রদান করুন ।” এই বলিয়া সরস্বতীদেবী তাহাকে কামশাস্ত্র- 
বিষয়ক এমন কতকগুলি প্রশ্ন করিলেন যাহা গৃহস্থাশ্রমত্যাগী 
সন্্যাসীর পক্ষে আলোচনা কর! নিষিদ্ধ । আচার্য্য তখন 
কহিলেন, “মাতঃ ! আপনি অন্ত প্রশ্ন করুন।৮ উভয়ভারতী 
অন্য প্রশ্ন না করিয়া তাহার পূর্ব প্রশ্নেরই উত্তর চাহিলেন। 
তখন আচার্য কহিলেন, “মাতঃ ! আমি সন্ন্যাসী ; সন্যাসীর 


পক্ষে বাহার আলোচনা শাস্ত্র নিষেধ করিয়াছে, আমি 
তাহার আলোচন! করিতে চাই না। যদি আমি তাহা! 


করি তাহা হইলে আদর্শচ্যুত হইব। আমার আদর্শ- 
চ্যুতিতে শিষ্যবর্গের মধ্যে এবং সন্যাসীসমাজে নানা রূপ 
ব্যভিচার দেখ! দিতে পারে । অতএব আমাকে এক মাস 
সময় দিন। ইতোমধ্যে আমি অন্য দেহে প্রবেশ কবিয়। 
আপনার প্রশ্নের উত্তর লিখিয়া আনিয়া দিব। আমি 
সন্ন্যাসীর দেহে ইহ! না করিয়া, কোন গৃহীর মৃতদেহে প্রবেশ 
করিয়া এই কাধ্য সম্পন্ন করিব।” সরন্বতীদেবী স্বীকৃত 
হইলে আচার্য সশিষ্য নগর পরিত্যাগ করিয়া চলিলেন। 
চলিতে চলিতে তাহারা এক রাজ্যে উপস্থিত হইলেন; সে 
দেশের রাজ! শিকার করিতে আসিয়। সে সময় হঠাৎ মৃত্যুমুখে 
পতিত হন। রাজার নাম অমরুক ; তাহাকে সৎকার করিবার 
জন্য শ্মশানে আনা হইয়াছে । আচার্য্য শিষ্যদের কহিলেন, 

আচাৰ্শ্য সহ 


“দেখ, এই রাজার দেহে প্রবেশ করিয়াই আমি সরস্বতী দেবীর 
প্রশ্নের উত্তর লিখিব”__এই বলিয়া এক নির্জন স্থানে দেহ- 
রক্ষা করিয়া তিনি যোগবলে রাজার মৃতদেহে প্রবেশ 
করিলেন । শিষ্যগণ যত্বের সহিত তাহার দেহ রক্ষা করিতে 
লাগিলেন। এদিকে শ্মশীনভূমিতে রাজার মৃতদেহে প্রাণ- 
সঞ্চারের লক্ষণ দেখা দিল। যাহার! রাজাকে সংকার করিবার 
জন্য লইয়। আসিয়াছিল, তাহারা এই ব্যাপারে যারপর নাই 
বিষ্ময়ান্বিত হইল। যাহাহউক, রাজাকে লইয়া তাহার! 
রাজধানী ফিরিয়া গেল। এইরূপে শঙ্কর রাজ! সাজিয়া 
কামশাস্ত্র অনুশীলন করিতে লাগিলেন । এদিকে পুনজীঁবিত 
রাজার আচার ব্যবহার দেখিয়া রাজমহিষী এবং মন্ত্রীর মনে 
সন্দেহ হইতে লাগিল। তাহার! বুঝিতে পারিলেন যে, এই 
রাজার দেহে নিশ্চয়ই অন্য কোন যোগীপুরুষ বাস করিতে- 
ছেন। রাজবেশী শঙ্কর সরম্বতীদেবীর প্রশ্নের উত্তর লিখিতে 
আরম্ভ করিয়াছিলেন; উত্তর লেখা প্রায় শেষ হইয়! 
আসিয়াছে এমন সময় এক নূতন বিপদ দেখা দিল। রাজ- 
মহিষী ও মন্ত্রীর আদেশে রাজ্যের যেখানে যত মৃতদেহ বিন! 
সৎকারে পড়িয়া আছে সেগুলির খোঁজ করিয়। সৎকার করান 
হইতে লাগিল । যাহাতে রাজার দেহবাসী আত্মা অন্য দেহ 
অবলম্বন করিয়া যাইতে না পারে, সেইজন্যই এই ব্যবস্থা | 
পদ্মপাদ ও অন্ত শিষ্যগণ মহ! চিন্তায় পড়িলেন,_কি জানি 
আচার্য্যের দেহও যদি সৎকার করিবার জন্য জোর করিয়। 

আছগাম্খ্য শশ্তত্র 


লইয়া যায়। যাহাহউক, ইতোমধ্যে আচার্্যের কার্য্যও শেষ 
হইল এবং তিনি রাজার দেহ ত্যাগ করিয়! স্বদেহে প্রবেশ 
করিলেন। শিষ্যদের চিন্তা দূর হইল ; তাহার! বিশেষ 
আনন্দিত হইলেন । 

আচার্য্য এইবার মহিম্ষতী নগরের দিকে চলিতে 
লাগিলেন এবং যথা সময়ে মণ্ডন-গৃহে উপস্থিত হইয়! সরম্বতী- 
দেবীকে তাহার প্রশ্নের উত্তর প্রদান করিলেন। উত্তর 
দেখিয়া সরম্বতীদেবী স্বীকার করিলেন যে, এইবার তাহার 
স্বামীর পরাজয় সম্পূর্ণ হইয়াছে । কিন্তু তিনি স্বামীর সন্াস- 
গ্রহণের পূর্বেই যোগাবলম্বনে নিজ দেহ ত্যাগ করিলেন। 
আচাধ্য শুভক্ষণে মণ্ডনমিশ্রকে সন্যাস দিলেন, তাহার নূতন 
নাম হইল স্ুরেশ্বরাচার্ষ্য । 

পপচ 


শ্রীভগবানের ইচ্ছা ও আদেশেই শঙ্কর ধন্মপ্রচারকার্ধো 
প্রবৃত্ত হইয়াছেন; কাজেই, এ সম্বন্ধে সকল রকম বাধা- 
বিপত্তিই ক্ৰমে ক্রমে দূর হইতে লাগিল । মগুনমিশ্রের 
সন্যাসগ্রহণ তাহার ধর্ম্মপ্রচারের পক্ষে খুবই সহায়তা করিল । 
সগুনমিআকে সঙ্গে লইয়। আচার্য্য দক্ষিণদিক্‌-বিজয়মানসে 
বহির্গত হইলেন । চলিতে চলিতে মহারাষ্ট্র প্রদেশের নাসিক ও 
পাণ্ডারপুর হইয়। শ্রীশেল নামক তীর্ঘে উপস্থিত হইলেন । 
প্রাকৃতিক সৌন্দধ্যে স্থানটি রমণীয়। এখানে শৈব, শাক্ত, 
বৈষ্ণব, পাশুপত, বীরাচারী ও কাপালিক প্রভৃতি বহু 
সম্প্রদায়ের সাধু সন্যাসী বাস করিতেন ; তন্মধ্যে কাপালিক 
সম্প্রদায়ই প্রবল। ইহার! কালীমাতার উপাসক ; ইহাদের 
সাধনা বড় কঠোর । উগ্রভৈরব নামক এক দুষ্ট কাপালিক এই 
সম্প্রদায়ের নেতা । উগ্রভৈরব আচাধ্যের সঙ্গে বিচারে 
পরাজিত হইয়া! যারপর নাই ক্ষুব্ধ হইলেন এবং কি করিয়া 
আচার্য্যের প্রাণনাশ করিতে পারেন তাহার উপায় খুজিতে 
লাগিলেন। একদিন আচাধ্য শঙ্কর বসিয়া আছেন, উগ্রভৈরব 


৬৫ 


আচোেম্য স্পক্্র 


ছল করিয়া তাহার চরণে মাথা রাখিয়া শিষ্য হইবার জন্য 
প্রার্থনা করিলেন। আচাধ্যের নিকট সকলেই সমান,_-তিনি 
তাহাকে আশ্রয় দিলেন। দুষ্টের অভিসন্ধি সহজে বোঝা যায় 
না। উগ্রভৈরব এরূপ যত্বের সহিত আচার্য্যের সেবা 
করিতে লাগিলেন যে সকলেই সন্তুষ্ট হইলেন। উগ্রভৈরব 
যখন দেখিলেন সকলেরই বিশ্বাসের পাত্র হইয়াছেন, তখন 
একদিন সময় বুঝিয়া আচাধ্যের চরণে মাথা রাখিয়া কাদিতে 
লাগিলেন। আচার্য্য তাহার ক্রন্দনের কারণ জানিবার 
জন্য ব্যগ্র হইলেন। উগ্রভৈরব কহিলেন, “মহাত্মন্‌, 
আমার একটা বহুদিনের সাধ আপনি ইচ্ছা করিলেই পূর্ণ 
হয়,__অতএব আপনি যদি বলেন তাহা! পূর্ণ করিবেন, তাহ! 
হইলে সেটা কি বলিতে পারি।” আচার্য্য উগ্রভৈরবের 
ক্ৰন্দনে এবং ব্যাকুলতাদর্শনে দয়ার্ হইয়া তাহার ইচ্ছা 
পূর্ণ করিবেন বলিয়। কথা দিলেন। উগ্রভৈরব বুঝিলেন 
আচার্যের কথা মিথ্যা! হইবে নাঃ তখন নিশ্চিন্ত হইয়। 
কহিলেন, “মহাত্মন, আমি এক সময় বনু তপস্তা করিয়! 
সশরীরে শিবলোকে যাইতে ইচ্ছা করি; আমার তপস্যায় 
সন্তষ্ট হইয়া শিব আমাকে দর্শন দিয়! কহিলেন যে, তুমি যদি 
কোন রাজা বা সর্ধবজ্ঞের মাথা আহুতি দিয়া যজ্ঞ করিতে 
পাব, তাহা হইলে তোমার ইচ্ছা পূর্ণ হইবে। আমি রাজার 
মাথা কোথায় পাইব ? এতদিন আপনার সঙ্গে বাস করিয়া 
বুঝিয়াছি আপনি স্ব্বজ্ঞ ; অতএব আপনি যদি দয়া করেন, 

তবে আমার বহুকালের বাসনা পুর্ণ হয়।” আচার্ধ্য প্রথমে 
উগ্রভৈরবকে বুঝাইতে চেষ্টা করিলেন, কিন্তু যখন দেখিলেন 
তিনি কিছুতেই বুঝিবেন না,_তখন তাহার কথাতেই স্বীকৃত 
হইলেন । ঠিক হইল, গভীর অমানিশায় নির্জন বনমধ্যে এই 
কাৰ্য্য সম্পন্ন হইবে । অমাবস্তা তিথিতে উগ্রভৈরবের আনন্দ 
আর ধরে না। নিজ্জন বনে এক গুহার মধ্যে উগ্রভৈরব 
সকল রকম আয়োজন করিতে লাগিলেন । নিশীথ রাত্রে 
সকলেই নিদ্ৰিত হইলে, আচার্য্য স্বেচ্ছায় মস্তক দান করিতে 
চলিলেন ! তিনি সন্ন্যাসী, এই ক্ষণভঙ্গুর দেহের প্রতি তাহার 
এতটুকু মমতা নাই; ইহ] দ্বারা যদি অন্যের উপকার হয় 
তবে ক্ষতি কি? আচাধ্য গুহাদ্বারে উপস্থিত হইলে তাহাকে 
লইয়া উগ্রভৈরব গুহাব ভিতরে প্রবেশ করিলেন । উগ্রভৈরব 
আর দেরী না করিয়া আচাধ্যকে প্রস্তুত হইতে বলিলেন । 
আচার্য কহিলেন, “একটু অপেক্ষা কর ; আমি যখন সমাধিস্থ 
হইব, তখন তুমি আমার মস্তক ছেদন করিও ।” এই 
বলিয়া আচার্য্য নিজেকে নিজের মধ্যে সমাহিত করিলেন । 
উগ্রভৈরব খড়াহস্তে প্রস্তুত, সময় হইলেই আচার্যের 
মস্তক ছেদন করিবেন। এদিকে আচার্য্য চলিয়া আসিবার 
পরই পদ্মপাদ স্বপ্প দেখিলেন যে, এক কাপালিক তাহার 
গুরুদেবের মস্তক ছেদন করিতেছে। এই ভীষণ স্বপ্ন 
দেখিয়! পদ্মপাদ মনে মনে তাহার ইষ্টদেবত। নুসিংহদেবকে 
স্মরণ করিতে লাগিলেন । আচার্য্যের নিকট সন্যাস গ্রহণ 


৬৭ 


আঙ্গাম্ব্য সপন 


করিবার বহু পুর্বে পদ্মপাদ এক সময় বহু তপস্তা করিয়। 
নবসিংহদেবের দর্শনলাভ করেন, এবং তাহার নিকট এই বর 
পাইয়াছিলেন যে, বিপদে পড়িয়? স্মরণ করিবামাত্র তিনি 
আসিয়া তাহাকে সাহায্য করিবেন। স্মরণ «করিবামাত্র 
নৃসিংহদেব পদ্মপাদের শরীরে প্রবেশ করিয়া ভীষণ গৰ্জ্জন 
করিতে করিতে সেই গুহার দিকে ছুটিতে লাগিলেন। ব্যাপার 
কি বুঝিতে না পারিয়া পদ্মপাদের অন্যান্ত গুরুভ্রাতাগণও 
তাহার পিছনে পিছনে ছুটিতে লাগিলেন । পদ্মপাদ সেই 
গুহায় প্রবেশ করিলেন এবং উগ্রভৈরবের হস্ত হইতে খড়গ 
কাড়িয়া লইয়। তাহার মস্তক ছেদন করিলেন। অন্তান্ত 
গুরুভাতাগণ সেই গভীর নিশীথে, নির্জন বনে, গুহামধ্যে 
আচাধ্যকে সমাধিস্থ দেখিয়! এবং উগ্রভৈরবের মস্তক এইভাবে 
দ্বিখণ্ডিত হইতে দেখিয়া যারপর নাই বিস্মিত ও আশ্ধ্যান্থিত 
হইলেন। এদিকে পদ্মপাদের ভীষণ গজ্জনে আচাধ্যের 
সমাধি ভঙ্গ হইল ; তিনি চাহিয়া দেখিলেন পদ্মপাদের দেহে 
নৃসিংহদেবের আবির্ভাব হইয়াছে । তিনি তখন ন্বসিংহদেবের 
স্তব করিতে লাগিলেন । স্তবে সন্তুষ্ট হইয়া নুসিংহদেব পদ্ম- 
পাদের দেহ ত্যাগ করিয়া চলিয়া গেলেন, এবং সঙ্গে সঙ্গে 
পদ্মপাদ মূৰ্চ্ছিত হইয়া পড়িলেন ; কিন্তু সকলের যত্ন ও শুশ্রুষায় 
অচিরে তাহার জ্ঞানসঞ্চার হইল । সমস্ত কথা শুনিয়া সকলেই 
পদ্মপাদকে ধন্য ধন্য করিতে লাগিলেন। এই কথা যখন 
শ্রীশৈলভীর্ঘের সর্বত্র ছড়াইয়। পড়িল, তখন কাপালিকগণ 

ভয়ে ভীত হইল ; এবং কেহ কেহ বা তাহার এইরূপ স্বেচ্ছায় 
প্রাণ দিবার সঙ্কল্প শুনিয়া খুবই প্রশংসা করিতে লাগিল । 
শ্রীশৈল হইতে আচার্য্য গোকর্ণে আসিলেন। ইহাও একটি 
শৈব প্রধান তীর্থস্থান ; এবং শৈব শ্রীকণ্ঠ সেখানকার খুব বড় 
পণ্ডিত। তিনি আচার্ষোর সহিত বিচার করিয়া তাহার মত শ্রেষ্ঠ 
বলিয়া স্বীকার করিলেন এবং তাহা গ্রহণ করিলেন । গোকর্ণ 
হইতে আচাৰ্য্য মৃকান্থিকায় আগমন করিলেন এবং প্রথমেই 
এক ব্রাহ্মণ দম্পতির মৃত পুত্রের প্রাণদান করিলেন । সংবাদ 
যখন চতুদ্ধিকে প্রচারিত হইল. তখন দলে দলে লোক তাহাকে 
দেখিবার জন্য আসিতে লাগিল । 

মুকাম্থিকা বন্ত পণ্ডিতের আবাসস্থল । পণ্ডিতমণ্ডলী এখানে 
একটী সরন্বতী-গীঠ নিৰ্ম্মাণ করেন। নিয়ম ছিল, বিদেশ 
হইতে আগত যে সকল পণ্ডিত এখানকার পণ্ডিতমগ্ডলীকে 
পরাজিত করিতে পারিবেন, তাহাকেই সর্বজ্ঞ বলিয়া সম্মানিত 
করা হইবে এবং উক্ত গীঠে উপবেশন করিতে দেওয়া হইবে । 
আচার্ধা শঙ্কর সেইস্থানে আসিয়া সমস্ত পণ্ডিতমণ্ডলীকে বিচারে 
পরাজিত করিলেন এবং যখন গীঠে আরোহণ করিতে যাইতেছেন 
সেই সময় এক বৃদ্ধ পণ্ডিত তাহাকে বাধা দিয়া কহিলেন, 
“আমার একটা প্রশ্ন রহিয়াছে, তাহার উত্তর দিয়া আপনি 


পীঠে আরোহণ করুন।৮ আচার্য হাসিতে হাসিতে কহিলেন, 
“বলুন আপনার প্রশ্ন কি?” বৃদ্ধ পণ্ডিত কহিলেন, “এই ঘরের 


কোন কোণে একটী লৌহ শলাকা প্রোথিত রহিয়াছে । বিচারে 

জয় লাভ করিয়া আপনি সর্ববজ্ঞের ন্যায় সম্মান প্রাপ্ত হইয়া 
গীঠে আরোহণ করিতে যাইতেছেন, অতএব আপনি যে 
বাস্তবিকই সৰ্ব্বজ্ঞ তাহা! আমি আর একটি পরীক্ষা! দ্বারা 
জানিতে চাই। এই লৌহ বলয়টি লউন, এবং উহ! এরূপভাবে 
নিক্ষেপ করুন যাহাতে বলয়টি গৃহের কোণে প্রোথিত সেই 
লৌহ শলাকাটীর উপর যাইয়া পড়ে ।” আচার্য্য বলয়টি গ্রহণ 
করিয়া একটু ধ্যনস্থ হইলেন এবং তাহার পর সেটিকে এরূপ 
ভাবে নিক্ষেপ করিলেন যে, উহ! যথাস্থানে পতিত হইল? 
তখন চতুদ্দিকে জয়ধ্বনি উত্থিত হইল; এবং আচার্য্য সর্বব- 
সম্মতিক্রমে পীঠে আরোহণ করিলেন । 

মূুকাম্বিকা ত্যাগ করিয়া আচার্য্য শ্রীবেলিতে উপস্থিত 
হইলেন। এখানে পার্ধতীদেবী ও মহাদেবের মন্দির 
স্থাপিত আছে ; আচাৰ্য্য সশিষ্য পর্ববতী ও মহাদেব দর্শন 
করিয়।৷ এক নিজ্জন স্থানে আসন স্থাপন করিলেন । কিন্ত 
তিনি যতই নির্জন স্থানে আসন স্থাপন করুন ন! কেন, তাহার 
খ্যাতি তাহাকে নিজ্জনে থাকিতে দেয় না। এই স্থানও 
পণ্ডিতপ্রধান ; কাজেই দলে দলে পণ্ডিতগণ আসিয়! তাহার 
উপদেশ গ্রহণ করিতে লাগিলেন । 

শ্ীবেলিতে এক শাস্ত্রজ্ঞ পণ্ডিত ছিলেন, তাহার নাম 
প্রভাকর। ধন, দৌলত, পা্ডিত্য-_-এ সকলের অভাব তাহার 
ছিল না, কিন্তু তিনি পুক্রস্থখে বঞ্চিত ছিলেন; সেই হেতু 
প্রভাকর ও তাহার পত্নী সর্বদাই দুঃখে কালযাপন করিতেন। 

তাহাদের এক পুত্র ছিল, কিন্তু সে না থাকারই মত। 
বালকের বয়স তের বৎসর হইয়াছে, কিন্তু এখনও সে কথা 
বলিতে পারে নাঃ শুধু যে বালক কথা বলে না তাহা নহে, 
সর্বব সময়ে জড়ের মত থাকিত-_-এমন পুত্র লইয়া কে সুখী 
হইতে পারে? আচারের অদ্ভুত শক্তির কথ! শুনিয়! 
প্রভাকর পুত্রকে লইয়া তাহার নিকট উপস্থিত হইলেন 
এবং তাহাকে আচার্য্যের পদতলে রাখিয়। দিয়া তাহার নিকট 
সকল কথ! নিবেদন করিলেন । আচার্য্য বালককে তুলিয়! 
ধরিয়া কতিলেন-- 
“কস্তং শিশে। কম্ত কুতোইপি গন্তা 
কিং নাম তে ত্বং কুত আগতোহসি। 
এতদ্বদ ত্বং মম স্ুপ্রসিদ্ধং 
মত্্রীতয়ে 'গ্রীতিবিবদ্ধনোহসি ॥” 

“ওহে বালক! তুমি কে ও কাহার পুত্র? কোথায় 
যাইতেছ ? তোমার নাম কি? কোথা হইতে আসিতেছ 
ইহা স্পষ্ট করিয়া বলিয়া আমাকে সন্তষ্ট কর। তোমাকে 
দেখিয়া আমার অতিশয় আনন্দ হইতেছে ।” আচাধ্যের এই 
প্রশ্ন শুনিয়া বালক উত্তর দিল 

“নাহং মনুষ্তো ন চ দেবযক্ষৌ 
ন ব্রাহ্মণক্ষত্রিয়বৈশ্তাশৃদ্রাঃ | 
ন ব্রহ্মচারী ন গৃহী বনস্থো 
ভিক্ষুর্নচাহং নিজবোধরূপঃ ॥” 

“আমি মনুষ্য, দেবতা কিংবা যক্ষ নহি, ব্রাহ্মণ, ক্ষত্ৰিয়, 
বৈশ্য কিংবা শূদ্ৰ নহি। ব্রহ্মচারী, গৃহী, বাণপ্রস্থাবলন্বী কিংবা 
ভিক্ষুকও নহি । আমি নিজবোধরূপ ( আত্মা! )1৮ এইরূপ 
ভাবের ত্রয়োদশটা শ্লোক বলিয়া বালক আচার্য্যের প্রশ্নের 
উত্তর প্রদান করিল। একি! যে সামান্য একটি কথাও 
বলিতে পারে না, তাহার মুখে শান্ত্রজ্ঞানের সারস্বরূপ এই 
শ্নোকগুলি শুনিয়া সকলেই যারপর নাই আশ্চর্ধ্যান্থিত 
হইলেন এবং পরস্পরের মুখের দিকে তাকাইতে লাগিলেন! 
আচার্য্য তখন শিষ্যদের কহিলেন, “বৎসগণ ! এই স্তোত্রের 
নাম “হস্তামলক স্তোত্ৰ" ইহ! যিনি ভাল করিয়া বুঝিতে 
পারিবেন, তাহার পক্ষে সমস্ত ব্রহ্মজ্ঞান হস্তে আমলকী ফলেব 
হ্যায় প্রত্যক্ষ প্রতীয়মান হইবে ।” তারপর প্রভাকরাকে 
কহিলেন, “পণ্ডিতপ্রবর, এই বালক পূর্ণ ব্ৰহ্মজ্ঞানী ; 
উহাকে লইয়া আপনাদেব কোনও আসুখ হইবে না। 
উহাকে আমাব সঙ্গে থাকিতে দিন।” আচার্ষের কথ! 
শুনিয়া প্রভাকরের মাথায় যেন আকাশ ভাঙ্গিয়া পড়িল। 
এতদিন পরে পুত্রের মুখে কথা ফুটিয়াছে, কোথায় ইহাকে 
লইয়। সংসারস্থখ উপভোগ করিবেন, আর আচার্যধা কিন! 
ইহাকে তাহার নিকট রাখিয়া যাইতে বলিতেছেন । 
প্রভাকর এই কথায় সম্মত হইতে পারিলেন না; অবশেষে 
পু্র লইয়া গৃহে ফিরিলেন। কিন্তু গৃহে আসিয়! পুত্র আর 
কথা বলে না। মাতা কোলে লইয়া বালককে কথ! 

বলাইবার জন্য কত চেষ্টা করিলেন, একটিবার মা বলিয়! 
ডাকিবার জন্য কত অনুরোধ করিলেন, কিন্তু বালকের মুখে 
কথা নাই, পুর্ববৎ বাক্যহীন । 

পরদিন স্বামী-স্ত্রী উভয়ে পুত্রকে লইয়া আবার আচার্য্যের 
নিকট উপস্থিত হইলে তিনি কহিলেন, “৫দখুন, এই বালককে 
লইয়া আপনাদের কোনও স্থখ হইবে না। প্রকৃতপক্ষে 
এই বালক আপনাদের পুভ্রও নহে।” শেষ কথা শুনিয়। 
প্রভাকর ও তাহার পত্নী উভয়েই আশ্চর্য্যান্থিত হইয়। 
আচার্য্যের মুখের দিকে তাকাইয়া রহিলেল। আচার্যা বলিতে . 
লাগিলেন, “দেখুন এই বালকের জীবনের সহিত একটি অদ্ভুত 
ঘটন। জড়িত রভিয়াছে ; তাহ। জানেন না বলিয়াই আপনারা 
ইহাকে আপনাব পুজ বলিয়। মনে করিতেছেন, কিন্ত 
প্রকৃতপক্ষে বালকটি আপনাদের পুত্র নহে। ঘটনাটি কি 
বলিতেছি শুনুন। বহুদিন পূৰ্বে আপনারা যখন 
একবার তীর্ঘদর্শনে যান, তখন আপনার পুত্রের বয়স ছুই 
বৎসর মাত্র। নানা তীর্থ দর্শন করিয়া অবশেষে আপনারা 
যমুন! তীরে একটা বাড়ী লইয়া কিছু দিন বাস করেন। 
আপনাদেব বাসস্থানের নিকটেই একজন সাধুর কুটীর 
ছিল। একদিন বালকের মাতা যমুনায় স্থান করিতে যাইবার 
সময়, পাছে বালক এক! কোথাও চলিয়া যায় সেই জন্য 
উক্ত সাধুকে একটু দৃষ্টি রাখিতে বলিয়া যান। সাধুটি তখন 
ধ্যানস্থ ছিলেন, বালকের মাতার কথা কিছুই তিনি শুনিতে 

পান নাই ; কিন্তু বালকের মাতা তখন তাহা বুঝিতে পারেন 
নাই। বালকের মাত৷ স্গানাস্তে গৃহে ফিরিয়া দেখেন পুক্রটি 
নাই । কি হইল ?--কোথায় গেল ? অনেক অনুসন্ধানের পর 
নদীতে বালকের মৃতদেহ পাওয়া গেল। বালকের 
মাতা মৃত পুক্রটিকে সাধুর সন্মুখে রাখিয়া অত্যন্ত ক্রন্দন 
করিতে লাগিলেন । সাধুটি তাহার এই ক্রন্দনে দয়ার্রচিত্ত 
হইয়া ভাথিলেন যে, তাহার দোষেই ইহার পুভ্রটি গেল 
এবং সেইজন্য বালকের মাতাকে সান্ত্বনা দিয়া তিনি ধ্যানস্থ 
হইলেন । সাধু সিদ্ধযোগী ছিলেন ; তিনি নিজ দেহ ত্যাগ করিয়া 
বালকের মৃতদেহে প্রবেশ করিলেন । অন্নকালমধ্যে মৃতদেহে 
প্রাণসঞ্চারের লক্ষণ দেখা গেল ; বালক বাচিয়া উঠিল। আপনারা 
আসল কথা জানিতে পারিলেন নাঃ মনে করিলেন সাধুর 
কৃপায় পুক্রটি বাচিয়া উঠিয়াছে। কিছুকাল পরে আপনারা 
স্বগৃহে ফিরিয়া আসিলেন। আশা করি এইবার ঘটনাটি 
আপনাদের মনে পড়িতেছে । তাই বলিতেছিলাম, এই বালক 
আপনাদের পুত্র নহে । ইনি একজন সিদ্ধ পুরুষ, পূর্ণ ব্ৰহ্মজ্ঞানী, 
পূর্ধবজন্মের কর্মফলে এই দে হধারণ করিয়াছেন, কিন্তু সাধারণ 
মানবের ন্তায় ইনি সংসারস্থুখে মাতিয়া থাকিতে পারিবেন 
না। অতএব ইহাকে আমার সহিত থাকিতে দিন।” সকল 
কথা শুনিয়া বালকের মাতাপিতা যারপর নাই আশ্চধ্যা শ্বিত 
হইলেন এবং অতীতের সকল কথাই তাহাদের মনে পড়িল। 
কিন্তু তাহ!হইলে কি হয় ; পুক্রন্নেহ এমনি গভীর যে, তাহারা 

ইহাকে ভুলিতে পারিতেছেন না । কাজেই সকল কথা শুনিয়াও 
পুজটিকে আচার্ষ্যের নিকট রাখিয়! যাইতে তাহাদের মন 
সরিতেছে না। আচার্য্য তাহাদের মনের অবস্থা বুঝিতে পারিয়া 
কহিলেন, “আপনারা বালককেই না হয় জিজ্ঞাসা করিয়া 
দেখুন, সে আপনাদের সঙ্গে যাইতে চায়, কি এইখানেই 
থাকিতে চায়?” মাতাপিতা বালককে এই কথা জিজ্ঞাস! 
করিলে বালক উত্তর দিল, “আপনারা ত আমার সম্বন্ধে সকল 
কথাই শুনিলেন। অনুগ্রহ করিয়া আমাকে আচাধ্যের সঙ্গেই 
থাকিতে দিন ; তাহার সঙ্গে থাকিতেই আমার একান্ত ইচ্ছা” 
বালকের কথা শুনিয়া মাতাপিতার খুবই কষ্ট হইল, কিন্তু 
কষ্ট হইলেই বা কি করিবেন ! কাজেই বালককে আচাধ্যের 
নিকট রাখিয়। চক্ষের জল মুছিতে মুছিতে তাহারা গৃহে 
ফিরিলেন। আচাধ্য যথাসময়ে বালককে সন্ন্যাস দিলেন ; 
তাহার নাম হইল হস্তামলক। 

শ্রীবেলি ত্যাগ করিয়া আচাধ্য সশিষ্য শু্গগিরী নামক 
স্থানে আসিলেন। এই মনোরম স্থানটি তুঙ্গভদ্রা নদীতীরে 
অবস্থিত। এই সেই স্থান, যেখানে বহু বৎসর পূর্বের সদৃগুরু- 
অন্বেষেণকালে আচাধ্য সর্প ও ভেকের মিত্রতা দেখিয়াছিলেন । 
এই স্থানের প্রাকৃতিক সৌন্দর্য সকলের হৃদয় আকৃষ্ট করিল। 
শিষ্যদের ইচ্ছা হইল এখানে একটি মঠস্থাপন করিয়া সাধন- 
ভজন করেন। আচার্য্যের নিজের ইচ্ছ! অনিচ্ছা কিছুই নাই 
শিষ্যদের ইচ্ছাই তাহার ইচ্ছা । সনাতন বৈদিকধর্মমা- 

প্রচারের মানসে তিনি এইস্থানে একটি মঠ নিৰ্ম্মাণ করিলেন, 
এবং যথাবিধি শারদাদেবীর প্রতিষ্ঠা করিলেন। কিছুদিন 
তথায় অবস্থান করিয়া নিকটবর্তী ও দৃূরবর্ত্তী বহু স্থানের 
পণ্ডিত ও বিভিন্ন ধর্্মসম্প্রদায়ের নেতাদের সহিত তিনি 
ধর্মের বিচার ও আলোচনা করিতে লাগিলেন। ফলে, 
অনেকেই আপনাদের ধর্ম্মমতের ভ্রম বুঝিতে পারিয়। শঙ্কর- 
প্রচারিত ধন্মমত গ্রহণ করিতে লাগিলেন । 

এই স্থানে অবস্থানকালে আচার্য্য শঙ্কর অধিক সময়েই 
বাহাজগত ভুলিয়া, আপনাতে আপনি ডুবিয়া, ব্ৰহ্মানন্দ 
উপভোগ করিতেন । এই অবস্থা সাধনার শেষ অবস্থা সাধক 
এই অবস্থায় উপনীত হইলে নিরস্তর আনন্দসাগরে ভাসিতে 
থাকেন। যখন তাহার মন বাহাজগতে ফিরিয়া আসিত, 
তখন শিষ্যদের উপলক্ষ্য করিয়া সর্বসাধারণ যাহাতে শাস্ত্রের 
সারমন্ম বঝিতে পারে তজ্জন্ত মধো মধ্যে স্তোত্র রচনা! করিয়া 
মুখে মুখে বলিয়া যাইতেন, আর শিষ্যগণ তাহ! লিখিয়া 
লইতেন। এই রূপে বিবেকচুড়ামণি, অপরোক্ষানুভূতি, দুকদর্শন- 
বিবেক, অগ্তনবোধিনী, বোধসার, আত্মবোধ, বেদাস্তকেশরী, 
ললিতাত্রিশতীভাষ্য, প্রপঞ্চসার, আত্মানাত্মাবিবেক, মোহ- 
মুদগর, সর্বববেদান্তসিদ্ধান্তসারসংগ্রহ, মনীষাপঞ্চক, নিববাণ- 
ষটক, মনিরত্বমাল এবং আরও বনু ক্ষুদ্র ক্ষুদ্র পুস্তক লিখিত 
হইল । 

এই সময় গিরি নামক শান্ত ও স্বধর্ম্মনিষ্ঠ এক ব্রাহ্মণ যুবক 

আচার্যের আশ্রয় গ্রহণ করেন । গিরি লেখাপড়া একেবারেই 
জানিতেন না। আচারের নিকট সব্বদাই বেদ ও বেদাস্তের 
আলোচন! চলিয়াছে--গিরি এ সকলের কিছুই বুঝিতেন 
না। শাস্ত্রালোচনার কার্ধা তাহার নাই, গিরি সেইজন্য 
গুরুসেবাতেই অধিক সময় অতিবাহিত করিতেন; গুরুর 
এতটুকু কাধ্যও তিনি অন্যকে করিতে দিতেন না। অন্যান্ত 
শিষ্যগণ ও ভাবিলেন গিরি যখন পঠন-পাঠন সম্বন্ধে কিছুই 
করিতে পারেন না, তখন তাহার পক্ষে এইরূপ কাৰ্য্যই ঠিক। 
গিরি অপেক্ষা যে তাহারা অনেকাংশে শ্রেষ্ঠ, এ চিন্তাও 
তাহাদের মনে আসিয়া থাকিবে । 

শিষ্যগ্ণ প্রতিদিনই আচাধ্যের নিকট বেদান্তাদি শাস্তগ্রন্থ- 
সকল পাঠ করেন । গিরি এ সকলের কিছুই বোঝেন ন! বটে, 
কিন্তু তথাচ জোড়হস্তে সব্বদাই সেখানে উপস্থিত থাকেন; 
আচার্য্যের কখন কি প্রয়োজন হয়, সেইজন্যই দীড়াইয়। 
থাঁকেন। একদিন আচার্য্য পড়াইতে বসিয়া দেখেন প্রতি- 
দিনকার মত গিরি সেখানে উপস্থিত নাই । আচার্য তাহার 
জন্য অপেক্ষা করিতে লাগিলেন। আচাধ্যকে এইভাবে 
বসিয়া থাকিতে দেখিয়া একজন তাহার কারণ জিজ্ঞাস! 
করিলেন। উত্তরে তিনি কহিলেন, “কই গিরিকে তে 
দেখিতেছি না; সে আসুক তার পর আরম্ভ করিব ।৮ পদ্মপাদ 
ইহার অর্থ বুঝিতে না পারিয়া কহিলেন, “ভগবন্‌! গিরি ত 
নিরক্ষর, শাস্ত্রালোচন! সে তে কিছুই বোঝেনা এবং বুঝিবেও 

না, কাজেই তাহার জন্য অপেক্ষা করিয়া লাভ কি 1” 
আচার্য্য একটু হাসিলেন। গিরির অদৃষ্ট সুপ্রসন্ন হইল; 
গিরির গুরুসেবার ফল সদ্য সগ্চ ফলিতে চলিল। একমাত্র 
গুরুসেবা ও গুরুভক্তির দ্বারা যে শিষ্যের সকল রকম মূর্খতা 
দূর হইতে পারে আচার্য্য তাহাই দেখাইতে মনস্থ করিলেন ; 
আর ইহাতে বিগ্ভাভিমানী শিষ্যদেরও শিক্ষালাভ হইবে । 
তিনি মনে মনে গিরিকে আশীর্বাদ করিলেন যে, সে যেন 
সর্বববিগ্ঠা লাভ করে। শক্তিমান গুরুর ইচ্ছামাত্র শিষ্যের 
মূর্খতা নিমেষে দূর হইল । গিরির মুখ হইতে আপনা হইতেই 

স্কৃত শ্লোক বাহির হইতে লাগিল। শ্নোকগুলি গুরুস্তোত্র, 
তোটকছন্দে রচিত ; গিরি স্তোত্রটি বলিতে বলিতে আসিতেছে 
দেখিয়া সকলেই যারপর নাই বিস্মিত হইলেন। সকলেই 
বুঝিলেন ইহ] গুরুর অশেষ কৃপা ছাড়া আর কিছুই নহে। 
গিরি আসিয়া আচাধ্যচরণে প্রণাম করিলেন । আচার্য্য তাঁহার 
মস্তক স্পর্শ করিয়া কহিলেন, “গিরি ! তোমার গুরুসেব! এবং 
গুরুভক্তি আদর্শস্থানীয় এবং সেইজন্য আজ দেবী ভগবতীর 
কৃপায় তুমি সব্বশান্ত্রবিশারদ হইলে ।” যথাসনয়ে আ'চার্ষ্য 
তাহাকে সন্যাস দিলেন, এবং তাহার নাম হইল 
*তোটাকাচার্য 1৮ গিরির জীবন জগতের ইতিহাসে শিষ্যত্বের 
উজ্জল দৃষ্টান্ত ! 

শিষ্যের কৃতিত্বেই গুরুব আনন্দ । আচার্য্য শঙ্কর একদিন 
স্থরেশ্বরাচাঁধাকে ডাকিয়া কহিলেন, “আপনি আমার বেদান্ত- 
ভাষ্যের একখানা বাত্তিক রচনা করুন।” সুরেশ্বরাচার্য্য যার- 
পর নাই বিশ্ময়ন্বিত হইয়া কহিলেন, “ভগবন্‌ { আপনার 
ভাঁফ্যের বাস্তিক রচনা আমি কি করিব ?” আচার্য্য কহিলেন, 
“হা, আপনিই লিখিবেন--এবিষয়ে আপনিই উপযুক্ত ৷” 
আচা্যের একান্ত ইচ্ছ। জানিয়! স্থরেশ্বরাচার্য্য বাত্তিক রচনা 
করিতে মনস্থ করিলেন । তিনি বাতিক রচনা করিতে আরম্ভ : 
করিলেন ; ক্রমে একথা মঠের সকলেরই কর্ণগোচর হইল । 
পদ্মপাদের ইহ! ভাল লাগিল না; আচাধ্যের ভাষ্যের উপর 
আবার বার্তিক রচনা ! শিষ্য হইয়া গুরুর ভায্যের দোষগুণ- 
বিচার, এ সকল কথা পদ্মপাদ তাহার শিষ্যদের সঙ্গে আলোচন! 
করিলেন। তদ্বযতীত আরও এক কথা-_স্ুরেশ্বরাচার্ধ্য সারা- 
জীবন বেদের কন্মকাণ্ডের কাৰ্য্যই প্রচার করিতে চেষ্ট। করিয়।- 
ছেন; এ বিষয়ে তাহার সমকক্ষ কেহ ছিল ন, একমাত্র 
আচাধ্যের নিকট পরাজিত হইয়াই তিনি সন্যাস লইতে বাধ্য 

হইয়াছেন। কিন্তু তাহার জীবনভোর আলোচনার সংস্কার 
তিনি কাটায়া উঠিতে পারিবেন কি? এসব কথা যখন 
আচার্য্যের কাণে উঠিল তখন তিনি একটু হাসিয়। কহিলেন, 
“স্বরেশ্বরাচার্য্য ! সকলেই সন্দেহ করিতেছে বার্তিক রচন৷ 
করিতে যাইয়া কর্মকাণ্ডের প্রতি আজন্মসংস্কারবশতঃ 
আপনি ঠিকভাবে ভাষ্তের বিচার করিতে পারিবেন না। 
অতএব আমি বলি আপনি বার্তিক রচনা! করিবার পূর্বের 
কর্ম্মবাদ নিরসন করিয়া জ্ঞানই যে মুক্তির সোপান তাহ! 
প্রমাণ করিয়া একখানি গ্রন্থ লিখুন, তাহা হইলে সকলেরই 
সন্দেহ দূর হইবে৷” তদনুসারে সুরেশ্বরাচার্য্য “নৈক্ন্ম্য সিদ্ধি” 
নামক গ্রন্থ লিখিয়া সকলকে দেখাইলেন। সেই গ্রন্থ পড়িয়। 
সকলেই প্রশংসা করিলেন। এ গ্রন্থে স্ুরেশ্বরাচাধ্য কন্মবাদ 
এমনি সুন্দরভাবে নিরসন করিয়াছেন যে, তাহার প্রশংসা ন! 
করিয়া থাক! যায় না । কিন্তু তবুও পদ্মপাদ এবং তাহার 
শিষ্যগণের ইচ্ছ। নয় যে, সুরেশ্বরাচাধ্য আচার্য্য 
ভাষ্তের উপর বার্তিক রচনা করেন। আচাধ্য তখন 
স্থরেশ্বরাচাধ্যকে লক্ষ্য করিয়৷ কহিলেন, “দেখিতেছি, আপনি 
আমার স্ুত্রভাষ্তের উপর বার্তিক রচনা করেন, ইহ! ভগবানের 
ইচ্ছ! নহে; যাহাহউক, আপনি আমার বৃহদারণ্যক ভাষ্য 
এবং তৈত্তেরীয় ভাস্তের উপর বার্ভিক রচনা! করুন এবং 
“ব্ৰহ্মসিদ্ধি” ও “ইষ্টসিদ্ধি” নামক আরও ছুইখানি গ্রন্থ লিখুন। 
আপনি দুঃখিত হইবেন না, এ গ্রন্থগুলিই আপনাকে চির- 

'্রণীয় করিয়া রাখিবে। কর্ম্মবশতঃ আপনাকে আর একবার 
জগতে আসিতে হইবে। সেই জন্মে আপনি আমার ভাস্তের 
উপর এমন একখানি টীকা লিখিবেন, যাহা পণ্ডিতগণ 
বার্তিকেরই*্মত আদর করিবেন এবং সেই টীকা সব্বোৎকুষ্ট 
হইবে ।” স্ুরেশ্বরাচাধ্য বেশ একটু দুঃখিত হইয়াই কহিলেন, 
“ভগবন্‌, আপনার কথাতেই আমি বান্তিক রচনা করিতে 
আরম্ভ করিয়াছিলাম, আবার আপনার আদেশেই আমি এ 
কাধ্য হইতে নিবৃত্ত হইতেছি। কিন্ত আমি যথার্থ বিচার 
করিতে সক্ষম হইব না, সকলের এই সন্দেহই আমার মনে কষ্ট 
দিতেছে । যাহাহউক, আমি অভিসম্পাত করিতেছি যিনি যত 
বড় পণ্ডিভই হউন না কেন এবং আপনার ন্থুত্রভাস্তের টীকা 
রচনা করুন না কেন, তাহার টীকা কখনও আদুত হইবে না 1” 

শৃঙ্গগিরি-বাসকালে একদিন আচার্য্য শিষ্যদিগকে 
পড়াইতেছেন, এমন সময় তাহার মুখে মাতৃত্তন্যদুঞ্ধের স্বাদ 
অনুভব হইল। পূর্বক তাহার মনে পড়িল। মৃত্যু- 
শয্যায় মাতা তাহাকে স্মরণ করিলে তিনি যেখানেই থাকুন 
না কেন বুঝিতে পারিবেন এবং তৎক্ষণাৎ মাতৃসমীপে 
উপস্থিত হইবেন ; তিনি আর দেরী করিলেন না। শিষ্যদের 
নিকট সকল কথা বলিয়া! আকাশপথে মাতৃসমীপে যাত্র। 
করিলেন এবং শিষ্যদেরও পদব্রজে তাহার গৃহা ভিমুখে অগ্রসর 
হইতে বলিয়া গেলেন। 

আচার্ধ্য শঙ্কর অতিসত্বর কালাডি গ্রামে উপস্থিত হইলেন। 


৮১ 


আচাৰ্শ্য শশ্ষুর 


জননীসমীপে উপস্থিত হইয়া দেখিলেন তিনি মৃত্যুশয্যায় 
শায়িত। সন্যাসী শঙ্কর-_দিখ্বিজয়ী পণ্ডিত শঙ্কর-_মাতার 
পদধূলি মস্তকে ধারণ করিলেন এবং তৎপরে মাতৃসেবায়, 
নিযুক্ত হইলেন। বহুকালপরে পুজমুখ দর্শন করিয়া! বিশিষ্টা- 
দেবীর মৃতদেহে যেন প্রাণ আদিল । তাহার চক্ষে আনন্দাশ্রু 
বঠিতে লাগিল । জননী জিজ্ঞাসা করিলেন, “বাবা শঙ্কর! 
যেজন্য মাট বৎসর বয়সে সমস্ত ত্যাগ করিয়। সন্যাস লইয়া- 
ছিলে, তোমার সে বাসন। পুর্ন হইয়াছে ত ?” শঙ্কর মুখ কুটিয়া 
দে কথা বলিতে পারিলেন না ঃকিন্তু জননী তাহার মুখের 
দিকে চাহিয়াই সকল কথা বুঝিতে পারিলেন। উভয়ের মধ্যে 
নানা কথাবার্তী চলিতে লাগিল--সে কথাবার্তার কি আর 
শেষ আছে? কথায় কথার শঙ্কর জানিতে পারিলেন যে, যে 
আত্মীয়ের উপরে তাঁহার মাতার ভরণপোধণের ভার দিয়া 
গিয়াছিলেন, তিনি কিছুই করেন নাই। মাতা কহিলেন, 
“আমার শধ্যাপার্থে যে দরিদ্র। বিধবাটি বসিয়া রহিয়াছে, 
তাহারই সেবা ও যবে তিনি এখন ৪ পর্য্যন্ত বাচিয়া আছেন। 
সনস্ত সম্পত্তি সেই আত্মীয়দের নিকট হইতে লইয়া যেন 
এই বিধবাটিকে দেওয়া হয়, ইহাই আমাব শেষ আদেশ |” 
শঙ্করও মায়ের কথামত ব্যবস্থাই করিবেন বলিলেন। এইরূপ 
অনেক কথাবার্তার পর মায়ের আদেশে শঙ্কর সান করিতে 
গেলেন। সেই নদী, সেই ঘাট,_অতীতের কত স্মৃতি বহন, 
করিয়া! ইহারা আজও বিরাজিত। একদিন এখানেই স্সান, 

করিবার সময় কুস্তীরের মুখে প্রাণ দিতে যাইয়া মায়ের নিকট 
হইতে সন্াসের অনুমতি পাইয়ীছিলেন। নিকটেই তাহাদের 
কুলদেবতা শ্রীকৃষ্ণের মন্দির । আচার্য্য বিদায়কালে গ্রাম- 
বাসীকে শ্রীকৃষ্ণের নূতন মন্দির নিশ্মাণ করিতে বলিয়া গিয়া- 
ছিলেন, দেখিলেন তাহার সে অনুরোধ রক্ষিত হইয়াছে । শঙ্কর 
“যথাবিধি স্নান এবং দেবতাদি দর্শন করিয়া গৃহে ফিরিলেন এবং 
জননীর চরণসমীপে বসিলেন। তখন বিশিক্টােবী তাহাকে 
কহিলেন “বাব! শঙ্কর! তোমার বাসনা যখন ভগবান পূর্ণ 
করিয়াছেন--এইবার তুমি আমার বাসনা পূর্ণ কর। অন্তিম- 
সময়ে গ্রীভগপ।ণের দর্শন করাইয়। আমার মানবজন্ম সার্থক 
করাও ।৮ গৃহে যখন আর কেহই রহিল না, তখন অ.চার্ধ 
জননীর নিকট বনিয়। তাহাকে মন স্থির করিয়া সম্মুখের দিকে 
দৃষ্টি নিবদ্ধ করিতে বলিলেন। শঙ্কর আসনে বসির! ধ্যানমগ্ন 
হইলেন, ক্রনে তাহার বাহ্াজ্ঞান লুপ্ত হইল। কিছুকাল 
পরে তাহার মুখ হইতে একটি স্তে!ত্র বাহির হইল--স্তোত্রটি 
শিবস্তেোত্র-প্তোত্ৰটি বড়ই মধুর, বডই প্রাণম্পর্শা ; তাহার 
পর ধীরে ধীরে উভয়েরই বান্যজ্ঞান তিরোঠিত হইল ; উভয়েই 
আনন্দময় জ্যোতিঃসাগরে নিমজ্জিত হইলেন । কিয়ংকাল 
পরে উভয়ের বাহাজ্জান ফিরিয়। আমিল। জননী পুনরায় 
কহিলেন, «বাব ! আমার ইষ্টদেবতার মুর্তি দর্শন করিতে 
বড় ইচ্ছা! হইতেছে, তাহ! আমাকে দর্শন করাও |” “তাহাই 
হইনে” বলিয়। শঙ্কর সাবার ধ্যানস্থ হইলেন। কিয়ংকাল 

অতীত হইলে তাহার মুখ হইতে একটি স্তোত্র নির্গত 
হইল-_সঙ্গে সঙ্গে চতুর্দিক জ্যোতিঃসাগরে ভাসিয়া 
গেল। সে জ্যোতিঃ চরন্দ্রকিরণসদৃশ স্নিগ্ধ অথচ সৃর্ধ্ের 
স্যায় উজ্জল । সেই জ্যোতিঃর মধ্যস্থলে শঙ্ঘচক্র-গদা- 
পদ্ম-ধারী চতুভূজি নারায়ণমৃত্তি এবং লক্ষ্মীদেবী তাহার পদ- 
সেবা! করিতেছেন- _সে রূপ, সে সৌন্দর্য্য বর্ণনা কর! মানুষের 
পক্ষে অসম্ভব । বিশিষ্টাদবৌ জগৎ ভুলিয়া, নিজেকে ভুলিয়া 
সেই পদ্মপলাশলোচন চতুভু মৃত্তি দেখিতে লাগিলেন এবং 
সেই আনন্দময় জ্যোতিঃসাগরে ডুবিয়া গেলেন এবং ধীরে 
ধীরে তাহার প্রাণবায়ু বহির্গত হইয়! তাহাতে মিশিয়। গেল। 
বিশিষ্টাদেবীর মানবজনম সার্থক হইল । শঙ্করের ন্যায় পুজ 
গর্ভে ধারণ করিয়া মাতা বিশিষ্টাদেবী যোগিজনবাঞ্চিত স্থান 
লাভ করিলেন। জগত-ইতিহাসে বিশিষ্টাদেবীর মত মাতা 
এবং শঙ্করের মত পুত্র খুবই বিরল । 

শঙ্কর মাতার মৃতদেহের সতকারের আয়োজন করিতে 
লাগিলেন। যাহার হস্তে শঙ্কর সমস্ত সম্পত্তি অর্পণ করিয়া 
মায়ের ভরণপোষণের ব্যবস্থা করিয়া গিয়াছিলেন, বহুদিন 
পরে তিনি শঙ্করগৃহে উপস্থিত হইলেন এবং বিশিষ্টাদেবীর 
সৎকারের ব্যবস্থা করিতে ইচ্ছা প্রকাশ করিলেন। শঙ্করের 
ইহাতে কোন আপত্তি নাই, তবে মায়ের মুখাগ্নি তিনি 
নিজেই করিবেন বলিলেন । ধনী আত্মীয়টি ভাবনায় পড়িলেন। 
বিশিষ্টাদেবী মৃত্যুকালে সম্পত্তির যেরূপ ব্যবস্থা করিতে 

বলিয়। গিয়াছেন, তাহাও তিনি শুনিয়াছেন। সম্পতি হস্ত- 
চ্যত হয় দেখিয়া শঙ্কর যাহাতে মাতার মুখাগ্নি না করেন 
সে চেষ্টা তিনি করিতে লাগিলেন । কিন্তু শঙ্কর মায়ের নিকট 
প্রতিজ্ঞাবদ্ধ, কাজেই একাজ তাঁহাকে করিতেই হইবে। 
আত্মীয়টি উপায়স্তর না দেখিয়া প্রকাশ্যভাবেই শঙ্করের 
"সহিত বিবাদ করিতে লাগিলেন এবং বিশিষ্টাদেবীর চরিত্র 
সম্বন্ধে নানারপ কুৎসা প্রকাশ করিতে করিতে ক্রোধভরে 
সেস্থান পরিত্যাগ করিলেন । অনেকেই তাঁহাকে ভয় করিত, 
কাজেই শঙ্কর মাতার সৎকার করিবার জন্য কাহারও 
সাহায্য পাইলেন না। শঙ্কৰ অনন্ঠোপায় হইয়। 
একাই মাতৃশব বহন কবিয! গৃহসংলগ্ন উদ্ভানেই তাহার 
সৎকার করিলেন । সতী স্বাধবী, পূতচরিত্রা মাতার অপমানে 
শঙ্কর জ্ঞাতিদের উদ্দেশ্যে অভিসম্পাত করিলেন, “তোমাদের 
গহে কোন সন্যাসী কখনও ভিক্ষান্ন গ্রহণ করিবে না। 
ব্রাহ্মণ হইয়াও তোমরা বেদবিহীন হইবে এবং আমার মত 
সকলকেই গৃহসংলগ্ন উদ্যানে মুতের সৎকার করিতে হইবে ।” 
রাজা রাজশেখর যখন শুনিলেন আচার্য্যের উপর তাহার 
জ্ঞাতিবর্গ অত্যাচার করিতেছে, তখন পাত্রমিত্রসহ রাজা নিজে 
সেখানে উপস্থিত হইলেন । সকল সংবাদ অবগত হইয়া যখন 
তিনি ছষ্টের দমনের জন্য শাস্তি শিতে চাহিলেন, তখন সকলেই 
কাতরভাবে আচাধ্যের নিকট ক্ষমা চাহিতে লাগিলেন । 
আচার্য্যের কাহারও সহিত শক্রতা। নাই, থাকিতেও পারে না * 

তিনি সকলকেই ক্ষমা করিলেন। বিশিষ্টাদেবীর শেষ 
ইচ্ছানুসারে সম্পতিরও ব্যবস্থা হইল। ব্রাহ্মণদের বেদ- 
বিহীন হওয়াটা! খুবই কঠোর শাস্তি, কাজেই জ্ঞাতিদের 
কাতরতায় তিনি এই অভিশাপটি তুলিয়া লইলেন। অপর 
দুইটি অভিসম্পাত তাহারা নিজেরাই প্রায়াশ্চিত্তন্বরূপ 
পালন করিতে রাজী হইল। রাজা রাজশেখর যখন 
দেখিলেন সমস্ত গোলযোগ মিটিয়। গিয়াছে, তখন তিনি 
লোকজন সহ স্বস্থানে ফিরিয়! গেলেন। 

ইতোমধ্যে আাচার্ধ্যের অন্যান্য শিয্যগণ ও আসিয়া তাহার 
সহিত মিলিত হইলেন । 
তখন তিনি কেরলদেশ ভ্রমণে বাঠির হইলেন। রাজ! 
সুধম্বাও আসিয়া তাহার সহিত মিলিত হইলেন। সকলেরই 
ইচ্ছা আচাৰ্য্য দিপ্বিগয়ে বহির্গত হইয়া তীৰ্থস্থানগুলির 
স্কার করেন। সকলেই বলিতে লাগিলেন যে, বাহ্যাড়স্বরপূর্ণ 
এবং ধৰ্ম্মহীন পাণ্ডিত্যই তীর্থস্থানগুলিতৈে বিরাজ করিতেছে, 
আর নেইজন্যই ধন্মবেশধারী অধাশন্মিকদের এত অত্যাচার 
চলিতেছে ; ইহার প্রতিবিধান না হইলে সনাতন হিন্দুধর্ম 
আর রক্ষা পাইবে না। আচার্য্য বুঝিলেন তাহার কার্য এখনও 
শেষ হয় নাই। তিনি সশিষ্য রামেশ্বর অভিমুখে যাত্। 
করিলেন। সসৈন্য রাজা স্ুধন্বাও ভাঁহার সহিত চলিলেন ; 
তদ্যতীতত আরও বহু লোক আচাধ্যের সহিত চলিলেন। সে 
এক বিরাট বাহিনী! কাহারও হাতে ধ্বজাপতাকা, 
কাহ।রও হাতে শঙ্খ, কাহারও হাতে ঘণ্টা, কাহারও হাতে 
কাসর, কাহারও হাতে মুদঙ্গ,তাহারা আচারের রচিত 

মধুর স্তোত্রাবলী সমস্বরে তানলয় সহযোগে গাহিতে গাহিতে 
চলিয়ছেন,_-বাস্তবিকই এদৃশ্য অবর্ণনীয়, এ দিখিজয়-দৃষ্য 
র[জন্যবর্গের দিথ্বিজয়দৃশ্য অপেক্ষা কত মহীয়ান, কত 
হৃদয়ম্পণা ! তাহার! প্রথমে মধ্যার্জুন নামক একটা শৈবতীর্থে 
উপস্থিত হইলেন ; এখানে কালীতারা মহাবিদ্ভা ও মধ্যার্জন 
নামক শিব প্রতিষ্ঠিত আছেন। মধ্যাঙ্জুন শাস্ত্রজ্ছ, ধর্ম্মপরায়ণ 
ব্রাহ্ষণপাগণ্ডতের আবাসস্থল । আচার্য্য এস্থানে আসিয়া মন্দির- 
প্রাঙ্গনে আসন স্থাপন করিলে, তাহার অদ্বৈতবাদ শুনিবার 
জন্য দলে দলে ব্রাহ্ধণপণ্ডিত আসিতে লাগিলেন। আচার্য 
সুন্দর ও সুমধুর কঠে তাহার অদ্বৈতবাদ ব্যাখ্যা করিতে 
লাগিলেন। উপস্থিত জনমণ্ডলী নবীন সন্াসীর মুখে 
শাস্ত্রের এই নূতন ব্যাখ্যা শুনিয়! বিন্ময়বিষ্ষারিত নয়নে 
তাহার দিকে দেখিতে লাগিলেন। স্মরণাতীত কাল 
হইতে মধ্যার্জুনে বৈদিক কন্মকাণ্ডের ভ্রোত চলিয়াছে ! 
পণ্ডিতগণ যাগষক্ব্রতের অন্ুগানেই মুক্তি বা অক্ষয় 
স্বর্গ মনে করিয়া আসিতেছেন ; কিন্তু আজ আচার্যের 
মুখে একি নৃতন কথা ! কর্মে মুক্তি নহে-_জ্ঞানেই মুক্তি ! 
আচ'্য্যের অদ্বৈতবাদের ব্যাখ্যা শেষ হইবার পর 
এক পণ্ডিত দ্রাড়াইরা জোড়হাতে কহিলেন, “মহাত্বন্‌ ! 
'আপনার মুখে অদ্বৈতবাদ শুনিয়া আমরা খুবই মুগ্ধ 
হইয়াছি ; কিন্ত আমাদের বহুদিনের সংস্কার ত্যাগ করিয়া 
আমর! ইহা! গ্রহণ করিতে পারিতেছি ন!। তর্ক দ্বার 

ইহার মীমাংসা হইবে না। অনেক সময় কেবল 
পাণ্ডিত্যের সাহায্যেই তর্কে জয়লাভ সম্ভব হয় না,__কাজেই 
তর্কই সত্য নির্ধারণের এক মাত্র উপায় হইতে পারে না। 
আপনি যে অদ্বৈতবাদ প্রচার করিতেছেন, তাহা গ্রহণ 
করিবার পূর্বে আমরা সকলেই এমন একটি প্রমাণ পাইতে 
চাই, যাহাতে আমাদের সকল সন্দেহই দূর হয়। এই জন্য 
আমি বলিতেছি, আপনি যদি এই মধ্যাজ্জুন শিবের মুখ 
দিয়! “মদ্বৈতবাদ সত্য’ এই কথ! বল!ইতে পারেন, তবেই 
শামরা নিঃসন্দেহে আপনার মত গ্রহণ করিতে পারি। পণ্ডিতের 
কথা শুনিয়া চারিদিক হইতে সম্মতিশ্থচক কলরব উত্থিত 
হইল। আচাধ্যের মুখ গম্ভীর আকাঁব ধারণ করিল,--তিনি 
চিন্তাসাগরে নিমগ্ন হইলেন । তাহার এই ভাব লক্ষ্য করিয়া 
সকলেই নীরব ও নিস্তব্ধ হইল । সকলেই ব্যাপার কি দাড়ায় 
দেখিবার জন্য উদগ্রীব হইয়া উৎসুক নেত্রে তাহার দিকে 
চাহিয়া! রহিল । আচার্য নিজের মধ্যে শিভেকে ডুব ইয়। দিয়! 
প্রার্থনা করিলেন, “প্র, তুমিই আমাকে এ কাধ্যে প্রেরণ! 
দিয়াছ ; অতএব সর্বসমক্ষে তোমাকেই মুখ ফুটিয়া ‘অদ্বৈত-- 
বাদ সত্য” এই কথা বলিতে হইবে ।” ভগবান্‌ ভক্তের দাস; 
কাজেই ভক্তের মান রাখিতে--সম্মান বাড়াইতে-- 
তাহাকে ভক্তের অনুরোধ রক্ষা করিতে হইল । মন্দিরে সহত্র- 
তূর্য্যকিরণসদ্বশ জ্যোতিঃ প্রকাশিত হইল এবং তাহার মধ্য 
হইতে বিশ্বপতি বিশ্বনারথমূর্তি পরিগ্রহ করিয়া ‘অদ্বৈতবাদ 

সত্য’ এই কথা সব্্বজনসম্মুখে তিনবার উচ্চারণ করিয়া অদৃশ্য 
হইয়া গেলেন। জনমগ্ডলী বিন্ময়স্তব্ধ! একি ন্বপ্ন-__ন! 
সত্য! অসম্ভব সম্ভব হইল, পাষাণমূর্তির মুখে কথা ফুটিল। 
সন্দেহ করিবার আর উপায় রহিল না; সকলেই অদ্বৈতবাদ 
মানিয়া লইলেন এবং অনেকে তাহার শিষ্যত্ব গ্রহণ করিলেন। 
আাচার্ষ্যের জয়ধ্বনিতে তখন সেস্তানের.গগন ও পবন মুখরিত 
হইয়া উঠিল । 
মধ্যাজ্ঞন ত্যাগ করিয়। আচার্য্য বহু স্থানে এবং বহু 
সম্প্রদায়ের মধ্যে আপন মত প্রচার করিতে করিতে রামেশ্বর- 
তীৰ্থে আসিলেন। রামেশ্বর তীর্থ হইয়া তিনি শ্রীরঙ্গমে উপস্থিত 
“হইলেন। এখানেও ভক্ত, ভাগবত, বৈষ্ণব, পাঞ্চরাত্র, 
প্রভৃতি বৈষ্ণবসম্প্রদায়ের বাস। অদ্বৈতবাদ ইহাদের মধ্যে 
প্রচারিত হইলে, অনেকেই তাহা গ্রহণ করিলেন। শ্রীরঙ্গম 
হইতে কর্ণাট-উজ্জয়িনীদেশে আসিলেন এবং আসিবার সময় 
পথিমধ্যে শত শত তীর্থস্থানের সংস্কার করিতে করিতে 
আসিলেন। কাঁপালিকরাজ ক্রকচ এখানে বাস করেন ; তাঁহার 
শিষ্য উগ্রভৈরবের মন্তকছেদনের কথা পূর্বেই বলা হইয়াছে। 
ক্রকচও কি করিয়া আচাধ্যের প্রাণনাশ করা যায় সে 
উপায় খুঁজিতে লাগিলেন। কিন্তু এই সময় তাহার উপাস্ত- 
দেবতা “সংহার ভৈরব” একদিন তাহাকে দর্শন দিয়া আচার্য্যের 
উপর কোনরূপ অত্যাচার করিতে নিষেধ এবং তাহার মত 
গ্রহণ করিতে আদেশ করেন। কাজেই ক্রকচ আচার্ষ্যের 

আশ্রয় লইলেন। তৎপরে অন্ধ্রদেশের বহু স্থান ভ্রমণ 
করিয়া আচার্য্য পুবীতে আসিলেন। পুরী হিন্দুদিগের আর 
একটি শ্রেষ্ঠ তীৰ্থ স্থান। এখানে শত শত মন্দিব আছে, 
তন্মধ্যে জগন্নাথদেবের মন্দিরই শ্রেষ্ঠ । প্রতিবৎসর রথযাত্রার 
সুময় এখানে সহত্র সহস্র যাত্রীর সমাগম হইয়া থাকে । 
পুরী নীলান্ব বঙ্গোপমাগনের তটে অবস্থিত । আচাধা এখ নেও 
দেখিলেন মন্দিরে জগন্নাথদেবেব মুর্তি নাই। পিধম্মীর 
অত্যাচার হইতে রক্ষা হবেবাৰ জন্য নিগ্রহগ্চলিকে লুকাইয়া 
বাখা হইয়াছিল, কিন্ত ভাব পৰ হইতে আর সেগুলিকে পা ৎয! 
যাইতেছে ন|। পুবীন শিকটেই চিক্ষাহৃদ ; আচাধ্য তথাকর 
অধিবাসিবৃন্দ 'ও মন্দি;ব পু রিগণকে চিক্ষাহদ্রেত শীরবর্ত 
একটি স্থান নির্দেশ কার! “লিয়। দিলেন যে, সেই স্থ,নে 
জগন্নাথদেবেবর পিগ্রহ €.«য়। ফাইলে । লোকজন সেই স্থ'ন 
খনন করিয়া একটি ব্রণ পেটিকায় দ!কুময় জগন্ন দেবের 
বিগ্রহ প্রাপ্ হইলেন । তখন খুব ধুমধামের সহিত মন্দিরে 
উক্ত বিগ্রহের পুনবয় প্রত করা হইল। 'ইবূপে 
আচার্য্য যেখানেই উপস্থেত হইতে লাগিলেন, সেখানেই 
লুপ্তপ্ৰায় তীর্থগুলির স'স্কার হইতে লাগিল। পুরা ত্যাগ 
করিয়া আচার্য্য প্রয়াগে আমিলেন। বহুদিন পুণের 
কুমারিলরভট্ট যখন তুবান'ল প্রাণত্যাগ করেন, তখন 
একবার তিনি এখানে আমিয়াছিলেন। এখানেও বায়ু, 
বরুণ, ভূমি, তীর্থ, আকাশ, প্রভৃতি বহু সম্প্রদায় এবং বহু 

মতাবলম্বী উপাসকগণের বাসস্থান। অনেকেই আচার্যের 
নিকট আসিয়া তাহার নূতন মতবাদ শুনিতে লাগিলেন, এবং 
কেহ কেহ তাহার অদ্বৈতবাদ গ্রহণ করিতে লাগিলেন। কিছু- 
কাল তথায় অবস্থান করিয়া যখন দেখিলেন তীর্থরাজ প্রয়াগে 
তাহার মত সর্বত্রই ছড়াইয়। পড়িযাছে, তখন তিনি প্রয়াগ 
ত্যাগ করিয়। কাশীধাম অভিমুখে চলিলেন। 
এক যুগ-__বার বৎসর--শতীত হইয়াছে তিনি এই 
কাশীপ্াম তাগ করিয়া গিয়াছেন। বার বৎসর পরে পুনরায় 
তিনি সশিষ্য বাবাবিশ্বনাথের রাজো-_কাশীধামে--ফিরিয়া 
আসিলেন। এখানে পৌছিয়াই সর্বপ্রথমে বিশ্বনাথ ও 
অন্নপূর্ণা দর্শন এবং তাহারপর কাশীর শ্রেষ্ঠঘাট মণিকর্ণিকার 
নিকটে আসন স্থাপন করিলেন। অতীতের কত স্মৃতিই 
আজ তাহার হৃদয়পটে ভাপিয়। উঠিতে লাগিল। এখানেই 
বাবা বিশ্বনাথের নিকট হইতে ভাব্যরচনার আদেশ প্রাপ্ত 
হইয়াছিলেন,__-এইখানেই মাত! অন্নপূৰ্ণ। তাহাকে দর্শন দিয়া 
তাহার ভ্রম নিরসন করিয়াছিলেন । কাশীধামে আচার্য্যের 
অ.গন্নের কথ! শুনিয়! দলে দলে নান! সম্প্রদায়ের উপামক- 
গণ আসিয়। তাহার সঙ্গে বিচার করিতে লাগিলেন এবং 
অনেকেই তাহার অদ্বৈতমত গ্রহণ করিতে লাগিলেন। 
কাশীধামে ভারতের সকলে প্রদেশের লোকই বাস করে। 
সৌরাষ্ট্র গাসিগণ আচাধ্যকে তাহাদের দেশে লইয়া যাইবার 
জন্য বড়ই আগ্রহ দেখাইতে লাগিলেন। আচার্য্যের ইচ্ছা, 

অনিচ্ছা কিছুই নাই--পারিপান্থিক অবস্থা যখন যেরূপ কর্ে 
তাহাকে নিযুক্ত করে, তিনি নিলিপ্তচিত্তে তাহাই করিয়। 
যান। তিনি সৌরাষ্ট অভিমুখে যাত্রা করিলেন। পথিমধ্যে 
উজ্জয়িনীতে ভাস্কর পণ্ডিতকে পরাজিত করিয়! তিনি সৌরাষ্ট্রে 
উপনীত হইলেন । সৌরাষ্ট্রে গির্ণার, সোমনাথ, ও প্রভাসতীর্ঘ 
অবস্থিত। প্রসিদ্ধ গিণার পর্বতোপরি অস্থিকাদেবীর মন্দির 
প্রতিষ্ঠিত; প্রভাস, শ্রীকৃষ্ণের লীলাভূমি; আর সোমনাথে 
সোমনাথ নামক প্রসিদ্ধ শিবলিঙ্গ প্রতিষ্ঠিত। আচাধ্য এই 
সকল তীর্থ দর্শন করিলেন এবং এই সকল স্থানেও নিজের 
মত প্রচার করিলেন । তংপরে দ্বারকা, গুজ্জর, পুক্ষরতীর্থ, 
সিন্ধু, গান্ধারদেশ প্রভৃতি অনেক স্থান অতিক্রম করিয়া 
অবশেষে কাশ্মীরের শারদাপীঠে উপনীত হইলেন । কাশ্মীর 
প্রাকৃতিক সৌন্দর্য্যের আধারভুমি ; কথায় বলে তূম্বর্গ কাশ্মীর ! 
এখানে বিদ্যাপীঠের সমস্ত পণ্ডিতমণ্ডলীকে পরাজিত করিয়া 
সর্বজ্ঞ উপাধি লাভ করিয়। তবে শারদাদেবীর মন্দিরে প্রবেশ 
করিতে হয়। মন্দিরে প্রবেশ করিতে হইলে ক্রমান্বয়ে চারিটি 
দ্বার অতিক্রম করিতে হয়; প্রতি দ্বারেই বড় বড় পণ্ডিতগণ 
বসিয়া আছেন। মন্দিরে যিনিই প্রবেশ করিতে চাহিবেন, 
ভাহাকেই পণ্ডিতদের জিচ্জাসিত সকল প্রশ্নের উত্তর প্রদান 
করিয়া তবে মন্দিরে প্রবেশ করিতে হইবে। আচাধ্য যথাক্রমে 
প্রথম, দ্বিতীয়, তৃতীয়, চতুর্থ,__সকল দ্বারে অবস্থিত পণ্তিত- 
অগুলীর প্রশ্নের উত্তর প্রদান করিয়। মন্দিরে প্রবেশ করিলেন । 


৯৩ 


আআ ঙোম্্রুর শক্ষ্ষত্ 


নিকটেই কুণ্ড রহিয়াছে,_তাহার জলম্পর্শ করিতে হয়? 
শারদাদেবী বড়ই জাগ্রত দেবতা । হাচার্ধা কুণ্ডের জলম্পর্শ 
করিতে যাইতেছেন, এমন সময় আকাশবাণী হইল, “বৎস 
শঙ্কর! ভুমি পণ্ডিতদের সকল প্রশ্নের উত্তর প্রদান করিয়া 
সব্বজ্ঞ বলিয়া বিবেচিত হইয়াছ, কিন্ত তুমি যে পবিত্রদেহ 
তাহার প্রমাণ কি? পবিত্রদেহ না হইলে কেহই আমার 
এ কুণ্ডের জলম্পর্ণ করিতে পারে ন।।” আচার্য্য মে কথা 
শুনিয়! প্রথমে স্তম্তিত হইলেন, কিন্তু তাহারপর কহিলেন, 
“মাতঃ ! আপনি ত সবই জানেন, আমি নিজ মুখে আপনার 
নিকট আর সে কথা কি বলিব?” তংপর আচাধ্য নানারূপ 
স্ততিদ্বার! শারদাদেবীর বন্দনা গাহিতে লাগিলেন। দেবী 
তখন সন্তষ্ঠ হইয়। কুণ্ডের জলম্পর্শ কারতে আদেশ দিলেন। 
চতুর্দিকে জয় জয়কার ধ্ব'ন উখিত হইল । আচার্য্য কুণ্ডের 
জল স্পর্শ করিলেন। শারদাীঠে কিছুকাল অবস্থান করিয়া 
তথায় অদ্বৈতবাদ প্রচার এবং এক মঠ স্থাপন করিলেন । 
কাশ্মীর ত্যাগ করিয়া আচার্য্য তক্ষশিলা, জ্বালামুখী, 
নৈমিষ্যারণ্য, অযোধ্যা, মিথিলা, মগধরাজ্যে বৌদ্ধবিহার, 
নালন্দা, রাজগৃহ, গয়াধাম, প্রভৃতি বহু স্থান ও বহু তীর্থ 
দর্শন এবং এ সকল স্থানে শিজ মত প্রচার করিতে করিতে 
অবশেষে “মুজলা, সুফল, মলয়জশী তল,” বঙ্গদেশে উপস্থিত 
হইলেন। - 

বঙ্দেশ হইতে আচার্য্য আসামের প্রাগৃজ্যে তিষপুরে 


৯8 


আনছোম্য শশ্তত 


উপস্থিত হইলেন। এখানে কামাখ্যাদেবীর মন্দির প্রসিদ্ধ ॥ 
ইহ! একটি পীঠস্থান। দক্ষযজ্ঞে শিবসীমন্তিনী সতী পতিনিন্দ! 
শুনিয়! দেহত্যাগ করেন? বিষ্ণুচক্রে সেই দেহ কণ্তিত হইয়া 
ভারতের নানাস্থানে পতিত হয়। প্রায় বাহান্নটি স্থানে সতীর, 
দেহাংশ পতিত হয়। যেখানে যেখানে সতীর দেহাংশ পতিত 
য়, সেস্থানগুলিকে পীঠস্থান কহে। প্রাগ্জ্যোভিষপুর তা স্ত্রিক- 
প্রধান স্থান। এখানে বহু সিদ্ধপুরুষ বাস করেন, তন্মধ্যে, 
অভিনয়গুপ্ত প্রধান । আচার্য্য পর্বতোপরি অবস্থিত কামাখ্যা- 
দেবী দর্শন করিলেন; তাহারপর এক নির্জন স্থানে আসন, 
স্থাপন করিয়া! আপন মত প্রচার করিতে লাগিলেন । অভিনয়- 
গুপ্ত আচধ্যের সহিত বিচারে প্রবৃত্ত হইলেন, কিন্তু জয়লাভ 
করিতে পারিলেন না। নিজেকে অত্যন্ত অপমানিত বোধ 
করিয়। তিনি আচাধ্যের প্রাণনাশ করিতে মনস্থ করিলেন । 
তিনি তান্ত্রিক-মন্ত্রসিদ্ধ ; মন্তদ্ধারা আচ!যোব শরীরে রোগ 
উৎপাদন করিবেন ঠিক করিলেন । বাহিরে একথা কিছুই 
প্রকাশ হইতে না দিয়! তিনি আচার্যের চরণে আহহ 
প্রার্থনা করিলেন । আচার্ষোর নিকট শক্রমিত্র ভেদ নাই, 
সকলই সমান । তিনি অভিনয়গ্রপ্ততক আশ্রয় দিলেন। 
অভিনয়গ্রপ্ত খুব যত্বের সহিত আচাধ্যের সেবা করেন ৷. 
এইরূপে কিছু কাল গত হইলে, আচ্যধোর গুহ্দ্বারে একটি 
ফোড়া উঠিল-ইহাকে ভগন্দর কহে। মন্ত্রশক্তির সাহায্যে 
এইরূপে রোগ উংপাদন করিয়া প্রাণনাশ করিবার 


৪১৫ 


বজ্সাচাৰ্শ্য শশ্হত 


চেষ্টাকে অভিচারিক ক্রিয়। কহে । ফোড়াটী পাকিয়৷ পৃজরক্ত 
বাহির হইতে লাগিল; শিষ্পগণ মহাভাবনায় পড়িলেন। 
তাহাদের সেবা শুশ্রাধার অন্ত নাই, কিন্তু কিছুতেই কিছু 
হইল না। কত কপিরাজ আসিল, কত রকমের চিকিৎসা 
হইল ; অবশেষে রাজবৈদ্ধ আসিলেন,_-তিনিও যথাসাধ্য 
চেষ্টা করিয়া বিফলমনোরথ হইয়া ফিরিয়া গেলেন । আচার্য্যের 
মনে কিন্তু এতটুকুও চঞ্চলতা৷ নাই,_-ভাহার মুখ দেখিয়! 
তিনি যে এত বড় রোগ যন্ত্রনায় ভূগিতেছেন, তাহার 
বুঝিবারও উপায় নাই। মানুষ যখন সাধনায় সিদ্ধিলাভ 
করে তখন বাহিরের রোগশোক, ছৃঃখকষ্ট কিছুই তাহাকে 
স্পর্শ করিতে পারে না। পদ্মপত্র জলে থাকিয়াও যেমন 
নিলিপ্ত থাকে, আত্মজ্ঞানীর পক্ষে সাংসারিক সকল 
সুখদুঃখের কারণও ঠিক সেইরূপ । 

গুরুগত প্রাণ পদ্মপাদ উপায়াস্তর না দেখিয়া আবার তাহার 
ইষ্টদেবত] বৃসিংহদেবকে স্মরণ কারিলেন । তিনি তাহাকে দর্শন 
দিয়া স্বর্গের রাজবৈদ্য অশ্বিনীকুমারছয়কে স্মরণ করিতে 
বলিলেন ; পদ্মপাদ তাহাই করিলেন । অশ্বিনীকুমারদ্য় আসিয়। 
কহিলেন, “বৎস পদ্মপাদ, তোমার গুরুদেবের এই রোগ 
অভিচারিক ক্রিয়ার ফল, কোনরূপ ওঁষধপত্রদ্ধার৷ ইহার 
উপশম হইবে না। অভিচারিক ক্রিয়ার দ্বার যে রোগ 
উৎপাদন কর! হয়, তাহা একমাত্র অভিচারিক ক্রিয়ার 
সাহায্যেই দূরীভূত হইতে পারে, অতএব তুমি তাহাই কর।” 


৯৬ 


আছার্্য শত 


এই বলিয়া অশ্বিনীকুমারদ্য় অদৃশ্য হইলেন। পদ্মপাদ 
অভিচার ক্রিয়া করিতে মনস্থ করিয়া আচার্যযকে সকল 
কথা কহিলেন । আচার্য্য আপত্তি করিলেন, কিন্ত শিষ্যগণ 
সে আপন্তি 'মানিয়া লইতে রাজি হইলেন না। আচার্য 
বুঝিলেন ইহাও দৈব ইচ্ছা-কাজেই নীরব রহিলেন। 
স্টীলপপাদ অভিচার ক্রিয়া আরম্ভ করিলেন। ফলে, 
অভিনয়গুপ্তের ভগন্দর রোগ দেখ দিল; তিনি এ 
কথা গোপন রাখিয়া আচার্যের সঙ্গ ত্যাগ করিয়া 
চলিয়া গেলেন। অভিনয়গুপ্ত মন্ত্রশক্তি দ্বার নিজেকে 
রক্ষা করিতে যথাসাধা চেষ্টা করিতে লাগিলেন ; কিন্ত বৃথাই 
তাহার চেষ্টা । পদ্মপাদের মত সিদ্ধপুরুষ যখন যে কাজে 
হাত দেন, তাহ ব্যর্থ করা ত আর সহজ কথা নয়। ক্রমেই 
অভিনযগুপ্তের রোগ বাড়িয়া চলিল, সঙ্গে সঙ্গে আচার্যও 
নিরাময় হইতে লাগিলেন। অবশেষে অভিনয়গুপ্তের মৃত্যু 
হইল এবং আচাধ্যও সম্পূর্ণরূপে সারিয়া উঠিলেন। সাধারণের 
মধ্যে যখন একথ। ছড়াইয়। পড়িল, তখন আর কেহই 
আচাধ্যের প্রতি শব্রতাচরণ করিতে সাহস করিল ন। 
এখানেও অনেকে তাহার মত গ্রহণ করিল । 


৪৭ 


বাট 


আচার্য্য সুস্থ হইয়া পুনরায় দ্িখিজয়ে বাহির হইলেন+ 
কারণ, যতদিন দেহ, ততদিন কাজ। আসাম হইতে 
আচার্য্য গৌড়দেশে আসিলেন ; এখানে মুরারি মিশ্র নামক 
ীমাংসাদর্শনের একজন খুব বড় পশ্তিত ছিলেন। আচাধষ্যের 
অদ্বৈতবাদের বিস্তারিত ব্যাখ্যা তাহার এত ভাল লাগিল 
যে, তিনি তাহা অচিরে গ্রহণ করিলেন। 

এই সময় আচাধ্য একদিন গঙ্গাতীরে আসন স্থাপন 
করিয়াছেন। বেলাবসানে সূর্য্যদেব অস্তগমনোন্মুখ ; সন্ধ্যার 
অন্ধকার চতুদ্দিক ছাইয়! ফেলিতে আরম্ভ করিয়াছে ; এমন সময় 
অদূরে এক তেজপুঞ্জকলেবর, মুগ্ডিতমস্তক, দণ্ডকমণ্ডলুধারী, 
গলে রুদ্রাক্ষমালাপরিশো ভিত এক অপুর্ব সন্ন্যাসীমৃত্তি দেখিয়। 
তিনি বিন্ময়াস্বিত হইলেন। আচাধ্য ধ্যানমগ্ন হইয়া সন্গ্যাসীর 
পরিচয় পাইলেন-__ইনিই তাহার গুরুদেবের গুরুদেব, 
গৌড়পাদাচাধ্য । আচার্য্য সসম্ত্রমে আসন হইতে উঠিয়া তাহাকে 
অভ্যর্থনা করিলেন । উভয়ের সম্পর্ক বড় মধুর--বড় আনন্দের । 
উভয়ের মধ্যে অনেক কথাবার্তা হইল,__তাহারপর গৌড়পাদ 
আচার্ধ্যকে আশীর্বাদ করিয়া বিদায় লইলেন। 

নেপালে পশুপতিনাথ হিন্দুদিগের একটি প্রসিদ্ধ তীর্থ; 
কিন্তু বিধন্মীদের অত্যাচারে পশুপতিনাথের যথাবিধি পুজা 
ও অর্চনা হয় না । বৌদ্ধগণ এ সময় এখানে প্রবল, কাজেই 
এখানে বৈদিক কর্মকাণ্ডের ব্যবহারও লুপ্ত হইতে বসিয়াছে। 
»শিষ্যগণ একথা শুনিয়া নেপালে যাইবার জন্য আচাধ্যের 
নিকট প্রার্থনা করিলেন এবং তিনিও সম্মত হইলেন। 
পশুপতিনাথ যাইবার পথ বড়ই দুর্গম: হিমালয়ের 
দুরারোহ পর্বতশ্রেণী অতিক্রম করিয়া সেখানে যাইতে হয়। 
পথ যতই দুর্গম হউক না কেন আচাধ্য সেদিকে লক্ষ্য না 
করিয়! সশিষ্ত পশুপতিনাথ অভিমুখে যাত্রা! করিলেন । সে সময় 
শিবদেব নেপালের রাজা । সশিষ্য আচার্য্য সেখানে উপস্থিত 
হইলে রাজা শিবদেব তাহাদের যথোচিত অভ্যর্থনা করিলেন, 
এবং আচার্ধ্যের গুণে মুগ্ধ হইয়া তাহার শিষ্য হইলেন। 
আচার্য্য সেখানে পৌছিয়া মন্দিরের বড় দুরবস্থা দেখিলেন। 
মন্দির আবর্জনাপূর্ণ, পশুপতিনাথের নিয়মিত পূজা না আরতি, 
কিছুই হয় না। শিষ্যগণ তাড়াতাড়ি মন্দির পরিঞ্ধার করিলেন 
এবং তখন যথানিয়মে পূজ! ও আরতি আরম্ভ হইল। রাজ! 
নিজেও অছৈতবাদ যাহাতে রাজ্যের সব্বত্র প্রচারিত হয়, 
তাহার জন্য বিশেষ ব্যবস্থা করিলেন । 
কিছুকাল নেপালে বাস করিয়! সকলের ইচ্ছায় আচার্য্য 
পুনরায় বদরিকাশ্রমের দিকে যাত্রা করিলেন। আচার্ষ্যের 
দিখ্বিজয় সম্পূর্ণ হইয়াছে ; কাজেই তিনি হিমালয়ের নীরব 

নির্জন প্রদেশের শান্তিময় ক্রোড়ে আশ্রয় লইবার জন্য 
চলিয়াছেন। আচার্য্য জ্বোতির্ধামে আসিলেন ; এখানকার 
রাজা পূর্বেই তাহার শিষ্য হইয়াছিলেন এবং তাহার চেষ্টায় 
ইতোমধ্যে উত্তরাখণ্ডের সমস্ত তীর্ঘগুলির উদ্ধার এবং সংস্কার 
হইয়াছিল। এখানে কিছু কাল বাস করিয়া আচার্য, 
যথাসময়ে বদরিকাশ্রমে উপস্থিত হইয়া দেখিলেন তাহার 
স্বহস্তপ্রতিষ্ঠিত নারায়ণমূত্তি মন্দিরে বিরাজিত হইয়া ভক্তের 
অর্থ্য ও পুজা গ্রহণ করিতেছে । আচাধ্োর জ্ঞানসমুদ্র উথলিয়া 
উঠিল--আনন্দ-উছ্বেলিত কে তিনি একটি সদ্যরচিত 
স্তোত্রদ্ধারা নারায়ণের স্তুতি করিলেন। পূর্ব্বের ন্যায় ব্যাস- 
গুহায় আশ্রয় ন! লইয়! তিনি মন্দির প্রাঙ্গনেই আসন স্থাপন 
করিলেন । সেখানে কয়েক দিন অতিবাহিত হইলে, 
শিষ্যদের একান্ত ইচ্ছায় পুনরায় কেদারনাথের অভিমুখে 
যাত্রা করিলেন। পথিমধো সর্বত্রই তীর্থগুলির স্ুশৃঙ্খল। 
এবং প্রতি মন্দিরে নিয়মিত পুজা অর্চনাদি হইতেছে দেখিয়া 
তিনি বিশেষ আনন্দিত হইলেন ! যথাসময়ে সকলে কেদারনাথে 
পৌছিলেন। চতুদ্দিকের সেই শাস্তগন্ভীর প্রাকৃতিক 
সৌন্দর্যের মধ্যে কেদারেশ্বরের মন্দির অবস্থিত; যাত্রী- 
মাত্রেরই নয়ন ও মন সেই অনুপম সৌন্দয্যে বিমোহিত হইয়া 
থাকে । এইখানে সশিয্য আচার্য্য বাস করিতে লাগিলেন । 
কেদারনাথে অবস্থানকালে একদিন শিষ্যদের মধ্যে কথা 
উঠিল যে, আচাধ্য যে অক্লান্ত পরিশ্রম করিয়া ভারতের উত্তর- 

প্রান্ত হইতে দক্ষিণপ্রাস্ত এবং পূর্ব প্রান্ত হইতে পশ্চিম প্রান্ত, 
সর্বত্র বৈদিকধর্ম্নের প্রচার করিয়া সনাতন হিন্দুধর্মের 
পুনরুদ্ধার করিলেন, আচাধ্যের দেহত্যাগের পর যাহাতে 
উহা নষ্ট না হয়, তাহার কি ব্যবস্থা হইতে পারে। 
জ্তাজা সুধহ্যা কহিলেন, “ইহার একমাত্র উপায় হইতেছে 
ভারতের চারিদিকে চারিটি মঠ স্থাপন করা । তথায় এক 
একজন মঠাধীশ থাকিয়। সন্ন্যাসীর আদর্শে নিজ জীবন তো 
পালন করিবেনই, অধিকন্ত সর্বসাধারণের মধ্যেও যাহাতে 
ধর্মের স্রোত অব্যাহত থাকে,সেজন্য প্রচারের ব্যবস্থা! তাহাকেই 
করিতে হইবে । ত্যাগী ও আদর্শ সন্গ্যাসীর মঠগুলি তীর্থ- 
স্থানরূপে পরিণত হইয়া সাধারণের দৃষ্টি আকর্ষণ করিবে 
এবং সেইগুলিই সকলকে উদ্বুদ্ধ রাখিবে।” সকলেরই এ 
কথা পছন্দ হইল ; সে কথ পরে আচাধ্যের কাণেও উঠিল 
এবং তিনিও ইহাতে সম্মত হইলেন। তখন ঠিক হইল, 
ভারতের চারিদিকে চারিধামে চারিটি মঠ স্থাপিত হইবে 
দ্বারকায় শারদ! মঠ, পুরীধামে গোবদ্ধন মঠ, জ্যোতির্ধামে 
জ্যোতিঃ মঠ, এবং রামেশ্বরে শুঙ্গেরী মঠ। আচাধ্যের 
চারিজন শ্রেষ্ঠ শিষ্যের উক্ত চারি মঠে মঠাধীশ হইবার 
ঠিক হইল। শারদামঠে সুরেশ্বরাচাধ্য, গোবদ্ধনমঠে পদ্মপাদ, 
জ্যোতির্মঠে তোটকাচাধ্য এবং শুঙ্গেরীমঠে হস্তামলক 
মঠাধ্যক্ষ হইবেন। আচার্য্য তাহার সন্গযাসী-সম্প্রদায়কে 
আবার দশভাগে বিভক্ত করিলেন, তাহাদের নাম হইল 

গিরি, পুরী, ভারতী, সরস্বতী, বন, অরণ্য, সাগর, 
পৰ্ব্বত, তীর্থ ও আশ্রম; আজকাল এক কথায় ইহাদিগকে 
“দশনামা” সন্ন্যাসী সম্প্রদায় কহে। এই দশনামাদের মধ্যে 
তীর্থ ও আশ্রম শারদামঠে, বন ও অরণ্য গোবদ্ধনমঠে, গিরি, 
পববত ও সাগর জ্যোতিমঠে এবং সরস্বতী, ভারতী ও পুলুষ্ট 
শৃঙ্গেরীমঠে বাস করিবেন । ভবিষ্যতে যিনি যে মঠের অধীনে 
সন্যাস গ্রহণ করিবেন, তাহার নাম সেই সেই মঠবাসী 
সন্গ্যাসী-সম্প্রদায়ের নামানুসারে হইবে । কোন্‌ মঠে কোন্‌ 
বেদের আলোচনা হইবে তাহাঁও ঠিক হইল । শারদামঠে 
সামবেদ, গোবদ্ধনমঠে খকৃবেদ, জ্যোতির্মঠে অথব্ববেদ এবং 
শৃঙ্গেরীমঠে যজুব্বেদ পঠন পাঠন হইবে । তাহারপর প্রত্যেক 
মঠধাসী ব্রহ্মচারীদের কি কি উপাধি হইবে তাহাও ঠিক 
হইল-_শরদামঠে ‘স্বরূপ’, গোবদ্ধনমঠে ‘প্রকাশ’, জ্যোতিমঠে 
‘আনন্দ’ এবং শৃঙ্গেরীমঠে ‘চৈতন্য’ হইবে। প্রত্যেক মঠ- 
বাসীদেরই শ্রুতির এক একটি মহাবাক্য আদর্শস্থানীয় হইবে 
ঠিক হইল ; যথা “তত্বমসি” শারদ! মঠবাসীদের, “প্রজ্ঞানং 
ব্ৰহ্ম” গোবদ্ধন মঠবাসীদের, “অয়মাত্মা। ব্রহ্ম” জ্যোতিমঠ- 
বাসীদের এবং “অহং ব্রহ্মইস্মি” শৃঙ্গেরী মঠবাসীদের। 
তাহারপর মঠ-পরিচালন! সম্বন্ধে সকল রকম ব্যবস্থা সম্বলিত 
এক পুস্তক রচিত হইল । এইরূপে ভারতে বৈদিকধর্মের 
প্রচার যাহাতে বন্ধ না হয়, সেজন্য যথোপযুক্ত ব্যবস্থা কর! 
হইল । 

আচাধ্যের বয়স বত্রিশ বৎসর পুর্ণ হইল । তাহার আয়ুঃ- 
কাল শেষ হইয়াছে । এই পাঞ্চভৌতিক দেহদ্বারা যাহ! 
করিবার ছিল, তাহাও সম্পন্ন হইয়াছে ; এইবার তাহার 
দেহ সম্বন্ধ ত্যাগ করিয়া অদ্বৈত ব্রহ্মানন্দে বিলীন হইবার সময় 
উপস্থিত হইল। একদিন তিনি সমস্ত শিষ্যমণ্ডলীকে ডাকিয়া 
্হালেন, “বৎসগণ ! আমার আয়ুঃকাল শেষ হইয়াছে ; এই 
দেহদ্বার। শ্রীভগবানের যাহা করাইবার ছিল তাহ] সম্পূর্ণ 
হইয়াছে ; অতএব আমি এখন এই দেহ সম্বন্ধ ত্যাগ করিয়! 
যাইব। তোমরা এজন) দুঃখিত তইও না। দেহ বিনশ্বর, 
কিন্ত আত্মার জন্ম, মৃতু, ক্ষয় বা বৃদ্ধি, কিছুই নাই ৷” এই রূপে 
শিষ্যগণকে নানারূপ উপদেশ দিয়া তিনি সমাধিস্থ হইলেন; 
তাহার সে.সমাধি আর ভঙ্গ হইল না। 


ও ভৎ্‌ সৎ 


